Maruvaahen Heevi! Ekamaku, Behigen Dhiya Ekuverinnah Eheevaan Masakkaiykurin" - Vaguthu\n"މަރުވާހެން ހީވި! އެކަމަކު، ބެހިގެންދިޔަ އެކުވެރިންނަށް އެހީވާން މަސައްކަތްކުރިން"\n4 އަހަރު ކުރިން ( އޭޕްރީލް 25, 2018 )\nހިތަދޫ ފުއްޓަރު ފަރާތަށް ދެ ކުދިން ގެއްލުނު ހިތާމަވެރި ހާދިސާއަށް ތިން ދުވަސްވެގެން ދިޔައީއެވެ. އެ ހާދިސާ ހިނގި ދުވަހުން ފެށިގެން މިއަދާއި ހަމައަށްވެސް ހުއްޓުމެއް ނެތި، އެ ކުދިން ހޯދުމުގެ މަސައްކަތް އެމްއެންޑީއެފް އާއި ސަރުކާރުގެ މުވައްސަސާތަކުގެ އިތުރުން ޢާންމު ފަރުދުން ގުޅިގެން ކުރިއަށްގެންދާއިރު، އެ މަސައްކަތް އަދި ވަނީ ކާމިޔާބުވާގޮތް ނުވެފައެވެ.\nއެދުވަހުގެ ހާދިސާ ހިނގައިދިޔަގޮތް "ވަގުތު" އާއި ޙިއްސާކުރަމުން ސަލާމަތްވި ހިތަދޫ ބްލޫގޭ، އަލީ ރާއިފް ބުނީ، ދެން އެފަދަ ދުވަހެއް ފެންނާން އޭނާ ނޭދޭކަމަށެވެ. އެދުވަހު ކަންތައް ވެގެންދިޔައީ ހީވެސް ނުކުރާފަދަ ގޮތަކަށް ކަމަށް އޭނާ ބުންޏެވެ.\nރާއިފް އާއި އޭނާގެ އެކުވެރިން، ހޮނިހިރު ދުވަހު ހެނދުނު "މައިލޯ ދަނޑަށް" ކުޅެން ދިއުމަށްފަހު، ކުޅުން ނިންމާލީ 10:30 ހާއިރެވެ. ވަރުބަލިވެފައިވުމާއި އެކު، ހިތްހަމަޖައްސާލައި ފިނިކޮށްލުމުގެ ބޭނުމުގައި މޫދަށްދާން ނިންމީ ރާއިފްގެ އިތުރުން އޭނާގެ އެކުވެރިން ކަމުގައިވާ ޗަނބޭލީގޭ، އަލީ ފަހުމީ އާއި ޓޮޕާޒް، މަޔާމީން އަލީއެވެ. ނަމަވެސް އެދުވަހު ކަންތައް ހިނގައިދިޔައީ ހީކުރިގޮތާއި ޚިލާފަށް، ނުފިލާނެފަދަ ހިތި ހަނދާންތަކެއް ހިތުގައި ހަރުލައްވަމުންނެވެ.\nއުމުރުން 16 އަހަރުގެ ރާއިފް ކިޔައިދިންގޮތުގައި، ދެ އެކުވެރިންނާއި އެކު އޭނާ މޫދަށް ދިޔައިރު ގާތްގަނޑަކަށް 11:30 ހާއިރު ވެދާނެ ކަމަށެވެ. އަދި ހިތަދޫ "ފުނަ ވައު" އާއި ދިމާލުން ފުއްޓަރު ފަރާތު މޫދަށް ފައިބައިގެން ދިޔަ ވަގުތުގައި މޫދު އޮތީ އެކީގައި ހެން ހިކިފައިކަމަށް އޭނާ ބުންޏެވެ. އެހެންކަމުން ތިން އެކުވެރިންވެސް މޫދަށް އެރިގެންގޮސް ތިބީ ފުން ސަރަޙައްދާއި ކައިރީގައި، ފަރު ނިމޭ ހިސާބުގައެވެ. މި ހިސާބަކީ ޢާންމުކޮށްވެސް ރާޅުތައް ނަގާ ސަރަޙައްދެއް ކަމުގައިވާއިރު، ކުއްލިއަކަށް ނުރައްކަލެއް ކުރިމަތިވެދާނެކަމުގެ ހިލަމެއް އޭރު ނުވެއެވެ.\nރާއިފް ކިޔައިދިންގޮތުގައި، އޭނާއާއި މަޔާމީންގެ އިތުރުން އަލީ އެތަނުގައި ތިބޭތާ ގާތްގަނޑަކަށް 30 މިނެޓެއްހައި އިރުވީފަހުން ހުރިހައިކަމެއް ބަދަލުވެގެންދިޔައީ ކުއްލިއަކަށެވެ. އެގޮތުން ރީތިކަމާއި އެކު މަޑުކޮށް އޮތް މޫދު ގަދަ ކަނޑަކަށް ބަދަލުވެ ބިޔަ ރާޅުތަކެއް ނަގަންފަށައި، އެވަގުތުގެ ހަމަޖެހުމާއި އުފާވެރިކަން ނަގާލީކަމަށް އޭނާ ބުނެއެވެ.\n"ވަރަށް ބައިވަރު ރާޅުތައް ނެގި. ފުރަތަމަ ރާޅުންވެސް އެނގުނު ކަނޑު ގަދަވެއްޖެކަން. ދެން ނެގި ރާޅުތަކުގައި އެކި މީހުން އެކި ތަންތަނަށް ބެހިގެންދިޔައީ،" ރާއިފް ބުންޏެވެ.\nއެ ބިރުވެރި ވަގުތު ހިނގައިދިޔަގޮތް ސިފަކޮށްދެމުން ރާއިފް ބުނީ، ރާޅުތަކާއިއެކު އޭނާ އަޑިއަށްދިޔަ ކަމަށާއި ނަމަވެސް މައްޗަށް އެރި ވަގުތުގައި އެކުވެރިން ތިބިތޯ ބަލައިލެވުނު ކަމަށެވެ. ނަމަވެސް އޭރު މަޔާމީން ފެންނާން ނެތުމުން އޭނާކޮބައިތޯ ބަލައި އެހީތެރިވުމަށް އެނބުރި ދިޔަކަމަށް އޭނާ ބުންޏެވެ. ރާއިފް ބުނިގޮތުގައި މަޔާމީން ހޯދަން އެނބުރި ދިޔައީ އޭނާއާއި ތަންކޮޅެއް ދުރުގައި އެވަގުތު އޮތް އަލީއާއިވެސް އެކުގައެވެ.\nރާއިފް ބުނިގޮތުގައި، އެއްގަމަށް ދާން މިސްރާބު ޖެހި ވަގުތުވެސް، އޮއިބާރުވުމުން ކުރިއަށްދާން އުނދަގޫވި ކަމަށެވެ. ނަމަވެސް އޭރު އޭނާއާއި އެކު ސަލާމަތްވާން މަސައްކަތްކުރަމުންދިޔަ އަލީ ދިޔައީ ހިއްވަރު ދެމުން ކަމަށް ރާއިފް ބުންޏެވެ. އަލީގެ އެންމެ ފަހު ބަސްތަކަކީ އެއީ ކަމަށާއި، އެއްގަމާއި ހަމައަށް ދެވޭނެ ކަމަށް އޭނާ އެންމެ ފަހުވަގުތާއި ޖެހެންދެންވެސް ތަކުރާރުކޮށް ބުނެ ހިއްވަރުދެމުންދިޔަ ކަމަށް ރާއިފް ބުންޏެވެ.\n"ފުރަތަމަ ރާޅު ނެގުމުންވެސް އަވަހަށް ދާން ހިނގާށޭ ކިޔާފައި އަޅުގަނޑުމެން ތިން މީހުންވެސް އެއްގަމަށް މިސްބާރު ޖެހިން. އެކަމަކު އޮއިބާރުވެ ކުއްލިއަކަށް ކަނޑު ގަދަވެފައިވުމުން ކުރިއަށް ދެވޭގޮތެއްނުވެ ހައްތަހާ ދިޔައީ ބޭރުވަމުން. އެވަގުތު މަޔާމީން އާއި އަލީ އަޅުގަނޑުގެ ފަހަތުގައި ތިބި. އަލީ ބުނި ކުރިއަށްދާށޭ ދެވޭނެއޭ! ދެވޭނެއޭ!،" ރާއިފް ކިޔައިދިނެވެ.\nރާއިފް ބުނިގޮތުގައި އަލީ އެވަގުތު އޮތީ ވަރަށް ފަހަތުގައި ކަމަށާއި، އެހެނަސް އޭނާގެ އެ ބަސްތަކާއި އެކު އެންމެނަށްވެސް އިތުރު ހިއްވަރެއް ލިބިގެންދިޔަ ކަމަށެވެ. ނަމަވެސް އާދަޔާއި ޚިލާފަށް ކަނޑު ގަދަވުމުން ރާޅުތަކުގެ ތެރެއިން ކުރިއަށް ނުދެވި ގަލުގައި ތެޅެމުން އެތައް އަނިޔާއެއް ލިބި "މަރުވާހެން ހީވި" ކަމަށް ރާއިފް ބުންޏެވެ.\n"އެވަގުތު ހީވީ މި މަރުވަނީއޭ. އެކަމަކު ހިއްވަރު އެލުވައެއް ނުލަން. މަޔާމީން ފެންނާން ނެތުމުން އަނބުރާ އޭނާ ހޯދަން ދިޔައިއން،" ރާއިފް ބުންޏެވެ.\nއޮއިބާރު އެވަގުތުގައި ނެގި އިތުރު ރާޅުތަކެއްގައި ފަރުމައްޗަށް ރާޅުކަތާއިއެކު ޖަހާލުމުން އަޑިއަށްގޮސް ގާތަކުގައި ޖެހި ވާނުވާ ނޭނގޭ ހިސާބަށް ރާއިފް ގޮސްވައިވަނިކޮށް، "މީހެއްގެ" އަތުގައި ހިފުނުކަމަށް އޭނާ ބުންޏެވެ. އެއީ ހިތަދޫ ބޭރުމަތި އަވަށު ބުލޫ ރޯޒް، ހަސަން ދީދީއެވެ.\nހަސަން ދީދީ ބުނެފައިވަނީ، އޭނާއަށް ރާއިފްގެ އިތުރުންވެސް އެ ސަރަޙައްދުން ބެހިގެންދިޔަ ދެކުދިންގެ ތެރެއިން އިތުރު ކުއްޖަކު ކައިރިން ފެނުނުކަމަށެވެ. ނަމަވެސް އެހީގެ އަތެއް ދިއްކޮށްލި އެވަގުތު ކަނޑުގެ ރާޅުތައް ބޮޑުވެ އޮއި ބާރުވުމުން ކުއްޖާގެ އަތުގައި ނުހިފި، އިތުރަށް ދުރަށް ދިޔައީކަމަށް އޭނާ ބުނެއެވެ. އެވަގުތު ހަސަން ދީދީގެ އެހީތެރިކަން ލިބި އޭނާ އާއި އެކުގައި ހުރި ރާއިފް، ވަރުބަލިވުމާއި އެކު ލިބިފައިވާ އަނިޔާތަކުގެ ސަބަބުން އޭނާގެ ސިއްޙީ ހާލަތު ދަށްވެފައިވާތީ އިތުރަށް މަޑުކުރާން ނެތި ހަސަން ދީދީ އޭނާ އެއްގަމަށް ގެންދިޔައީއެވެ.\nނަމަވެސް ދެން ތިބި ދެކުދިންނަށް އެހީތެރިވާ އެނބުރި ދިޔައިރު އެކުދިންގެ ހިލަމެއްވާންނެތްކަމަށް އޭނާ ބުނެއެވެ. ހަސަން ދީދީ ބުނެފައިވަނީ އޭނާއަށް ރާއިފްވެސް ސަލާމަތް ކުރެވުނީ ކިރިޔާ ކަމަށެވެ.\nހޮނިހިރު ދުވަހު ހިނގި މި ނުރައްކާތެރި ހާދިސާގައި، މޭމަތިން ބައެއް ތަންތަން މަށައިގެން ގޮސްފައި ހުރުން ފިޔަވައި ރާއިފްއަށް މާބޮޑު އަނިޔާއެއް ނުލިބުނު ނަމަވެސް، އޭނާއަށް ފުރަތަމަ ފަރުވާ ދީފައިވަނީ ހިތަދޫ ރީޖަނަލް ހޮސްޕިޓަލުގެ އައިސީޔޫގައެވެ.\nއެ ބިރުވެރި ރާޅުތަކުގެ ތެރެއިން ސަލާމަތްވާނެ ގޮތެއް މެދުވެރިވުމުން އެކަމަށް ޝުކުރުވެރިވާ ޙާލުގައި ރާއިފް ބުނެފައިވަނީ، ލޯބިވާ އެކުވެރިން ފެނުމުން މެނުވީ ހިތަށް ފިނިކަމެއް ނުލިބޭނެ ކަމަށެވެ.\nއޭޕްރީލް 25, 2018 10:43\nމީކޮންކަމެއް އިރުއިރު ކޮޅަކާ\nާހިތުން ވަރައް ގައްޑާ\nކޮން މަމެން އެއް ތަމެން އެއް ކިޔާކައް ތަ؟ ނުފެނޭ ތަ އެކުދިން މޫދައް ފޭބި އިރު މޫދު އޮތީ މުޅިން ހިކިފަ އޭ ލިއެފަ އޮތް ތަން. ފޭބި އިރު ކަނޑު ގަދަކޮއް އޮތް ނަމަ އެކުދިން ވެސް ނުދާނެ ދޯ ފަރާ ހަމަ އަކައް. އެއްޗެއް މުޅިން ކިއަން ނޭގުނަސް ވާނެ މަމެން ނޭ ކިޔާފަ ފެލެން\nއޭޕްރީލް 25, 2018 10:52\nތަމެން ފުރަތަމަ މޫދަށް ދިޔައީ އެއީ ކިއެއްކުރަންތޭ. އެއީ ތަމެން ރޫލް ބްރޭކް ކުރާތީވެ ކުރިކަމެކޭ މަމެން ބުނަން ނެތީމު ދޯ. ދަ ކަންޓްރީ ސައިޑަރސް ވަން ސެންސް މިސިންގް ދޯ...\nއޭޕްރީލް 25, 2018 12:27\nކޮން ކަންޓްރީ ސައިޑެކޭ ކިޔާކަށް. ރަހުމުގެ ކަނަފުޅެއްވެސް ނެތް ދޯ. އަމިއްލަ ދަރިއެއް ނޫނީ އާއިލާ މީހެއް ނޫންވީމަތަ؟ އިންސާނިއްޔަތަކީ ކޯއްޗެއްކަމެއްވެސް ނޭންގޭ ދޯ ކަލެއަށް؟\nމާތްﷲ ގެ އިރާދަފުޅުން އަދި އެކުދިން ފެންނާނެ. އާމީން!\nއޭޕްރީލް 25, 2018 12:28\nކަލޭވެސް ވާގޮތަކީ ތަންފުކެއް މޮޅީ.. މާބޮޑައް އިނގެން ވެސް އިނގެނީ.. މީހުންގެ ސަމާލުކަން ހޯދަން އޭތި މީތި ލިޔެގެން ފްލޯންޓް ކުރަން ހަދައިގެން ކިޔޭ ނުކިޔޭވެސް ނޭނގެނީ.. ހިސާބައް ވުރެން މީހާ އަންސޮފިސްޓިކޭޓް ވީމަ ކަލެޔައް ހީވެދާނެ ކަލޭ މާ މޮޅު މީހެއް ހެން.. އިގްނޮރަނޓް މުލު ހިލައެއް ވީމަ އެހެން އެވަނީ.. ކަލޭ އަހަރުމެންނަކަށް އެހާ މަޖަލެއް ނޫން.. ހަމަ ބުނެލީ..\nއޭޕްރީލް 25, 2018 13:12\nކަލޭ ކޮން އައުގުރާނަ އެއް ތި ގޮވަނީ.... ތި އެއް އިނގުނީހީ ކަލޭ އެތާ އޮތްނަމަ ފަރަންޖީ ވާންޗޯ\nއޭޕްރީލް 25, 2018 14:21\nކަލޭ ކޮންވާހަކައެއްދައްކާކައް ކަލޭ ކަނޑުވާއިރު އެނގޭނެ ވާނެވަރު.ކަލޭ ދޭފާހަނާ ދޮންނަން???????????????\nއޭޕްރީލް 26, 2018 16:47\nއޫލަލާ ކުޑަ ކުއްޖާ އިޒް ލުކިންގް ޑޭންޖުރެސް ދިސް ގާރލް އިން ރެޑް ޑްރެސް ސްޓޭންޑިންގް ބައި ދަ ވޯލް ގިވިންގް އެން އެންގްރީ ބާރޑް ލުކް އިޒް ނޯ ޑޭމް ގުޑް ފޯރ އަވަރ ކަންޓްރީ. ޝީ އިޒް ޑޭންޖުރެސް ޑޭންޖުރެސް ޑޭންޖުރެސް ހާއް ހާއް ހާއް ހާއް ހޭއް ހޭއް ހޭއް ޑޭންޖުރެސް. ތަމެން އަތުގައި ތިޔާ އޮތީ ކޮން ފޮޓޯ ގަނޑެެއްތޭ އޫލަލާ ތިޔާ ވެސް މަރުވެފައިވާ މައްޔިތެއްގެ ފޮޓޯ އެއް ނޫންތޭ. ޝީ އިޒް އަ ހަންޑިއަން ހަންޑިއަން ހަންޑިއަން އޯއް އޯއް ހަންޑިއަންސް އާރ ނޮކިންގް އެޓް ދަ ޑޯރ އޮފް މައި ހޯމް ޖަސްޓް ރަޖާ ލައިގެން އަވަހަށް ނިދާލާ ނިދާލާ ނިދާލާ ނިދާލާ..\nއޭޕްރީލް 26, 2018 06:22\nމާލޭ މީހުންނަކަށް ނޭނގޭނެ އުފަލަކީ ކޮބާކަން\nމޫދުން އެ ލިބޭހިތްހަމަ ޖެހުމާ އަރާމުއަހަރުމެން ހައިރާނެއް ނުވޭ ?ކަންޓްރީ ސައިޑާސް ގެ ހުރިހާ ސެންސް ހަަމަ އެކަމްތީނަގެ އެއް ސެންސް މަދު ކަންނޭނގެ..\nއޭޕްރީލް 25, 2018 11:51\nތަމެން ތިނެތި ދިޔައީ ސްކޫލް އިން އިންތިޒާމް ކުރި ފުޓް ބޯޅަ ޕްރެކްޓިސް މެޗެއް ކުޅެން ނޫންތޭ ދަ ގަމާރުން ތަކާ. ދެން ތަމެން ފުޓް ބޯޅަ މެޗް ނިންމާ ބެލެނިވެރި އަކު ނެތި ކިއެއްކުރަންތޭ ތަމެން ވައިޓް އެލާރޓް ނެރެފައި އޮތްވާ ފުއްޓަރު ފަރާތު ރާޅު ތަކުގެ ތެރެއަށް މޫދަށް ދިޔައީ. ތިޔާގައި ގޯހީ ތަމެންނޭ މަމެން ގަބޫލެއް ނުކުރާނަމޭ ތަމެން ދައްކާ ވާހަކަ އެއް. ވެން އިޓް ކަމްްސްޓު ދަ ރާއްޖެތެރެ އޯލްވޭޒް މޭކިންގް ސެންސްލެސް ކަން ކަން ދޯ ވެން އިޓް ކަމްސް ޓު ޔޫ ޔޫ ބްރޭކް ދަ ރޫލްސް ޔޫ ބްރޭކް ދަ ވެލިއުސް ވޮންޓް ޔޫ ނޯ އިޓް ވޮންޓް ޔޫ ވޮންޓް ޔޫ ވޮންޓް ޔޫ ވޮންޓް ޔޫ ޓޭކް އަ ޖަމްޕް އޮން ދަ ރަގް އެންޑް ޑާންސް ޑާްްންސް ޑާންސް ޑާންްސް ޑާންސް ވެން އިޓް ކަމްސް ޓު ޔޫ ވެން އިޓް ކަމްސް ޓު ޔޫ ވެން އިޓް ކަމްސް ޓު ޔޫ ދެއަރ އިޒް ނޯ ސެންްސް މޭކިންގް އެކްޓް ދޯ..\nއޭޕްރީލް 25, 2018 12:33\nމަރުވާހެން ހީވި! އެކަމަކު، ބެހިގެންދިޔަ އެކުވެރިންނަށް އެހީވާން މަސައްކަތްކުރިން ކަމަށް ތަމެން ބުނާނަމަ އެމެން ސަލާމަތް ނުވީ އެއީ ކިއެއްވެތޭ އެއީ މައްސަލަ އެއް ނޫންތޭ. ތަމެން ބެލީ ތަމެން އަމިއްލަ އަށް ސަލާމަތް ވެވޭތޯ އެކަން ތަމެން ކޮށްފިދޯ. ދެން މިހާރު އަނެއް ދެ ކުދިން ނުފެންނަ ނަމަ ތަމެން ކޮންމެ ދޮގެއް ހެދި ނަމަވެސް ތިޔާ ދަ ރާއްޖެތެރޭ މީހުން ގަބޫލުކުރާނެ ތަމެން ދައްކާ ވާހަކަ މަމެން އެފަދަ ވާހަކަ ތައް ގަބޫލު ނުކުރާނަމޭ. މަމެން ދަ ރާއްޖެތެރެެއަންސް ދައްކާ ވާހަކަ ތަކުން ގަބޫލުކުރާނީ އެމެން ދައްކާ ވާހަކައިގެ އެންމެ %5 އޭ އެހެން ބައިތައް މަމެން ގަބޫލެއް ނުކުރާނަމޭ. ވެން އިޓް ކަމްސް ޓު ދަ ރާއްޖެތެރެއަންސް މަމެންނަށް ފެންނަނީ ރޯ ބުހުތާނު ދޮގު ހަދާ މީހުންނޭ ގިނައިން ތަމެންނަށް ފެނޭތޭ މިތަން ފެނޭތޭ ފެނޭތޭ ފެނޭތޭ ވެން އިޓް ކަމްސް ޓު ޔޫ ޔޫ ގައިޒް އާރ ޓްރޫ ލަޔާރސް ދޯ.\nއޭޕްރީލް 26, 2018 09:30\nކަލެއަށް މިފަދަ ކަމެއް ދިމާވެތޯ ބޭއިޙްތިޔާރުގައި ނަމަވެސް ދުޢާ ކުރެވިއްޖެ.\nއޭޕްރީލް 26, 2018 14:14\nބަދާ ބަދާ ބަދާ ބަދާ ދަ ބަދާ...\nއޭޕްރީލް 26, 2018 18:17\nވަގުތު ކުދިން މިކަހަލަ ބޭކާރު ކޮމެންޓް ޕަބްލިސް ނުކޮށްބަލަ. ކޮން ތަމެން މަމެން އެކޭތަ މި ވީދެނީ\nއޭޕްރީލް 25, 2018 15:04\nތަމެން މަމެން ކިޔައިގެން ވާހަކަ މިދައްކަނީ ބޯހަމަޖެހޭ އެއްޗެއްތަ؟؟؟މާފޮނިވެގެން ކޮމެންޓްކުރަނީ ބަލަ ކަލޭވެސްތީ ރާއްޖެތެރޭ މީހެއްކަން ޔަގީން...ކަލޭތީ ކޮންމެތާކު މީހަކަށް ވިޔަސް ވަރިހަމަ އަހަރުމެންނަން...ކަލާގެ ފެންވަރާއި އޙުލާގު އެނގޭނެ ކޮންމެ ދުވަހަކު ލިޔަމުން ތިގެންދާ ނާތަހުޒީބު ކޮމެންޓްތަކުން.\nއޭޕްރީލް 25, 2018 20:57\nމަމެންނޭ ކިޔާފަ ތިލިޔަނީ ކޮންމެވެސް ސިޔާސީ ބަޔަކު ކާންދިނީމަ ކައިގެން އުޅޭ އެއްޗެއް\nއޭޕްރީލް 25, 2018 23:29\nއިރާދަ ކުރެއްވިއްޔާ މި ދެކުދިން ހެޔޮހާލުގައި ހުއްޓާ އަދި ފެންނާނެ! އާއިލާ އަށް ކެތްތެރިކަން މިންވަރު ކުރައްވާށި!! އާމީން ?\nއޭޕްރީލް 26, 2018 10:39\nއޭޕްރީލް 26, 2018 21:46\nއަދި2ކުދިން ފެންނާނެ\nއޭޕްރީލް 26, 2018 21:51\nއަދި2ކުދިން ފެންނާނެ...............................................


Nasheed Noon Ehen Beyfulhaku MDP ah Hajamu nuvaneetha?\nނަޝީދު ނޫން އެހެން ބޭފުޅަކު އެމްޑީޕީ އަށް ހަޖަމުނުވަނީތަ؟\nމޯލްޑިވިއަން ޑިމޮކްރެޓިކް ޕާޓީ (އެމްޑީޕީ) ވިއްކީ އަދި ވިއްކަނީ ވެސް "ރާއްޖެ އަށް ޑިމޮކްރަސީ ތައާރަފްކޮށް އެކަން އެންމެ ބޮޑަށް ދިރުވާ" ސިޔާސީ ޕާޓީގެ ގޮތުގަ އެވެ. އެމްޑީޕީގެ އެކްޓިވިސްޓުންގެ މި ޒުވާބުގައި ޑިމޮކްރަސީގެ އަމަޔަކީ އަދި ބަފަޔަކީ ވެސް އެމްޑީޕީ އެވެ. އެމީހުންހާ ސުލްހަޔަށް ލޯބިކުރާ، ވާދަވެރިކަމަށް ފުރުސަތު ދޭ ބަޔަކު ވެސް މި ރާއްޖޭގެ ސިޔާސީ މައިދާނަކު ދެނެއް ނެތެވެ.\nނަމަވެސް ސިޔާސީ މައިދާނުގައި އޮތް އެންމެ ބޮޑު އަދި އެންމެ ދޮށީ ޕާޓީގެ އެތެރޭގެ ރޭހެއް ބޯމަތިވާ ކޮންމެ ފަހަރަކު ވެސް އަޅުގަނޑުމެންނަށް ފެންނަނީ މުޅިން ތަފާތު މަންޒަރެކެވެ. ހަގީގީ ޑިމޮކްރަސީއާ ކުރިމަތިލާން ޖެހޭ ކޮންމެ ފަހަރަކު އަޅުގަނޑުމެންނަށް މި ފެންނަނީ އެންމެ ވަރުގަދަ ސިޔާސީ ޕާޓީ ބައިބަޔަށް ބެހި ނިމިގެންދާ ތަނެވެ.\nމައްސަލައިގެ އަސްލަކީ ކޮބައިތޯ އެވެ. ކުރީގެ ރައީސް މުހައްމަދު ނަޝީދެވެ.\nނަޝީދު ނޫން އެހެން ބޭފުޅަކު ޕާޓީގެ އެންމެ މުހިންމު ލީޑަރުގެ ގޮތުގައި ކުރިއަށް ނެރުމަށް ހިފާލާ ކޮންމެ ފަހަރަކީ މި ޕާޓީ އަށް ބޮޑު ބިންހެލުމެއް އަންނަ ފަހަރެކެވެ. ޕާޓީގެ އެންމެ ވަފާތެރި ބޭފުޅުން ޒާތީ ދުޝްމަނުންނަށް ބަދަލުކޮށްލާ ކަމެކެވެ.\nމިއަދު ވެސް ފެނިގެން އެ ދިޔައީ މި ދެންނެވި މަންޒަރެވެ.\nއެނގިވަޑައިގަންނަވާނެ ފަދައިން "ޕާޓީގެ ވިޕުލައިނާ ހިލާފުވެ ވަޑައިގެންނެވި ކަމުގެ ބޯޑު" މޫސަގެ ކަރުގައި އެޅުވުމަށް ފަހު އޭނާ ޕާޓީން ބޭރުކޮށްލާފައި މި ވަނީ ވެސް ނަޝީދާއެކު ވާދަވެރި ރޭހަކަށް ނުކުމެ ވަޑައިގަތުމަށް ތައްޔާރުވެ ވަޑައިގަންނަވަމުން ގެންދަވަނިކޮށެވެ. ޕާޓީން އާންމުކޮށްފައި އޮތް އެއްބަސްވުމާ މޫސަ ދެކޮޅުހަދާ ހިސާބަށް މައްސަލަ ދިޔައީ ވެސް ހަގީގަތުގައި މި ދަންނަވާ "ވާދަވެރި ރޭހެއް" ގެ މައްސަލަގަނޑު ވެސް ޕާޓީގެ އެތެރޭގައި ކެކިކެކި އޮތްވަ އެވެ.\nފަހަރެއްގައި އެމްޑީޕީ އޮތީ މޫސަ ޕާޓީން ބޭރުކޮށްލާނެ ފުރުސަތަކަށް ބަލަބަލަ އެވެ. އެހެންވެ، "ވިޕު ލައިނާ ހިލާފުވީ" ކަމަށް ނިންމައި ދަނޑިވަޅުގެ ބޭނުން ރަނގަޅަށް ހިފާލީ އެވެ.\nކުރިއަށް އޮތް ރިއާސީ އިންތިޚާބަށް އެމްޑީޕީން ނެރޭ ކެންޑިޑޭޓަކު ކަނޑައެޅުމުގެ ޕްރައިމަރީގައި ރައީސް ނަޝީދާ ވާދަކުރައްވާނެ ކަމަށް މޫސަ ވިދާޅުވި ހިސާބުން ޕާޓީގެ އެތެރެއިން އޭނާއާ މެދު ދެކޭ ގޮތް އޮތީ މި ކަންތައްގަނޑެއް ހިނގިއިރު ވަރަށް ބޮޑަށް ބަދަލުވެފަ އެވެ. "އަވަސް" އަށް ދެއްވި އިންޓަވިއުއެއްގައި ވެސް މޫސަ އެކަން ފާހަގަކުރައްވާފައިވެ އެވެ.\n"އަޅުގަނޑަށް ވެރިކަން ކުރެވޭނެ ވާހަކަ ބުނީމާ ނުވަތަ އަޅުގަނޑު ވެރިކަމަށް ކުރިމަތިލާނެ ވާހަކަ ބުނީމާ އަޅުގަނޑު އުލަށް ޖަހައިގެން ފިހަން ހަދާނެ ކަމެއް ނެތް،" އެ އިންޓަވިއުގައި މޫސަ ވިދާޅުވީ މިހެންނެވެ.\n"ގަބޫލުކުރަން ޖެހޭނެ ހަގީގަކީ އަޅުގަނޑަށް ތާއީދުކުރާ މީހުން ވެސް އުޅޭނެ. ރައީސް ނަޝީދަށް ތާއީދުކުރާ މީހުން ވެސް އުޅޭނެ. އަޅުގަނޑު އެ ވާހަކަ ދެއްކުމާ ގުޅިގެން އެކަމާ އަސަރުކުރާނެ ބަޔަކު ވެސް އުޅެފާނެ. އެމްޑީޕީ ތެރޭ ހިތްހަމަނުޖެހޭ ބަޔަކު ވެސް އުޅެފާނެ."\nމޫސައާ މެދު ހިތްހަމަނުޖެހޭ މީހުން އެމްޑީޕީގެ އެތެރޭގައި ތިބި މިންވަރު މިއަދު ހާމަވެގެން ހިގައްޖެ އެވެ.\nއެމީހުންނަށް ވެސް ޖެހިވަޑައިގަތީ މޫސަ އަށް ޖެހިވަޑައިގެންނެވި ހާލެވެ. އެއް ބަޔަކު ޕާޓީން ވަކިކޮށް އެއްލާލީ އެވެ. އަނެއް ބަޔަކު އަމިއްލަ އަށް އިސްތިއުފާ ދޭން މަޖުބޫރުވާ ހާލަތަށް ކަންތައް ގެންދިޔައީ އެވެ.\nއެމްޑީޕީގެ ކުރީގެ ރައީސް އިބުރާހިމް އިސްމާއިލް (އިބުރާ) ގެ ވާހަކައިން ފަށަމާ ހިނގާށެވެ. އެމްޑީޕީގެ ނިކަން ބޮޑު ވަފާތެރިއެއްގެ ގޮތުގައި ފެނިވަޑައިގެންނެވި އިބުރާ ވެސް އޭރު އެ ޕާޓީން ވަކިވެ ވަޑައިގަތީ ނަޝީދުއާ ހިޔާލުތަފާތުވެ ވަޑައިގެން ޕާޓީ ތެރޭގައި ޖެހުނު މައްސަލައަކާ ގުޅިގެންނެވެ.\nއެ ޕާޓީގެ ރައީސް ކަމުގެ މަގާމު ފުރުއްވި ޑރ. މުހައްމަދު މުނައްވަރު ވެސް ޕާޓީން އަމިއްލަ އަށް އިސްތިއުފާ ދެއްވީ އެވެ. މިތަނުގައި ވެސް ފާހަގަކޮށްލަން ޖެހެނީ ނަޝީދާ ހިޔާލުތަފާތުވެ ވަޑައިގެންނެވި ކަމެވެ.\nމުނައްވަރާއި އެމްޑީޕީއާ ދެމެދު ވެސް މައްސަލަ ޖެހުނީ އެމްޑީޕީގެ ރިއާސީ ޕްރައިމަރީއެއްގައި ނަޝީދާ ވާދަކުރެއްވި ހިސާބުންނެވެ. އެހެންވީމަ އެމްޑީޕީގައި ނަޝީދާ ވާދަކުރެއްވުން މި އޮންނަނީ އޮޓޮމެޓިކުން ޕާޓީން ވަކިވާ ފެންވަރުގެ ކުށަކަށް ވެފައެއް ނޫން ހެއްޔެވެ؟\nދެން މި އަންނަނީ ވެސް އެމްޑީޕީގެ ރައީސެއްގެ ވާހަކަ އެވެ. އެމްޑީޕީގައި ރައީސްކަން ކުރެއްވި ޑރ. އިބްރާހިމް ދީދީ (ޑީޑީ) އެވެ. ޑީޑީއާ އެކު އޭރު ޕާޓީގެ ނާއިބު ރައީސްކަން ކުރެއްވި އަލްހާން ފަހުމީ ވެސް ވަނީ ޕާޓީން ބޭރުކޮށްލައިފަ އެވެ.\nއަލްހާނާއި ޑީޑީ ޕާޓީން ބޭރުކޮށްލިއިރު، އެމްޑީޕީން އަނެއްކާވެސް ރިއާސީ ރޭހަށް ނަޝީދު ނެރުމާ މެދު އަލްހާނާއި ޑީޑީގެ ހިޔާލު ޕާޓީއާ އޮތީ ތަފާތުވެފަ އެވެ. އަލްހާނަކީ އެމްޑީޕީ އިން ނަޝީދުގެ ބަދަލުގައި އެހެން ލީޑަރަކު ރޭހަށް ނެރުމަށް ބާރު އެޅުއްވި ބޭފުޅެކެވެ.\nއެހެންވީމަ ނަޝީދާ ދެކޮޅަށް އެމްޑީޕީގެ އެތެރޭގައި ހިޔާލު ފާޅުކުރާ މީހާ މި ވަނީ ވަގުތުން ކުށްވެރި އެވެ. އެމީހެއްގެ އިތުބާރު ގެއްލި "މައުމޫނު" ގެ ނުވަތަ "ޕީޕީއެމް" ގެ ވަފާތެރިޔަކަށް ބަދަލުވެގެން ދަނީ އެވެ.\nމިވަރުން ކަންތައް ދާ ނަމަ ޕީޕީއެމުން ހެދި ގޮތަށް "ޕާޓީގެ ޒައީމު" ގެ ގޮތުގައި ނަޝީދު އިއުލާނުކުރައްވަންވީ ނޫންތޯ އެވެ؟\nހަގީގަތަކީ އެމްޑީޕީ އަކީ ނަޝީދު ޖައްސަވާހާ ބެރަކަށް އެނބުރޭ ސިޔާސީ ބައިގަނޑެއް ކަމެވެ. ކުރީގެ ރައީސް އަދި ނަޝީދުގެ އެންމެ ބޮޑު ވާދަވެރިޔާ މައުމޫން އަބްދުލްގައްޔޫމު ވަށައިގެން އޭނާގެ ވަފާތެރިން އެނބުރޭ ގޮތަށެވެ.\nތަފާތަކީ ދެ ޕާޓީގެ ކުލަ އެކަންޏެވެ.


ކޮވިޑުގެ ސަބަބުން އާމްދަނީ ދަށްވެ، ބޭންކަށް އެކަމުގެ ނޭދެވޭ އަސަރު ކުރި: ޓިމް ސޯޔާރ | Atoll News\nކޮވިޑުގެ ސަބަބުން އާމްދަނީ ދަށްވެ، ބޭންކަށް އެކަމުގެ ނޭދެވޭ އަސަރު ކުރި: ޓިމް ސޯޔާރ\nޝާއިޢުކުރީ: މުޙައްމަދު އަފްރާޙް ޖުލައި 16, 2021, 14:30\nމިއަަހަރު ކާމިޔާބު ކަމާއެކު ފެށިގެން ދިޔަނަމަވެސް ކޮވިޑް ގެ ބަލިމަޑުކަމުގެ ސަބަބުން އާމްދަނީ ވަަރަށް ބޮޑަށް ދަށްވެ ބޭންކަށް އެކަމުގެ ބޮޑު ނޭދެވޭ އަސަރެއް ކުރި ކަމަށް ބޭންކް އޮފް މޯލްޑިވްސް (ބީއެމްއެލް) ގެ ސީއީއޯ އަދި މެނޭޖިންގ ޑައިރެކްޓަރ ޓިމް ސޯޔަރ ވިދާޅުވެއްޖެ އެވެ.\nއޭނާ ވިދާޅުވީ އަހަރު ނިމުނުއިރު ޓެކުހަށް ކެނޑުމަށްފަހު ސާފު ފައިދާގެ ގޮތުގައި 325 މިލިއަން ރުފިޔާ ލިބިފައިވާއިރު، 2019 ވަނަ އަހަރާ އަޅާބަލާއިރު މިއީ 60 އިންސައްތައަށް ވުރެ ބޮޑު ދަށްވުމެއް ކަމަށެވެ.\nނަމަވެސް ބޭންކަށް ކުރިއެރުން ލިބެމުންދިޔަ ކަމަށާއި މިގޮތުން 12،000 އައު ކަސްޓަމަރުން ބޭންކާ އަލަށް ގުޅި، އައު ލޯނުގެ ގޮތުގައި މިދިޔަ އަހަރު3ބިލިއަން ރުފިޔާ ދޫކޮށްފައިވާކަން އޭނާ ވަނީ ފާހަގަ ކުރައްވާފަ އެވެ.\n“މިއަދު އަޅުގަނޑުމެން މިތިބީ މިދިޔަ އަހަރުގެ މިހިސާބުގައި އަޅުގަނޑުމެން ތިބި ހާލަތަށް ވުރެ ރަނގަޅު ހާލަތެއްގައި. އަދި މި އަޑިގަނޑުން އަޅުގަނޑުމެން އަރައިގަންނާނަން. ކުރިއަށް އޮތް ތަނުގައިވެސް އަޅުގަނޑުމެންނަށް އުދަނގޫތަކާ ކުރިމަތިވާނެ. މިއާއެކުވެސް ދެމެހެއްޓެނެވި ކުރިއެރުމަކަށް މިކަންކަމުން އަރައިގަތުމުގެ ހިތްވަރު އެބަހުރި.” ޓިމް ސޯޔަރ ވިދާޅުވި އެވެ.\nމީގެ އިތުރުން އޭނާ ވިދާޅުވީ މުޅިން އަލަށް ތައާރަފް ކުރެވޭ އައު ޕްރޮޑަކްޓްތަކާއި ޚިދުމަތްތައް ކުރިއަށް އޮތް ދުވަސްތަކުގައި ހާމަކުރެވިގެންދާނެ ކަމަށެވެ.\nނަމަވެސް އެންމެ މުހިންމުކަމެއްގެ ގޮތުގައި ދެކެނީ ބޭންކުގެ ސްޓްރެޓަޖީ ހިމެނޭ ކަންކަން ނިންމާނެ ރަނގަޅު ޓީމެއް ބޭންކުގައި އޮތްކަން ކަމަށް ޓިމް ސޯޔަރ ވަނީ ވިދާޅުވެފަ އެވެ.


ބުނެވޭ ނުބައި ބަސްތައް- ކައިވެނި ރޫޅެން މެދުވެރިވާ އެންމެ ބޮޑު އެއް ސަބަބު!\nއެންމެ ގިނަ ޢަދަދެއްގެ ކައިވެނިތައް ރޫޅެން މެދުވެރިވާ ސަބަބެއްކަމަށް މިހާރު ވެފައި މިއޮތީ އެކަކު އަނެކަކަށް ބުނެވޭ ނުބައި ބަސްތަކެވެ. ކިރިޔާ ކަމެއް މެދުވެރިވާއިރަށް ރުޅި ގަދަވެ ދުލުން ބުނެވޭ ހަޑިހުތުރު ބަސްތަކެވެ.\nކަނޑިން ހަށިގަނޑަށް ލިބޭ ޒަޚަމްތައް ފަސޭހަވުމުން އެކަމުގެ ހަނދާން ނެތިގެންދެއެވެ. ނަމަވެސް ދުލުން ބުނެވޭ ބަސްތަކުން ހިތުގައި އުފެދޭ ޒަޚަމްތައް ފިލުވައިލުމަކީ މަދުމީހަކަށް ނޫނީ ކުރެވޭ ކަމެއް ނޫނެވެ. ވީމާ ފަހަރެއްގައި ދެމަފިރިންކުރެ އެކަކު ނުބައި ބަސްބުނުމުން އަނެކާ މަޑުން ހުރެދާނެއެވެ. ނަމަވެސް ވަރަށް މަދު މީހަކަށް ނޫނީ އެކަން ހިތުން ފިލުވައެއް ނުލެއެވެ.\nނަތީޖާއަކަށްވެގެންދަނީ އަޑު އިވުނު ނުބައިބަސްތައް ބޮމެއްފަދައިން ގޮވުމެވެ. ބައިވެރިޔާމަތިން މުޅިން ފޫހިވެ އެތައް އަހަރެއްވީ ކައިވެނި ރޫޅައިލަންޖެހުމެވެ. އުފާވެރިކަމާއިއެކު ދިރިއުޅެމުން އައި ޒަވާޖީ ޙަޔާތް ބަރުބާދުވެ ވިއްސިވިހާލިވެގެން ދިއުމެވެ.\nމީސްތަކުންނޭވެ. ހަމައެކަނި ދެމަފިރިންގެ ގުޅުމެއް ނޫނެވެ. ޢާއިލީ ގުޅުމުގައިވެސް ހަމަ މިމައްސަލަތައް ކުރިމަތިވެއެވެ. ޒަމާންވީ ވިޔަފާރީގެ ގުޅުމާއި ރައްޓެހި ރަޙްމަތްތެރިކަމުގެ ގުޅުމަށްވެސް މެއެވެ.\nމީސްތަކުންނޭވެ! ދުލުން ބުނެވޭ ކޮންމެ ބަހަކާއިމެދު ވަރަށް ބޮޑަށް ރައްކައުތެރިވާށެވެ! ބުނެވޭ ހަމަ އެންމެ ބަހެއްގެ ސަބަބުން ނަމަވެސް ޒަމާންވީ ކިތަންމެ ބޮޑު ގުޅުމެއްވެސް ކެނޑިގެން ހިނގައިދާނެއެވެ. އެކަމުން ލިބޭ ގެއްލުމަކީ މުޅި ޙަޔާތުގައި ފޫނުބެއްދިދާނެވަރުގެ ބޮޑު ގެއްލުމަކަށްވެސް ވެދާނެއެވެ.


Euro Qualification: Foari Gadhavi Match Gai Sterling Ge Molhu Kulhumaa'eku England In Kosovo Balikoffi - Vaguthu\nކޮވިޑް-19: 24 ގަޑިއިރުގެ ތެރޭގައި ރާއްޖެ އިން 78 މީހަކު ވަނީ ފައްސިވެފައި - 12 ގަޑިއިރު ކުރިން\nޔޫރޯ ކޮލިފިކޭޝަން: ފޯރިގަަދަވި މެޗުގައި ސްޓާލިންގެ މޮޅުކުޅުމާއެކު އިންގްލަންޑް އިން ކޮސޯވޯ ބަލިކޮށްފި\nޔޫރޯ ކޮލިފިކޭޝަންގައި ރޭ ޔޫރަޕްގެ ގަދަބާރުތަކުން ކުޅުނު އިރު އެންމެ ފޯރިގަދަކޮށް ދިޔައީ އިންގްލަންޑާއި ކޮސޯވޯ ބައްދަލުކުރި މެޗެވެ.\nމެންޗެސްޓާ ސިޓީއަށް ކުޅެމުން އަންނަ ޒުވާން ތަރި ރަހީމް ސްޓާލިންގެ ފުރިހަމަ ކުޅުމެއް ފެނިގެންދިޔަ މެޗު އިންގްލަންޑުން ކާމިޔާބުކުރީ 5-3 އިންނެވެ.\nމެޗުގެ ފުރަތަމަ މިނެޓު ތެރޭގައި ކޮސޯވޯގެ ވެލޮން ބެރިޝާގެ ލަނޑުން ސެއިންޓް މެރީސް ސްޓޭޑިއަމްގައި ތިބި އިނގިރޭސި ސަޕޯޓަރުން ސިއްސުވާލި ނަމަވެސް ސްޓާލިންގް ވަނީ އަށްވަނަ މިނެޓުގައި ލަނޑެއް ޖަހައި މެޗުގެ ނެތީޖާ 1-1 އަށް ބަދަލުކޮށްފަ އެވެ.\nސްޓާލިންގެ ފަރާތުން ތިން އެސިސްޓް ފެނިގެންދިޔަ މެޗުގައި އިންގްލަންޑުން ޖެހި ދެވަނަ ލަނޑު 19 ވަނަ މިނެޓުގައި ސްޓާލިން ތަނަވަސްކޮށްދިން ފުރުސަތެއްގައި ކާމިޔާބުކޮށްދިނީ ކެޕްޓަން ހެރީ ކޭން އެވެ. ފުރަތަމަ ހާފު ނިމެން ކައިރިވެފައި ވަނިކޮށް އިންގްލަންޑުން ކައިރި ކައިރީގައި ތިން ލަނޑު ޖެހި އިރު އޭގެނެ ފުރަތަމަ ލަނޑަކީ 38 ވަނަ މިނެޓުގައި ކޮސޯވޯ ކުޅުންތެރިއެއް އަތުން ބައިކޮޅަށް ވަން ލަނޑެކެވެ. އިންގްލަންޑުން ތިން ލަނޑުގެ ލީޑެއް ނެގިތާ ދެތިން މިނެޓު ފަހުން އަނެއްކާވެސް ސްޓާލިން ތަނަވަސްކޮށްދިން ފުރުސަތުތަކެއްގައި ޒުވާން ކުޅުންތެރިއާ ޖާޑޮން ސާންޗޯ ވަނީ ވަނީ ދެ ލަނޑު ޖަހައި މެޗުގެ ނަތީޖާ 5-1 އަށް ބަދަލުކޮށްފަ އެވެ.\nއިންގްލަންޑުން ވަަރަށް ފުރިހަމަ ކުޅުމަކަށްފަހު ފުރަތަމަ ހާފު ނިންމާލިނަމަވެސް ދެވަނަ ހާފުގައި އެ ފެންވަރުގެ ކުޅުމެއް އެޓީމަށް ނުދެއްކުނެވެ. އޭގެ ބަދަލުގައި ދެވަނަ ހާފުގައި މޮަޅަށް ކުޅެ ހަމަލާތައް އުފައްދައި އިދިކޮޅު ގޯލަށް ނުރައްކާ ކުރީ ކޮސޯވޯ އިންނެވެ. ދެވަނަ ހާފު ފެށުމާއެކު ޕްރެސްކުރަން ފެށި ކޮސޯވޯ ޓީމް އިން 49 ވަނަ މިނެޓުގައި ލަނޑެއް ޖަހައި ފަރަގު ކުޑަކުރި އެވެ. އެ ލަނޑު އެޓީމަށް ޖަހައިދިނީ ފުރަތަމަ ލަނޑުވެސް ޖަހައިދިން ވެލޮން ބެރިޝާ އެވެ.\nދެވަނަ ހާފުގެ 55 ވަނަ މިނެޓުގައި ކޮސޯވޯ އިން ޖެހި އެޓީމުގެ ތިންވަނަ ލަނޑު ޖެހީ މުރިކީ އެވެ. މުރިކީގެ ލަނޑު ޖެހީ އިންގްލަންޑްގެ އޭރިއާ ތެރެއިން ކޮސޯވޯ ކުޅުންތެރިއަކަށް ޑިފެންޑަރު ހެރީ މެގުއާ ކުރި ފައުލަކާއި ގުޅިގެން ލިބުނު ޕެނަލްޓީ އެއްގަ އެވެ. މުރިކީގެ ލަނޑަށް ފަހު އަނެއްކާވެސް ކޮސޯވޯ ޓީމުން ހަމަލާތަކެއް އުފައްދަން މަސަތްކަތްކުރި ނަމަވެސް އޭގެ ފަހުން އެޓީމަށް އިނގިރޭސި ގޯލު ފޫއަޅުވާލެވޭގޮތެއް ނުވި އެވެ.\nރޭގެ މޮޅާއެކު މިހާތަނަށް ކުޅުނު ހަތަރު މެޗުވެސް ކާމިޔާބުކޮށް ޖުމްލަ ބާރަ ޕޮއިންޓް ހޯދައިގެން އިންގްލަންޑް ގްރޫޕް އޭގެ އެއްވައިނައިގައި ހަމަޖެހިލިއިރު ދެވަނައިގައި އޮތީ ނުވަ ޕޮއިންޓާއެކު ޗެކް ރިޕަބްލިކް އެވެ.\nވައްކަން ކުރަން ގެއަކަށް ވަދެ އުޅެނިކޮށް ފަޅާ އަރައިފި، ފަހުން ބުނީ ރަހްމަތްތެރިއަކު ހޯދަން ކަމަށް\nކޮވިޑް-19 : އަމިއްލަ އަށް ދަތުރު ގޮސް، އެހެން މީހުންވެސް ދިއުމުން އަންހެނަކު ރުޅިގަދަ ވެއްޖެ\nކޮވިޑް-19 : އަންހެނެއް ގަޔަށް ކުޅު ޖެހުމުން ފައްސިވެ، އެންމެ ފަހުން މަރުވެއްޖެ!


Bangladeh ge inthikhaabakee democracy ah kuri malaamaatheh: Idhikolhu Party | Mihaaru\nދުނިޔެ / ބަންގްލަދޭޝް\nބަންގްލަދޭޝްގެ އިންތިޚާބަކީ ޑިމޮކްރެސީ އަށް ކުރި މަލާމާތެއް: އިދިކޮޅު ޕާޓީ\nބަންގްލަދޭޝްގެ އިދިކޮޅު ބީއެންޕީގެ ޖެނެރަލް ސެކްރެޓަރީ އަލަމްގިރް. --ފޮޓޯ:އަލް ޖަޒީރާ\n02 ޖެނުއަރީ 2019 - 00:46\nޑާކާ (ޖެނުއަރީ 2) - ބަންގްލަދޭޝްގައި އާދިއްތަ ދުވަހު ބޭއްވި އިންތިޚާބަކީ ޑިމޮކްރެސީ އަށް ކުރި މަލާމާތެއް ކަމަށް އެންމެ ބޮޑު އިދިކޮޅު ޕާޓީ، ބަންގްލަދޭޝް ނޭޝަނަލިސްޓް ޕާޓީ (ބީއެންޕީ) އިން ބުނެފި އެވެ.\nޕާޓީގެ ޖެނެރަލް ސެކްރެޓަރީ މިރްޒާ ފަޚްރުލް އިސްލާމް އަލަމްގިރު ވިދާޅުވީ އާއްމު އިންތިޚާބަކީ ބޮޑުވެގެންވާ އޮޅުވާލުމެއް ކަމަށެވެ.\nބޮޑު ވަޒީރު ޝެއިޚް ހަސީނާގެ އަވާމީ ލީގުން ވަނީ އެ ޕާޓީ ވާދަކުރި 298 ގޮނޑީގެ ތެރޭން 288 ގޮނޑި ކާމިޔާބުކޮށްފަ އެވެ. އެ ޕާޓީ ވަނީ ޕާލަމެންޓުގެ ގޮނޑީގެ 96 ޕަސެންޓް ހޯދައިފަ އެވެ.\n"އިންތިޚާބު ބޭއްވި ދުވަހުގެ ކުރީ ރޭ ވަނީ ވޯޓު ފޮށިތަކަށް ވޯޓުލާ ނިންމާފައި. އެއީ ބަޔަކު ރާވައިގެން ހިންގާފައިވާ ޖަރީމާއެއް،" އަލްމްގިރް ވިދާޅުވި އެވެ.\nބީއެންޕީން ބުނެފައި ވަނީ ވޯޓުގައި މަކަރު ހަދާފައި ވަނީ ސަރުކާރުގެ އެޖެންސީތަކާއި ފުލުހުން އަދި ސަލާމަތީ އެހެން ފަރާތްތައް ގުޅިގެން ކަމަށެވެ. އެ ކަމަށް އިލެކްޝަންސް ކޮމިޝަނުން އެއްބާރުލުންދީފައިވާ ކަމަށް ވެސް ބުނެފައިވެ އެވެ.\n"މިއީ ޑިމޮކްރެސީ އަށް ކުރި ބޮޑު މަލާމާތެއް. ޑިމޮކްރެސީގެ މަގަށް ރުޖޫއަވުމަށް ބަންގްލަދޭޝް އަށް ލިބުނު ފުރުސަތެއް މިވަނީ ގެއްލުވާލައިފައި،" ބީއެންޕީން ގޮނޑި ކާމިޔާބުކުރި ހަތް މެންބަރުންގެ ތެރޭގައި ހިމެނޭ އަލަމްގިރް ވިދާޅުވި އެވެ.\nބަންގްލަދޭޝްގައި އިންތިޚާބު ބޭއްވި ދުވަހު ހިންގި ހަމަނުޖެހުންތަކުގައި ވަނީ 19 މީހުން މަރުވެފަ އެވެ.\nބަންގްލަދޭޝްގައި 2014 ވަނަ އަހަރު ބޭއްވި އިންތިޚާބު ވެސް ބީއެންޕީން ވަނީ ބޮއިކޮޓްކޮށްފަ އެވެ. އެކަމަކު ބީއެންޕީން ފެބްރުއަރީ 1996 ގައި ބޭއްވި އިންތިޚާބުގައި ވަނީ ޕާލަމެންޓުގެ 278 ގޮނޑި ކާމިޔާބުކޮށްފަ އެވެ. އެފަހަރު އެހެން ޕާޓީތަކުން ވަނީ އިންތިޚާބު ބޮއިކޮޓްކޮށްފަ އެވެ.\nބަންގްލަދޭޝް ޝައިޚް ހަސީނާ\n1 ކޮމެންޓް,7ރިއެކްޝަންސް\nތީ ރާއްޖޭގައި ވީ ކަމެއްނަމަ އީ ޔޫވެސް އަންނާނެ


ރައްޔިތުންނަށް ފޯރުކޮށްދޭ ޚިމަތްތަށް އިތުރުކުރުމަކީ މިކުންފުނީ އެއް އަމާޒެވެ. މިގޮތުން ޙައްޖާއި ޢުމްރާގެ ޚިދުމަތުގެ އިތުރަށް ޝަރުޢީ ކަތިލުންތަކުގެ ޚިދުމަތްވެސް މިކުންފުނިން ފޯރުކޮށްދެމެވެ. މިވަގުތު މިކުންފުނިން ފޯރުކޮށްދޭ ޝަރުޢީ ކަތިލުންތަކުގެ ތެރޭގައި ޢަޤީޤާ، އުޟްޙިޔާ، ފިދްޔަ އަދި މިނޫންވެސް އެހެނިހެން ޝަރުޢީ ކަތިލުންތައް ހިމެނެއެވެ. ޝަރުޢީ ކަތިލުންތައް ކަތިލުމަށް އިންތިޒާމް ކުރެވިފައިވަނީ މިކުންފުނިން ކުރިޔަށް ގެންދާ ޙައްޖު އަދި ޢުމްރާގެ ދަތުރުތަކުގައި މައްކާގައެވެ. އަދި ކަތިލުން ކަތިލެވޭ ވަގުތު ފޮޓޯ ހިއްސާ ކުރެވިގެން ދާނެއެވެ. ކޮންމެ ކަތިލުމަކަށްވެސް މި ވަގުތު ނަގާ އަގަކީ 1،697.00 ރުފިޔާ އެވެ.\nޝަރުޢީ ކަތިލުންތަކުގެ ޚިދުމަތަށް އެދޭނީ ކިހިނެއް؟\nޝަރުޢީ ކަތިލުންތަކުގެ ޚިދުމަތަށް އެދޭކަމުގައިވާނަމަ ޚިދުމަތަށް އެދޭ ފޯމާއި ފޯމުގައިވާ ތަކެތި ފުރިހަމަ ކުރެއްވުމަށްފަހު ކުންފުންޏަށް ހުށަހެޅުމުން ނުވަތަ އީމެއިލް ކުރެއްވުމަށްފަހު ފައިސާ ޓްރާންސްފަރ ކުރެއްވުމުން ޝަރުޢީ ކަތިލުމުގެ ޚިދުމަތަށް ރަޖިސްޓަރީ ކުރެވިގެން ދާނެއެވެ.\nމިއީ ދިވެހި ރައްޔިތުންނަށް ޙައްޖު އަދި ޢުމްރާއާ ބެހޭގޮތުން ޢިލްމު ފޯރުކޮށްދިނުމަށްޓަކައި މުޅިން އަލަށް މި ކުންފުނިން ކުރިޔަށް ގެންދާ ކޯހެކެވެ. މި ކޯހުގައި ޙައްޖު އަދި ޢުމްރާ އަދާކުރާނެ ގޮތާއި އޭގެ ޢާންމު ފިޤުހުތަކާއި މަޢުލޫމާތާއި ދަތުރަށް ތައްޔާރުވުމުގެ ގޮތުން ކުރަންޖެހޭ ކަންތައްތަކާއި އަދި ދަތުރުމަތީގައި ޢަމަލުތައް ބަހައްޓަންޖެހޭ ގޮތްތައް ކިޔަވައިދެވޭނެއެވެ. މި ކޯސް ކުރިޔަށް ގެންދަވާނީ މި ކުންފުނީގެ ޙައްޖު އޮޕަރޭޝަންސްގެ ބެލުމުގެ ދަށުން ޙައްޖު އަދި ޢުމްރާގެ މަޢުލޫމާތު ހުރި ފަންނީ ބޭފުޅުންނެވެ. މި ކޯހުގައި ބައިވެރިވުމަށް ހުޅުވާލާ އަހަރުގެ އެކި ދުވަސްވަރުގައި އިޢުލާނު ކުރެވޭނެއެވެ.\nޙައްޖަށް ހޭލުންތެރިކުރުމުގެ ޕްރޮގްރާމް:\nމިއީ ޙައްޖު އަދި ޢުމްރާއަށް ދިވެހި ރައްޔިތުން ހޭލުންތެރި ކުރުވުމަށްޓަކައި މުޅި ރާއްޖެއަށް ހުޅުވާލައިގެން ކުރިޔަށް ގެންދެވޭ ޕްރޮގްރާމެކެވެ. އޮފީސްތަކާއި ރަށްތަކުގެ ޖަމިއްޔާ ޖަމާޢަތްތަކާއި ކައުންސިލްތަކާއި ގުޅިގެން މުވައްޒަފުންނާއި ޢާންމު ރައްޔިތުންނަށް ހުޅުވާލައިގެން ކުރިއަށްގެންދެވޭ މި ޕްރޮގްރާމަކީ މުޅި އަހަރުދުވަހަށް ބަހާލައިގެން ސިލްސިލާ ގޮތެއްގައި ކުރިޔަށް ގެންދެވޭ ޕްރޮގްރާމެކެވެ.


Hulhumale' gai anhenunge gayah aiylamun dhuvvaa meeheh | Mihaaru\nއަންހެން މީހާ ސައިކަލާ އެކު ވެއްޓުނު ތަނުގައި، އޭނާގެ ގަޔަށް އަތްލި މީހާގެ ފައިވާން. -- ފޮޓޯ: ޓްވިޓާ/އައްޒާމް\n23 އެޕްރީލް 2021 - 10:03\nހުޅުމާލޭ މަގުމަތިން އަންހެނުންގެ ގަޔަށް އަތްލަމުން ސައިކަލުގައި ދުއްވާ މީހަކު އުޅޭ ކަމަށް ސޯޝަލް މީޑިއާގައި ބައެއް މީހުން ބުނެފި އެވެ.\nމި ވާހަކަ ދެކެވެން ފެށީ ހުޅުމާލޭ ބޮޑު މިސްކިތް ކައިރިން ސައިކަލުގައި ދިޔަ އަންހެނެއްގެ އުރަމަތީގައި އެހެން ސައިކަލެއްގައި ދިޔަ ފިރިހެނަކު ހިފުމުން އަންހެން މީހާ ސައިކަލާ އެކު ވެއްޓި އެތަނަށް މީހުން އެއްވި ހާދިސާއަކާ އެކުގަ އެވެ. މީގެ ދެ ރެއެއް ކުރިން އެކަން ހިނގި ތަނަށް ދިޔަ މީހަކު ސޯޝަލް މީޑިއާގައި އެ ވާހަކަ ދެއްކުމުން އެހެން އަންހެނަކު ވަނީ އޭނާ އަށް ވެސް އެކަން ދިމާވެފައިވާ ކަމަށް ބުނެފަ އެވެ.\n"ބާރު އަޑެއް އިވިގެން ބޭރަށް ނުކުމެ ބެލިއިރު، ހުޅުމާލޭ ބޮޑު މިސްކިތް ކައިރިން ސައިކުގައި ދިޔަ އަންހެނެއްގެ އުރަމަތީ، ސައިކަލެއްގައި ދިޔަ ފިރިހެނަކު ހިފިހިފީނުން އެ މީހާ ވައްޓާލާފައި ފިލައިފި،" ޓްވީޓްކުރި ފިރިހެން މިހާ ބުނެފައިވެ އެވެ.\nހާދިސާ ހިނގި ތަނުގެ ފޮޓޯތައް ވެސް ލާފައި ވާއިރު، އަންހެން މީހާގެ ގަޔަށް އަތްލާފައި ފިލި މީހާގެ ފައިވާންކިބައެއް ވެސް އެތަނަށް ދޫކޮށްލާފައި އޮތެވެ.\nމި ޓްވީޓަށް ރިޕްލައިކުރި އަންހެނަކު ބުނީ މީގެ ދުވަސްކޮޅެއް ކުރިން ހަމަ މިކަހަލަ ގޮތަކަށް އޭނާ އަށް ވެސް ދިމާވި ކަމަށެވެ.\n"މިއީ ދެން ތަންކޮޅެއް ބޮޑުވަރު. ސެންޓްރަލް ޕާކް ވަށައިގެން ދުވަނިކޮށް މީގެ ދުވަސްކޮޅެއް ކުރިން ހަމަ މިކަހަލަ ކަމެއް ދިމާވި. އެ މީހާ ސައިކަލުގައި އައިސް ހަމަ އެގޮތަށް [ގަޔަށް އަތްލާފައި] ދިޔައީ]. އަހަރެން އޭރު ހުރީ ދާހިއްލާ ފޯވެފައި. މި މީހުންނަށް މިކަމުން ލިބެނީ ކޮން ހިތްހަމަޖެހުމެއްބާވައޭ ހިތަށްއަރާ،" އޭނާގެ ޓްވީޓްގައިވެ އެވެ.\nނަމަވެސް މިއީ އެކެއްގެ ފަރާތުން ކުރިމަތިވި ދެ ހަމަލާ ކަމެއް ޔަގީނެއް ނޫނެވެ. ނަމަވެސް ކަން ހިނގާފައިވާ ގޮތަށް ބަލާއިރު އެއީ އެކަކު ކަމަށް ލަފާކުރެވެ އެވެ.\nމިކަމާ ބެހޭ ގޮތުން ފުލުހުންގެ ބައެއް އަދި ނުލިބެ އެވެ.\nއަންހެން މީހާގެ ގަޔަށް އަތްލި ހިސާބު އަނދިރިކޮށް. ހުޅުމާލޭ ބައެއް މަގުތައް މިހާރު ވަރަށް އަނދިރި. -- ފޮޓޯ: ޓްވިޓާ/އައްޒާމް\nމި ވާހަކަ ދައްކާފައި މި ވަނީ މާލޭގައި އަންހެނަކު ރޭޕުކުރަން އުޅުނު މައްސަލައެއް ބަލަމުން އަންނަނިކޮށެވެ. އަދި މި ދުވަސްވަރު ހުޅުމާލޭގެ ބައެއް މަގުތައް ކުރިއަށްވުރެ ވެސް ބޮޑަށް ރޭގަނޑު އަނދިރިކޮށް އޮންނަ މައްސަލަ ވެސް ބައެއް މީހުން ކަންބޮޑުވުމާ އެކު ފާހަގަކޮށްފައިވެ އެވެ. މީގެ ކުރިން ވެސް ހުޅުމާލޭގެ އެކަހެރި ހިސާބުތަކުން އަންހެނުންނަށް މިފަދަ ކަންކަމާ ދިމާވެފައިވެ އެވެ. އެކަމަކު އާންމުކޮށް މީހުން އުޅޭ ހިސާބެއްގައި މިފަދަ ކަމެއް ހިނގި ކަމުގެ ރިޕޯޓެއް ނެތެވެ. އަންހެން މީހާގެ ގަޔަށް އަތްލުމުން ސައިކަލާ އެކު ވެއްޓުނު ހިސާބު ވެސް އޮންނަނީ ވަރަށް އަނދިރިކޮށެވެ. ހުޅުމާލޭ މަގުތައް އަލިކުރުމަށް އެޗްޑީސީން ފަށާފައިވާ މަޝްރޫރު މިހާރުވެސް ކުރިއަށް ދާއިރު، އެ މަސައްކަތުގައި ދިމާވި ބައެއް ކަންކަމާ ހެދި ބައެއް ހިސާބުތަކުގެ ބޮކިތައް މިހާރު ނުދިއްލެ އެވެ. އެޗްޑީސީން ވަނީ ދެތިން ދުވަސް ތެރޭ މި މައްސަލަ ހައްލުކުރެވޭތޯ ބަލަމުން އަންނަ ކަމަށް ބުނެފަ އެވެ.\nހުޅުމާލެ ޖިންސީ އަނިޔާ ޖިންސީ ގޯނާކުރުން ކުށްކުރުން\nމާލޭ މަގުތައް ގޮނޑުވެ ސާފު ނުކުރޭ ފާރު ތަކުގަ ކުލަނުލާ ހުޅުމާލެ ހީވަނީ ގޮނޑެއްހެން މަގުތައް ކުނިން ޖަންގައްޔަކައް ބަދަލުވެފަ ރެސްޓޯރެންޓުތަކުގަ ބުޅާ ނުވީތާކައް ބުޅަލުގެސީ މުޅިމަގުތަކުގަ ކާނިވާގަ ހަދާފަ ހުންނަ ކުޑަކުދިންގެ ޕާކުގަވެސް ބުޅަލުގެސީ ސާފެއްނުކުރޭ އެމްޑީޕީ ވެރިކަމުގަ މިކަހަލަ ކަންތައް އެއްވެސް ވަރަކައް ނުބެލެހެއްޓޭ ނުވެސް ބަލަހައްޓާ\nސްޓެލްކޯ އިން އަންގަނީ ހުޅުމާލެއަށް ބޭނުންވާ ވަރަށްވުރެ އެތައް ގުނައެއް އިތުރަށް އެރަށުން ކަރަންޓު އުފެއްދޭތީ ނުކަތައިގެން މާލެއަށްވެސް އެއިން ބައެއް އަޅަންވެގެން ހޮޅިގުޅި ވާހަކަ. އެކަމު މި ފެންނަނީ މަގުތަކުގައި ކަރަންޓު ކޯރު ދެމިފަ އޮތް ތަނެއް ނޫން.\nސުހޭލް މަގާމުން މިހާރުން މިހާރައް އިސްތިއުފާދީ... މިހުރިހާކަމެއް މި ހިގަނީ ސުހޭލްގެ ނާގާބިލް ކަމުން ހުޅުމާލެޔެކޭ ފަޅުރަށެކޭ އެއްވަރު އަދިރިކަން .... މި ސުހޭލަކީ ޔާމީން ވެރިކަމުގަވެސް އެޗް ޑީ ސީ ގެ ވެރިޔާ ރަގަޅުވީ ކަމެއްހަރާން މިޔަދުވެސް ވެރިޔަކީ ތި ސުހޭލު.....އިސްތިއުފާ .... ރައްޔިތުންގެ ލާރިކާގެން ކަމަކީ ގޮޑި ހޫނުކުރުން\nމިގައުމުގައި މިލިޔަނުން ބަޖެޓް ކަނޑައަޅައިގެން ހިންގާ މަތި ބަރު ފުލުހުންގެ މުއައްސަސާއެއް އޮންނާނެ. އެތާގަ އުޅޭނެ ހަމީދު ކިޔާ މީހެއް. އޭނަ ޓްވީޓް ކުރާނެ ކަމެއް ވީމަ. އަދި ކަމެއް ނުވާތީ އޭނާގެ ޓްވީޓެއް މިކަމާ ބެހޭ އަދި ނުފެނޭ. ކޮނޑަށް ފައްބަރި އަރުވައިގެން މަގުމަތީގަ ދާއިރު މިމީހުން ލަދެއްވެސް ނުގަނޭ.\nތިކަހަލަ ކަންތައް ހިނގަނީ މިރާއްޖޭގަ އެކަންޏެއް ނޫން. ގިނަ ގައުމުތަކުގައި ހިނގާ. ތިއީވެސް ވައިރަހެއް. ތީގެ ވެކްސިނަކީ ހަރުކަށި އަދަބު. ތިކަން ފެތުރެނީ ކުށާ އެކަށީގެންވާ އަދަބު ނުދެވޭތީ. ދިނިޔޭގަ އުޅޭ އިންސާނީ ހައްގޭ ކިޔާފަ ފެލޭ ބަޔަކު. އެމީހުން ދުނިޔޭގައި ހިނގާ ބޮޑެތި ކުށްތަކުގެ ޒިންމާ ނަގަންޖެހޭ. ކުށަކަށް އެކަށީގެންވާ އަދަބެއް ދީފިއްޔާ އެކަން އެވީ އިންސާނިއްޔަތާ ޚިލާފުކަމަކަށް.\nވިސްނަވާ ރައްޔިތުން މިކަމުގަ . މީކޮލަމްބިޔާ، ނައިޖީރިއާ އިންޑިއާފަދަ އަމާންކަން އަމަން ޢަމާން ކަން މެތް ގައުމުތަކުގައި ދަރަޖައަށް މިގައުމުގެ ކަންތަށް މިވަނީ ގޯސްވެފައި. ނަމަވެސް ހިތާމަޔަކީ މިގައުމުގެ ވެރީން އުޅުއްވަނީ ބަރުލަމާނީ ރިޔާސީ އަށްގޮސް ހުސްވެފައި. އިންސާފެއް ނެތް. ކޮރަޕްޝަނާއި ވައްކަން އިންތިހާއަށް، އަމަން އަމާންކަން ގެއްލިއްޖެ. އަދިވެސް ތިބެންވީ ހަމަ މަދުމަޑުން ތޯ؟\nއެއްވެސް ހައްގެއް ސަލާމަތެއް ނުކުރެވޭ. ސަލާމަތް ކުރެވެނީ ކުއްވެރިންގެ ހައްގު. އަނިޔާ ލިބުނު ބަޔަކައް ހައްގެއް ނުލިބޭނެ "ހެކި ނެތިގެން"\nވަރަށް ދެރަކަމެއް. އަނެއްކާ ހުޅުމާލެ ނުލާހިކު އަނދިރި. މިސަރުކާރުން އަލިކުރުމުގެ ޕްރޮޖެކްޓް ފެށިފަހުން ބޮޑަށް ވީ އަނދިރި. މިހާރު ކުރިން ދިއްލާ ބޮކިތައްވެސް މަގުމަތީގަ ހުންނަނީ ނުދިއްލާ. ހިތަށްއަރާ މިސަރުކާރަށް މަގުމަތި އަލިކޮށްލަންވެސް ނޭނގެނީބާއޭ. އެހެންޏަ ހުޅުމާލެ އަލިކުރުމުގެ ޕްރޮޖެކްޓާ ކިޔާފަވެސް ނޫސްތަކަށް ސުރުޚީ އަރުވާފަ މިހާރު ވާނުވާއެއް ނޭނގޭ. އެހެންވާނީ، ނިންމާފަހުރި ފްލެޓްތަކެއް ދޭން ނޭނގުނު ބަޔަކަށް ކޮންކަމެއްދެން ވާނީވެސް.\nރަށްވެހި ފަތިހުގާ އިރުއެރީމާ އަލިވާ ކަހަލަ ޕްރޮޖެކްޓެއް ހިންގާފައި ވާނެ ކަމަށް ލަފާ ކުރެވޭ. މިކަމަށް 3.8 ބިލިއަން ރުފިޔާ ޗާޕުކުރިތަން ފެންނަވާނެ.\nހިންގަން ނޭނގިގެން ބަޖެޓް ހުސްވަނީ. ދެން މިކަހަލަ ގޮތަކަށް އަނދިރީގައި އުޅުން އޮތީ\nބަލަ ސަރުކާރު ބަދަލުވިޔަސް އެޗް ޑީ ސީ ގެ ވެރިޔާ ބަދަލެއްނުވޭ ހަމަ މިހާރުވެސް ހުރީ ތި ސުހޭލް އެ އީ ޔާމީން ވެރިކަމުވެސް އެތާހުރި މީހާ.\nސަރުކާރު ބޮލައް ހުރިހާކެމެއް ކަޑާލުމުގެ ބަދަލުގަ ފަރުދީ ޒިންމާ ނެގީމަ ރަގަޅުވާނީ...\nހުޅުމާލެ އަލި ކުރުމުގައި ފަރުދީ ޒިންމާ އަދާކުރަންވީ އުއްބަތިއެއް ދިއްލައިގެން އެ ހިފައިގެން ހިނގައިގެންތަ؟\nތިފައިވާނަކީ އަންހެނެއްގެ ފައިވާނެއް. ތިއޮތީ އަންހެން މީހާ އެކިޔާ އެއްޗިއްސާއި ހެއްކާ ފުށުއަރާފަ. ފައިވާން ކިބައިން އޭނަގެ ޑީ.އެން.އޭ ޕޮލިހުންނައް ހޯދޭނެ. އެއައް ފަހު ލިބެންހުރި ހެއްކަށާ ގަރީނާއައް ބަލާފަ އެމީހާ ކުއްވެރިވޭތޯ ނުވޭތޯ ނިންމިދާނެ. ވަރައް ހީނުވޭ އެކަމުވެސް..\nބަލަގަ ޑީއެންއޭ ޑާޓާބޭސްއެއް ނެތްތަނެއްގަ ކިހިނެއް ތިބުނާ މީހަކު ހޯދަނީ. ޅަބޭގެ ވިސްނުންވެސް ހަމަ ޅައީ.


Thafaathu bodu molhakaa eku Atletico 1 vanaigai | Mihaaru\nއެތުލެޓިކޯގެ މެޑްރިޑުގެ ގައިޓަން އާއި ހުއަންފްރެން އުފާފާޅުކުރަނީ. --ފޮޓޯ: އޭއެފްޕީ\nތަފާތު ބޮޑު މޮޅަކާ އެކު އެތުލެޓިކޯ އެއް ވަނައިގައި\n16 އޮކްޓޯބަރ 2016 - 08:49 1 comment\nމެޑްރިޑް (އޮކްޓޯބަރު 16) - ޔަނިޗް ކަރަސްކޯގެ ހެޓްރިކާ އެކު ގްރަނަޑާ އަތުން 7-1 އިން މޮޅުވެ ސްޕެނިޝް ލީގުގެ އެއް ވަނަ މަގާމަށް އެތުލެޓިކޯ މެޑްރިޑް އަލުން އަރައިފި އެވެ.\nއެ ޓީމު 18 ޕޮއިންޓް ހަމަކޮށް ލަނޑުގެ ތަފާތުން އެއް ވަނަ އަށް އެރިއިރު ވާދަވެރި ރެއާލް މެޑްރިޑް ވަނީ ރެއާލް ބެޓިސް އަތުން 6-1 އިން މޮޅުވެ 18 ޕޮއިންޓް ހަމަކޮށް އެތުލެޓިކޯ އަށް ޕްރެޝަރު ބޮޑުކޮށްފަ އެވެ. ސަތާރަ ޕޮއިންޓާ އެކު ސެވިއްޔާ ތިން ވަނައިގައި އޮތްއިރު ރޭ ޑިޕޯޓިވޯ ލަ ކޮރޫނާ އަތުން 4-0 އިން މޮޅުވި ބާސެލޯނާ އޮތީ 16 ޕޮއިންޓާ އެކު ހަތަރު ވަނައިގަ އެވެ.\nރަފީނިއާގެ ދެ ލަނޑާއި ލުއިސް ސުއަރޭޒްގެ ލަނޑުން ބާސެލޯނާ ކުރީގައި އޮއްވާ އެ ޓީމުގެ ހަތަރު ވަނަ ލަނޑު ޖަހައިދިނީ އަނިޔާއަށް ފަހު ރޭ ކުޅެން ނުކުތް ލިއޮނަލް މެސީ އެވެ. އޭނާ ދެ ވަނަ ހާފުގެ ކުރީކޮޅު ކުޅެން ނުކުތްއިރު މިނެޓެއްގެ ތެރޭގައި އޭނާ ވަނީ ލަނޑު ޖަހައިފަ އެވެ.\nގިނަ މެޗުތަކެއް އެއްވަރުވެ ޕްރެޝަރަށް ގޮސްފައިވާ ރެއާލުން ރޭ ތަފާތު ބޮޑު މޮޅެއް ހޯދިއިރު ކްރިސްޓިއާނޯ ރޮނާލްޑޯ ލަނޑެއް ޖެހި އެވެ. އަނެއް ފަސް ލަނޑުގެ ތެރެއިން އިސްކޯ ދެ ލަނޑު ޖެހިއިރު އަނެއް ތިން ލަނޑު ކާމިޔާބުކުރީ ރަފައެލް ވަރާން އާއި ކަރިމް ބެންޒެމާ އަދި މާސެލޯ އެވެ.\nރޭ އެތުލެޓިކޯ ބޮޑު ތަފާތަކުން މޮޅުވީ ގްރަނަޑާ އިން ލީޑު ނަގާފައިވަނިކޮށް ފަހަތުން އަރަ އެވެ. ކަރަސްކޯ ތިން ލަނޑު ޖެހިއިރު ގައިޓާން ދެ ލަނޑު ވައްދާލި އެވެ. އަނެއް ދެ ލަނޑު ކާމިޔާބުކުރީ ޓިއާގޯ އަދި އެންހެލް ކޮރެއާ އެވެ.\nއިތުރު ލިޔުންތައް އެތުލެޓިކޯ މެޑްރިޑް ރިއަލް މެޑްރިޑް ބާސެލޯނާ\nއެތުލެޓިކޯ ބަލިކޮށް ބާސެލޯނާ ލީގު ޗެމްޕިއަންކަމާ ގާތަށް\nބާސެލޯނާ ލީޑުފުޅާކުރިއިރު، މެޑްރިޑް ފަހަތަށް


Sifainge vazeefaa ah husha'elhey muhdhathu ithuru koffi\nސިފައިންގެ ވަޒީފާއަށް ކުރިމަތިލެވޭ ވަގުތު އިތުރުކޮށްފި\nސިފައިންގެ ވަޒީފާއަށް ވަނުމުގެ ހުޅުވާލި ފުރުސަތުގެ މުއްދަތު އިތުރުކޮށްފި އެވެ.\nއެމްއެންޑީއެފުން މިއަދު ބުނީ މިއަހަރުގެ ފަހު ދުވަހުގެ ނިޔަލަށް އެ މުއްދަތު އިތުރުކޮށްފައިވާ ކަމަށެވެ. އަދި މި ބަދަލާއެކު އުމުރުފުރާ ބަލާ ތާރީހު 2021، ފެބްރުއަރީ4ގެ ނިޔަލަށް އިތުރުކޮށްފައިވާ ކަމަށެވެ.\nސިފައިންގެ ވަޒީފާއަށް ކުރިމަތިލާ މީހުން ޝަރުތުތަކުގެ ތެރޭގައި ޖީސީއީ އޯ ލެވެލް ފެންވަރު ހުރުން ނުވަތަ އެ ފެންވަރުގެ ވޮކޭޝަނަލް ސެޓްފިކެޓެއް އޮތުމާއި، އުމުރުން 18 އަހަރު ފުރި 25 އަހަރު ނުފުރޭ މީހަކު ކަމުގައިވުމާއި، ސިފައިންގެ ވަޒީފާ އަދާކުރެވޭފަދަ ސިއްހަތެއްގައި ހުރުން ހިމެނެ އެވެ.\nއަދި ވޭތުވެދިޔަ ފަސް އަހަރު ދުވަހުގެ ތެރޭގައި ކުށުގެ ރެކޯޑެއް އޮތް މީހަކު ކަމުގައި ނުވުމާއި ފިރިހެނެއް ނަމަ އިސްކޮޅުގައި5ފޫޓް5އިންޗި އަދި އަންހެނެއް ނަމަ އިސްކޮޅުގައި5ފޫޓް3އިންޗި ހުރުމާއެކު ސިޔާސީ ޕާޓީއެއްގެ މެމްބަރަކަށް ވެގެން ނުވެއެވެ.\nވަޒީފާއަށް އެދޭ މީހުން މެއިލް މެދުވެރިކޮށް އެކަމަށް އެދި ހުށައެޅުމަށް ވަނީ އެދިފައެވެ.\nއައްޑަނަ މަޖައްލާގެ 30 ވަނަ އަދަދު ނެރެފި


Thilafuhtah Chemical Gudhanthah Badhalukuran Thayyaaru Vehjje - Vaguthu\nތިލަފުއްޓަށް ކެމިކަލް ގުދަންތައް ބަދަލުކުރަން ތައްޔާރުވެއްޖެ\nމާލޭގައި ހުރި ކެމިކަލް ގުދަންތައް ތިލަފުއްޓަށް ބަދަލުކުރުމަށް ތައްޔާރުވެފައި ވާކަމަށް ގްރޭޓަރ މާލެ އިންޑަސްޓްރިއަލް ޒޯން އިން ބުނެފިއެވެ.\nއެ ކުންފުނިން ހާމަކޮށްފައިވާ ގޮތުގައި ކުރިއަށް އޮތް 54 ދުވަހުގެ ތެރޭގައި އެ މަސައްކަތް އެއްކޮށް ނިމޭނެއެވެ. އަދި މަސައްކަތް ނުނިމި ދިގުލައިގެން ގޮސްފައި ވަނީ އެކަމަށް ގޮންޖެހުންތަކެއް ހުރުމުން ކަމަށާއި އެހެން ނޫންނަމަ އެއަށްވުރެ އަވަހަށް މަސައްކަތް ނިމޭނެ ކަމަށް ގްރޭޓާ މާލެ އިން ވަނީ ހާމަކޮށްފައެވެ. އެމްއެންޑީއެފް އިން ތިލަފުއްޓަށް ބަދަލުކުރަން ޖެހޭ 32 ގުދަނެއް ހުރިކަމަށް ބުނެފައި ވާކަމަށާައި، ތިލަފުށީގައި 34 ގުދަނެއް ހަދައި ނިމިފައިވާކަމަށް އެކުންފުނިން ވަނީ ހާމަކޮށްފައެވެ.\nއޭގެ ތެރޭގައި ހުންނާނީ 17 ކުދި ގުދަނާއި 17 ބޮޑެތި ގުދަން ކަަމަށާއި، ކުޑަ ގުދަނެއްގައި 500 އަކަފޫޓު އަދި ބޮޑު ގުދަންތައް ހުންނާނީ 800 ފޫޓާއި 1000 ފޫޓާއި ދެމެދުގެ ބޮޑުމިނެއްގައި ކަމަށް އެކުންފުނިން ވަނީ ހާމަކޮށްފައެވެ. މިހާރު ގުދަންތަކުގައި އެމްއެންޑީއެފް އިން ހަދަން ޖެހޭ އިންސްޕެކްޝަން ހަދައި ނިމިފައިވާކަމަށާއި، މިހާތަނަށް އެތަންތަނުގެ ރައްކާތެރިކަން ކަށަވަރުކުރުމަށް ފަޔަރ އެލާމާއި، އަލިފާން ނިއްވޭނެ އާލާތްތައް ބެހެއްޓިފައިވާކަމަށް ގްރޭޓަރ މާލެ އިން ބުނެއެވެ.\nއަދި މިހާރު ކުރިއަށް ދަނީ ގުދަން ދޫކުރާ ފަރާތްތަކާއި ވާހަކަ ދެއްކުން ކަމަަށާއި ވަރަށް އަވަހަށް އެއްބަސްވުމުގައި ސޮއިކުރުމަށް ތައްޔާރު ވަމުން އަންނަ ކަމަށް އެ ކުންފުނިން ވަނީ ހާމަކޮށްފައެވެ. ގްރޭޓާ މާލެ އިން ބުނެފައިވާ ގޮތުގައި މިހާރުން ފެށިގެންވެސް ގުދަންތަކަށް ތަކެތި ބަދަލު ކުރުމަށް ބޭނުންވާ ފަރާތްތަކަށް އެފުރުސަތު އެބައޮތް ކަމަށެވެ.\nމާލޭގެ މީހުން ދިރިއުޅެމުންދާ ސަރަހައްދުގައި ހުރި ގުދަންތައް ބަދަލުކުރުމަށް ނިންމާފައި ވަނީ ސެޕްޓެމްބަރު މަހުގެ 20 ވަނަ ދުވަހު ހ. ތިލަފުށި ގޭގައި ހުރި ގުދަނެއްގައި ރޯވެ އެތައް ގެއެއް އަދައިގެން ދިއުމާއި ގުޅިގެންނެވެ. މިހާތަނަށް އެސަރަހައްދު ބަލައި ފާސްކުރުމަށް ފަހު ކަމާބެހޭ ފަރާތްތަކުން ހާމަކޮށްފައިވާ ގޮތުގައި އެހާދިސާގައި އަލިފާންގަނޑު ބޮޑަށް ފެތުރިގެން ގޮސްފައި ވަނީ ރޯވީ ކެމިކަލް ގުދަނެއްގައި ކަމަށް ވުމުނެވެ.\nސިފައިންގެ ބަޔަކު ކުޑަކުއްޖަކު ރޭޕް ކުރި ކަމުގެ މައުލޫމާތު ލިބިފައި ނުވޭ: އެމްއެންޑީއެފް\nގިރިފުއްޓަށް ލެއްގި ޕާރުސަލުގައި ހުރީ ފަތްތަކެއް\nގިރިފުއްޓަށް ގޮތް ނޭނގޭ އެއްޗެއް ލައްގައިފި\nނޮވެމްބަރު 16, 2019 23:19


UAE Ge Asseyrin Israel Ge Boatakah Hamalaa Dheefi - Vaguthu\nއެކުވެރި އަރަބި ޢިމާރާތް، ޔޫއޭއީގެ އައްސޭރީގެ ސަރަޙައްދަކުން ދަތުރުކޮށްފައި ދިޔަ އިސްރާއިލްގެ މުދާއުފުލާ ބޯޓަކަށް ޙަމަލާދީފިއެވެ.\nއިސްރާއިލްގެ އިދާރާތަކާއި ޙަވާލާދީ ރިޕޯޓްތައް ބުނާގޮތުން އެ ބޯޓަށް ޙަމަލާދީފައި ވަނީ އަންގާރަ ދުވަހުގެ ވަގުތެއްގައި އިސްރާއިލް އިން ޔޫއޭއީއަށް ދަތުރުކުރަމުން ދަނިކޮށް އެޤައުމުގެ ދެމެދުން ކަނޑުގެ ސަރަޙައްދުގައި ކަމަށެވެ. އަދި މި ބޯޓަށް ޙަމަލާ އަމާޒުވިއިރު ބޯޓު އޮތީ އީރާނުގެ ބޭރުން ޔޫއޭއީގެ ކަނޑުގެ ސަރަޙައްދުގައި ކަމަށްވެސް އިސްރާއިލް އިން ބުނެފައި ވެއެވެ.\nޔޫއޭއީގެ ފުޖައިރާ ކައިރިން މި ބޯޓު ދަތުރުކޮށްފައި ދަނިކޮށް އަމާޒުވި މި ޙަމަލާގައި ބޯޓަށް ކުދިކުދި ގެއްލުން ލިބިފައިވީ ނަމަވެސް މާބޮޑު ގެއްލުމެއް ނުލިބި ސަލާމަތްވެފައިވާ ކަމަށް އިސްރާއިލްގެ އިދާރާތަކުން ބުނެފައި ވެއެވެ. އަދި މި ޙަމަލާގައި ބޯޓުން ދަތުރު ކުރި މީހަކަށްވެސް އަނިޔާއެއް ނުލިބޭކަމަށް އިދާރާތަކުން ބުނެއެވެ.\nމި ބޯޓަކީ އިސްރާއިލް އާއި ޔޫއޭއީ އާއި ދެމެދު ދާދިފަހުން ޤާއިމްކުރެވުނު ހާރިޖީ ގުޅުމުގެ ދަށުން ދެޤައުމުގެ ދެމެދުގައި ވިޔަފާރީގެ މުޢާމަލާތްތައް ހިންގުމުގެ އެއްބަސްވުމާއެކު ޔޫއޭއީއަށް މުދާ ގެންދާ ކުންފުންޏަކުން އޮޕަރޭޓްކުރާ ބޯޓެކެވެ.\nބޯޓަށް ހަމަލާ އަމާޒުވި މި ހާދިސާއާއި ގުޅިގެން އިސްރާއިލް އިން ތުހުމަތުކޮށްފައި ވަނީ ހަމަލާ ދިނީ ބަޔަކު ރާވައިގެން ކަމަށެވެ. އަދި އެ ހަމަލާގެ ފަހަތުގައި ތިބީ އިސްރާއިލް އާއި ހަތުރުވެރި އީރާނުގެ ހަނގުރާމަވެރި ޖަމާޢަތްތައް ކަމަށްވެސް އިސްރާއިލް އިން ތުހުމަތު ކުރެއެވެ. ނަމަވެސް މިކަމާއި ގުޅޭގޮތުން އީރާނުން އަދި އެއްޗެއް ހާމައެއް ނުކުރެއެވެ. އަދި އީރާނުގެ ޖަމާޢަތަކުން ވެސް މި ޙަމަލާގެ ޒިންމާ އުފުލާފައެއް ނުވެއެވެ.\nއިސްރާއިލް އިން ބުނެފައި ވަނީ އީރާނުގައި ހަރަކާތްތެރިވާ މިފަދަ ޖަމާޢަތްތައް ހިންގުމުގައި އެޤައުމުގެ ސަރުކާރުގެ އެއްބާރުލުންވެސް ލިބޭ ކަމަށެވެ. އެހެންކަމުން އަންގާރަ ދުވަހުގެ ޙަމަލާއަކީވެސް މިގޮތުން ދެވުނު ޙަމަލާއެއް ކަމަށް އިސްރާއިލްގެ އޮފިޝަލުން ބުނެއެވެ.\nއިއްޔެގެ ހަމަލާ އަމާޒުވި ޝިޕިންލައިންގެ އެހެން ބޯޓަކަށްވެސް މީގެ ކުރިން މިފަދަ ހަމަލާއެއް ދީފައިވެއެވެ. މިދިޔަ ފެބްރުއަރީ މަހު އެ ބޯޓަށް ހަމަލާ ދީފައި ވަނީ އޮމާން ސަރަޙައްދުން ދަތުރުކޮށްފައި ދަނިކޮށެވެ. އެ ޙަމަލާ އާއި ގުޅިގެންވެސް އިސްރާއިލް އިން ތުހުމަތުކޮށްފައި ވަނީ އީރާނަށެވެ. ނަމަވެސް އީރާނުން ވަނީ އެކަން ދޮގުކޮށްފައެވެ.\nއިސްރާއިލް އާއި އީރާންގެ ކޯޅުން ފަހަކަށް އައިސް ވަނީ ވަރަށް ބޮޑަށް އިތުރުވާން ފަށާފައެވެ. މި ކޯޅުންތައް ބޮޑުވެ ދެޤައުމުގެ ދެމެދުގައި ހަނގުރާމައެއް ފެށިދާނެކަމުގެ ނުރައްކާވެސް ވަނީ އިތުރުވާން ފަށާފައެވެ. އީރާނަކީ އިސްރާއިލް އިން މެދުއިރުމަތީގައި ހިންގާ ޖަރީމާތަކާއި ދެކޮޅަށް އެންމެ ބޮޑަށް އަޑުއުފުލާ ޤައުމެވެ. އަދި އެޤައުމަކީ އިސްރާއިލް އިން އެންމެ ޖެހިލުންވާ ޤައުމުވެސް މެއެވެ.\nއިޒްރޭލްގައި ބޭއްވި ދީނީ ހަފްލާއެއްގައި 44 މީހަކު މަރުވެއްޖެ


އެމްއޯސީގެ ރައީސަކަށް ޗަމްޕީ އިންތިޚާބްކޮށްފި އެމްއޯސީގެ ރައީސަކަށް ޗަމްޕީ އިންތިޚާބްކޮށްފި\nއެމްއޯސީގެ ރައީސްކަމަށް އިންތިޚާބްވި މުހައްމަދު އަބްދުއްސައްތާރު (ޗަމްޕީ) / ފޮޓޯ: އެމްއޯސީ\nމޯލްޑިވްސް އޮލިމްޕިކް ކޮމިޓީގެ ރައީސަކަށް ސްވިމިން އެސޯސިއޭޝަން އޮފް މޯލްޑިވްސްގެ ރައީސް މުހައްމަދު އަބްދުއްސައްތާރު (ޗަމްޕީ) އިންތިޚާބުކޮށްފިއެވެ.\nކުޅިވަރުގެ އެންމެ ނުފޫޒުގަދަ އެއް ޖަމިއްޔާކަމަށްވާ އެމްއޯސީގެ ރައީސަކު ހޮވުމަށް މިއަދު ބޭއްވި އިންތިޚާބީ ޖަލްސާގައި 18 ވޯޓްގެ ތެރެއިން 11 ވޯޓް ޗަންޕީއަށްވަނީ ލިބިފައެވެ. ޗަންޕީއާ ވާދަކުރެއްވި ބެޑްމިންޓަން އެސޯސިއޭޝަންގެ ރައީސް މޫސާ ނާޝިދު (މޫސަ)އަށް ލިބިފައިވަނީ7ވޯޓްއެވެ. އެފްއޭއެމްގެ ސީނިއަރ ނައިބު ރައީސް އަލީ އުމަރުވަނީ އެމްއޯސީގެ ރައީސް ކަމަށް ވާދަކުރެއްވުމަށް ނިންމެވުމަށްފަހު، އިންތިޚާބްގެ އެއްދުވަސް ކުރިން ނަން ނަގާފައެވެ.\nއެމްއޯސީގެ ރައީސްގެ މަގާމަށް ކުރިމަތިލާފައިވާ މޫސާ ނާޝިދު އަންނަނީ ދުނިޔޭގެ ބެޑްމިންޓަން ފެޑެރޭޝަން ބީޑަބްލިއުއެފްގެ ކައުންސިލް މެމްބަރުކަމާއި ބެޑްމިންޓަން އޭޝިއާ އާއި ދެކުނު އޭޝިއާގެ ބެޑްމިންޓަން އެސޯސިއޭޝަންގެ ޖެނެރަލް ސެކްރެޓަރީގެ އިތުރުން ރާއްޖޭގެ ބެޑްމިންޓަން އެސޯސިއޭޝަން އޮފް މޯލްޑިވްސްގެވެސް ރައީސްގެ މަގާމްވެސް ފުރަމުންނެވެ. ސްވިމިން އެސޯސިއޭޝަންގެ ރައީސް މުހައްމަދު އަބްދުއްސައްތާރުވަނީ ފީނާގެ ޑިވެލޮޕްމަންޓް އެންޑް ފައިނޭންސް ކޮމިޓީގައި މަސައްކަތްކޮށްފައެވެ.\nއޮލިމްޕިކް ކޮމިޓީގެ ނައިބު ރައީސްގެ މަގާމަށް އިންތިޚާބްވެފައިވަނީ ހޭންޑް ބޯލް މޯލްޑިވްސްގެ ރައީސް އަހުމަދު އިސްމާއިލް އާއި އެތުލެޓިކްސް އެސޯސިއޭޝަންގެ ރައީސް މުހައްމަދު ތޮލާލްއެވެ. އަހުމަދު އިސްމާއީލަށް 14 ވޯޓު ލިބިފައިވާއިރު، ތޮލާލް އަށް 15 ވޯޓު ލިބިފައިވެއެވެ.\nއެމްއޯސީގެ ނައިބް ރައީސްކަމަށް އިންތިހާބްވީ ތޮލާލް އާއި އަހުމަދު / ފޮޓޯ: އެމްއޯސީ\nނައިބް ރައީސްގެ މަގާމަށް ކުރިމަތިލި ކްރިކެޓް ބޯޑް އޮފް މޯލްޑިވްސްގެ ރައީސް މުހައްމަދު ފައިސަލްއަށް ލިބުނީ6ވޯޓެވެ. އެމްއޯސީގެ އިންތިޚާބީ ޖަލްސާ މިއަދު ހަވީރު ހެންވޭރު ބޯޅަ ގޭގައި ބާއްވާފައިވަނީ އެޗްޕީއޭގެ ޚާއްސަ ހުއްދައެއްގެ ދަށުންނެވެ.\nމޯލްޑިވްސް އޮލިމްޕިކް ކޮމިޓީގެ ރައީސްކަން ފާއިތުވި ދެ ދައުރުގައިވެސް ފުރުއްވި މުހައްމަދު ޝަވީދުވަނީ މިފަހަރުގެ އިންތިޚާބްގައި ވާދަނުކުރައްވާނެކަން މާކުރިންވެސް އިއުލާންކޮށްފައެވެ.


Belgium in England katuvaalifi\nބެލްޖިއަމްއިން އިންގްލޭންޑް ކަޓުވާލައިފި\nޓައިލްމަންސް ލަނޑު ޖެހުމަށް ފަހު އުފާފާޅު ކުރަނީ\nއިންގްލެންޑްގެ މައްޗަށް 2-0 ގެ ނަތީޖާ އަކުން ކާމިޔާބު ހޯދައި ބެލްޖިއަމް އިން އިންގްލޭންޑް ކަޓުވާލައިފި އެވެ.\nބެލްޖިއަމްއިން ވަނީ، މެޗުގެ ކުރީކޮޅު އެ ޓީމުގެ ދެ ލަނޑު ވެސް ކާމިޔާބު ކޮށްފަ އެވެ. ބެލްޖިއަމްގެ ފުރަތަމަ ލަނޑު ރޮމެލޫ ލުކާކޫ ތަނަވަސް ކޮށްދިން ފުރުސަތަކުން ޔޫރީ ޓައިލްމަންސް ކާމިޔާބު ކުރީ މެޗުގެ 10 ވަނަ މިނެޓްގަ އެވެ. ދެ ވަނަ ލަނޑު ޑްރައިސް މާޓެންސް ކާމިޔާބު ކުރީ މެޗުގެ 23 ވަނަ މިނެޓްގަ އެވެ.\nމާޓެންސް ލަނޑު ޖެހީތާ 10 މިނެޓް ފަހުން އިންގްލެންޑުން ކުޅުން ރަނގަޅު ކުރިތަން ފެނުނެވެ. އިންގެލެންޑް ސަލާމާތްވާ ބޭނުން ނަމަ އެ ޓީމަށް އޮތީ މޮޅުވުމެވެ. އެހެންނަމަވެސް މެޗުން ބަލިވުމުން އެ ޓީމު އޮތީ ތިން ވަނައިގަ އެވެ.\nއެ ގުރުޕްގައި ހިމޭނެ އަނެއް ދެ ޓީމު ކަމަށްވާ ޑެންމާކާއި އައިސްލެންޑް ކުޅުނު މެޗު ޑެންމާކް ކާމިޔާބު ކުރީ 2-1 ންނެވެ. ޑެންމާކުގެ ދެ ލަނޑުވެސް ކްރިސްޓިއަން އެރިކްސަން ކާމިޔާބު ކުރީ ލިބުނު ޕެނަލްޓީންނެވެ. ފުރަތަމަ ހާފުގައި ލިބުނު ޕެނަލްޓީން އެރިކްސަން ޑެންމާކަށް ލީޑް ނަގައިދިނެވެ. މެޗުގެ ނިމެން ފަސް މިނެޓަށް ވެފައި ވަނިކޮށް ކިއާޓެންސަން ވަނީ އައިސްލެންޑަށް ލީޑް ނަގައިދީފަ އެވެ. މެޗުގެ އިތުރު ވަގުތުގެ ދެ ވަނަ މިނެޓްގައި އެރިކްސަން ވަނީ ޑެންމާކަށް ލީޑް ނަގައިދީފަ އެވެ. ޑެންމާކް އޮތީ ފުރޫޕްގެ ދެ ވަނައިގައެވެ.


ލޯބިވާކަން ހާމަ ކުރުމުން ލިބުނު ހަދިޔާ — Ihavandhoo.com\n16 މާރިޗު 20149ޢަބުދުﷲ ޙަމީދު\n(އިނގިރޭސި ލިޔުމެއްގެ ތަރުޖަމާއެއް) މެދުއުމުރަށްދާ ޒުވާން ފިރިހެނަކު، އެއްދުވަހު އޭނާގެ ގޭގެ ސިޓިންގ ރޫމުގެ ފާރުގައި ފޮޓޯ ލޯގަނޑު ތަކެއް ހަރުކުރުމުގެ މަސައްކަތުގައި އަވަދި ނެތި އުޅެމުން ދިޔައެވެ. އޭނާ ފޮޓޯލޯގަނޑުތައް ހަރުކުރަމުން ދަނީ ފާރަށް މޮހުރު ޖަހައިގެން، އެމޮހޮރުގައި ފޮޓޯލޯގަނޑު އަޅުވައިގެންނެވެ. ފާރަށް މޮހޮރު ޖެހުމުގެ ތެރޭގައި ބައެއް މޮހޮރުތައް ބަޅުވެގެން ސިޓިންގ ރޫމުގެ ތަޅަމަށް ވެއްޓެމުން ދިޔައެވެ.\nއޭނާގެ4އަހަރަށް ދާ އަންހެން ދަރިފުޅު ސިޓިންގ ރޫމުގައި އޭނާގެ ހަލަނި އުޅުމުގައި އުޅެމުން ދެއެވެ. ބައްޕަ އާއި އެކު ކުޅެން ބޭނުންވެފައި ހުރި ދަރިފުޅު، މިހާރު ދެތިންފަހަރު އޭނާގެ ބައްޕައަށް ގޮވާލައިފި އެވެ. އެހެންނަމަވެސް ދަރިފުޅުގެ ގޮވުމަށް އެއްވެސް ވަރަކަށް ސަމާލުކަމެއް ނުދީ ޒުވާނާ ދިޔައީ އޭނާގެ މަސައްކަތުގައި ކުރިއަށެވެ. އެންމެ ފަހުން ދަރިފުޅުގެ ސަބަބުން މަސައްކަތައް އެޅެމުންދާ ހުރަހާއި ހެދި، "ބޭރަށްގޮސް ބޭބެ އާއި އެކީ ކުޅެލަން" ދިޔުމަށް ޒުވާނާ އޭނާގެ ދަރިފުޅުގެ ކިބައިން އެދުނެވެ. އޭނާގެ ދަރިފުޅު ބޭރަށް ދިޔައީ ތަޅަންމައްޗަށް ވެއްޓިފައި ހުރި މޮހޮރުތަކުން ދެތިން މޮހޮރު ހިފައިގެން ނެވެ.\nކުޑައިރުކޮޅެއްފަހުން ޒުވާނާގެ އެންމެ ދޮއްޓަށް ހުންނަ ފިރިހެން ދަރިފުޅު ދުވަމުންއައިސް "ބައްޕަގެ ކާރުގަ ކޮށްކޮ، މޮހޮރަކުން ކުރަހާބަ" އޭ ބުންޏެވެ. ގަތް ފަހުން އަދި މަސްދުވަސް ވެސް ނުވާ އައު ކާރުގަ މިހާރު ކޫރުން އެޅިފައި ހުންނާނެ ވަރު ހިތަށްއެރުމާއި އެކު، ޒުވާނާގެ ރުޅިގަނޑު ކޮންޓުރޯލުން ނެއްޓުނެވެ. ބާރު ބާރަށް ދުވެފައިކަހަލަ ގޮތަކަށް ގޮސް، ކާރުގައި ކުރަހަން ހުރި ދަރިފުޅުގެ އަތުގައި ހިފައި ދަމާގަތެވެ. ދަރިފުޅު ދަމަމުން ކަހަލަ ގޮތަކަށް ގަރާޖު ކައިރީ ރާނާފަ ހުރި ތިރި ފާރު ކައިރިއަށް ގެނެސް ދަރިފުޅުގެ އަތުގައި އޮތް މޮހޮރު އަތުލައި އަތުގައި ތަޅައިގަތެވެ. ކޮންޓުރޯލުން ނެއްޓިފައިވާ ޒުވާނާއަށް، ދަރިފުޅު އަތުގައި ތެޅެމުން މިދަނީ މަރުތޭލަކުން ކަން ރޭކަލީ އިރު މަރުތޭލާއި ދަރިފުޅުގެ އަތް ވަނީ ލެއިން ކަޅިވެފައެވެ.\nޒުވާނާއަށް ހޭވެރިކަން ވުމާއި އެކު ދަރިފުޅު، ގެއާއި އެންމެ ކައިރީގައި ހުރި ހޮސްޕިޓަލަށް ގެންދިޔައެވެ. ޒުވާނާގެ ދަރިފުޅުގެ އެމަރޖެންސީ އޮޕަރޭޝަން އެއް ކުރެވުނެވެ. ކަނާތުގެ އަތުގެ އިނގިލިތަކުގެ ކަށިތަކަށް ލިބިފައިވާ ގެއްލުން ޑަކުޓަރުންނަށް ފަރުވާދެވޭ ވަރަށްވުރެ ބޮޑުވެފައި ވުމުގެ ސަބަބުން ޒުވާނާގެ ދަރިފުޅުގެ އަތުގެ އެންމެ އިނގިއްޔެއް ވެސް ސަލާމަތެއް ނުކުރެވުނެވެ.\nހޮސްޕިޓަލުގައި ވާޑުގައި އެނދުމަތި ކުރެވިފައިވާ ދަރިފުޅަށް ބައްޕަ ފެނުމާއި އެކު ބައްޕައަށް ގޮވާލީ އަސަރާއި އެކު އެވެ. އަދި "ބައްޕަގެ ކާރު ހަޑިކޮށްލެވުނީތީ މާފުކޮށްދިނުމަށް" އެދުނު އިރު އެތުއްތު ދަރިފުޅުގެ ލޮލުން ކަރުނަތައް އޮހެމުން ދެއެވެ. "ބައްޕާ އެވެ. އަހަރެން ދެން ބައްޕަގެ ކާރަށް އެއްވެސް ގެއްލުމެއް ނުދޭނަން ކަމަށް ވަޢުދު ވަމެވެ. ބައްޕާ އެވެ. އަހަރެންގެ އިނގިލިތައް އަނބުރާ ލިބޭނީ ކޮން އިރަކުން ތޯއެވެ؟" ދަރިފުޅުގެ ވޭނީ ސުވާލުގެ އަޑި އިވުމުން ދޭނެ ޖަވާބެއް ނޭނގި ބަސްހުއްޓިފައި ޒުވާނާ އަށް އިނދެވުނެވެ. ނުބައި ޝައިތޯނެއްފަދަ ގަދަފަދަ ރުޅިގަނޑު މައިތިރި ނުކުރެވި އަތުން ފައިން ހެދުނު ގޯހާއި މެދު ހިތާމަ ކުރާ ހާލު ޒުވާނާ ވާރޑުން ނުކުމެގެން ދިޔައެވެ.\nވާރޑަކުން ނޫނެވެ. ހޮސްޕިޓަލުން ވެސް ނުކުތެވެ. ހެދުނު ގޯހާއި ހެދި ހިތް ހަލާކުވާން ވެފައިވާ ޒުވާނާ ހޮސްޕިޓަލުގެ ގޯތި ތެރޭގައި ޕާކު ކޮށްފައި އޮތް އޭނާގެ ކާރު ގައި އެތައް ފަހަރަކު ކޮޅުފައިން ޖެހި އެވެ. ހެދުނު ގޯސް އިޔާދަ ނުކުރެވޭނެ ކަން އެނގި ހުރެ ޒުވާނާ އައިސް ކާރުގެ ކުރިމަތީގައި ބިންމަތީގައި ދެކަކޫ ޖަހައިގެން އިށީނެވެ. އިސްއުފުލާ ކާރާއި ދިމާއަށް ބަލާލިވަގުތު ކާރުގެ ކުރީ ކޮޅުގައި ދަރިފުޅު ކުރަހާފައިވާ ކުރެހުން ފެނުނެވެ. އެއީ ކުރެހުމެއް ނޫނެވެ. ލިޔުން ކޮޅެކެވެ. އެލިޔުން ފެނުމާއި އެކު ޒުވާނާގެ ބަޑި ފަޅައިގެން ދިޔައެވެ. އެއީ ތިން ލަފުޒުގެ އިނގިރޭސި ޖުމުލައެކެވެ. "ލަވް ޔޫ ޑޭޑް" (ބައްޕަދެކެ ލޯބި ވަމެވެ).\n– 16 މާރިޗު 201420\nއެހެންވީމަ ހަމަ ރުޅި އަކީ ނުބައި ޝައިތޯނެއްފަދަ އެއްޗެއްތާ ދޯ؟\n– 16 މާރިޗު 2014 1 0\nހާމީނު އަށްވުރެ ދެރަ\n– 17 މާރިޗު 201421\nޙާމީނުގެ ވާހަކަތައް މާ މޮޅު\n– 17 މާރިޗު 201420\n– 17 މާރިޗު 201430\n– 18 މާރިޗު 201422\nމަށަށް ހަމަ ޔަގީން މިއީ ތަރުޖަމާއެއް ކަން\n– 16 މެއި 2014 1 0\nTharujamaa ekey liyefa ebainennun\n– 20 މެއި 201800


Dhemas nuvanees3vana faharah raajje aumun beybege majaa comment eh Shraddha ah!\nދެ މަސް ނުވަނީސް3ވަނަ ފަހަރަށް ރާއްޖެ އައުމުން ބޭބެގެ މަޖާ ކޮމެންޓެއް ޝްރައްދާއަށް!\nނީލިމާ އާއި ދަރިންނާމެދު އޮންނަ ގުޅުން ތަފްސީލް ކޮށްދީފި\nމިފަހަރު ކަރީނާގެ ކެއްކުމުގެ ހުނަރު\nބޮލީވުޑްގެ މަޝްހޫރު ތަރި ޝްރައްދާ ކަޕޫރް ދެ މަސްދުވަސް ނުވަނީސް3ވަނަ ފަހަރަށް ރާއްޖެއައިސް ބަރޮސް މޯލްޑިވްސްގައި އަންނަނީ ޗުއްޓީހޭދަކުރަމުންނެވެ. އެގޮތުން އޭނާ އިއްޔެ ވަނީ ބަރޮސް މޯލްޑިވްސްގައި ނަގާފައިވާ ފޮޓޯއެއް އިންސްޓަގްރާމުން ހިއްސާކޮށްފައެވެ. އަދި އިއްޔެގެ ފްލޯޓިންގ ބްރޭކްފާސްޓްގެ ފޮޓޯއެއް އޭނާގެ އިންސްޓަގްރާމް ސްޓޯރީގައި ވަނީ ހިއްސާކޮށްފަ އެވެ.\nނަމަވެސް ސަޕޯޓަރުންނާއި މީޑިއާގެ ސަމާލުކަން އެންމެބޮޑަށް ހުއްޓުނު އެއް ކަމަކީ ޝްރަދާ ރާއްޖެ އައިސް އިންސްޓަގްރާމުގައި ހިއްސާކުރި ފޮޓޯއަށް އޭނާގެ ބޭބެ ޝިދާންތު ކަޕޫރު ކުރި ކޮމެންޓަށެވެ.\n“ރަނިންގ ބެކް ޓު ނޭޗަރ” މިހެން ޖަހާފައި ޝްރައްދާ ދޫކޮށްލި ފޮޓޯއަށް ކޮމެންޓް ކުރަމުން އޭނާގެ ބޭބެ ސަމާސާ ރާގަކަށް ބުނެފައި ވަނީ “ދެން ތިތާ ދިރިއުޅެން ފަށަންވީ ނޫންހޭ” އެވެ.\nޝްރައްދާ މިދިޔަ މަހު ދެފަހަރެއްގެ މަތިން ރާއްޖެ އައިސްފައި ވާއިރު ފުރަތަމަ އޭނާ ރާއްޖެއައީ އޭނާގެ ދެބޭންގެ ދެދަރި ކޮއްކޮ އެކްޓަރ ޕްރިޔާންކް ޝަރުމާގެ ކައިވެނި ހަފްލާއަށެވެ. ޕްރިޔާންކް އަކީ އެކްޓަރ ޕަދުމިނީ ކޯލާޕޫރީގެ ދަރިފުޅެވެ. އަދި ޕަދުމިނީ އަކީ ޝްރައްދާގެ މަންމަ ޝިވާންގީ ކަޕޫރްގެ ކޮއްކޮ އެވެ.\nމިދަތުރު ނިންމާ އެނބުރި ދިއުމަށްފަހު ހަފްތާއެއްހާ ދުވަސް ފަހުން އަނެއްކާ އެނބުރި ރާއްޖެއައީ ބައްޕަ ޝަކްތީ ކަޕޫރާއި މަންމަ ޝިވާންގީ އާވެސް އެކު ޗުއްޓީހޭދަކޮށްލުމަށެވެ. އެޗުއްޓީ ޝްރައްދާ ހޭދަކުރީ ވޮއްމުލި ރިސޯޓުގަ އެވެ.\nއޭނާ އަނެއްކާވެސް ރާއްޖެއަށް ޗުއްޓީއަށް އައިސްފައި ވާއިރު ދާދިފަހުން އޭނާވަނީ އާ ފިލްމަކަށް ސޮއިކޮށްފައެވެ. އެއީ ޝްރައްދާ ޑަބަލް ރޯލުން ފެންނާނެ ފުރަތަމަ ފިލްމު “ޗަލްބާޒް އިން ލަންޑަން” އެވެ.\n“އާޝިގީ 2″، “ބާގީ”، “އޭކް ވިލަން”، އަދި “އާޝިޤީ 2” ފަދަ ކާމިޔާބު ފިލްމުތަކެއް ބެލުންތެރިންނާހަމައަށް ގެނެސްދީފައިވާ ޝްރައްދާ އެންމެފަހުން ބެލުންތެރިންނަށް ފެނިފައި ވަނީ މިދިޔަ އަހަރު “ބާގީ 3” އިން ނެވެ.\nބޮލީވުޑް, ޝްރައްދާ ކަޕޫރު\nއަން 24 شعبان 1442ﻫ 6-4-2021م\nTiya vaany dhivehi kujjaka hiy kee kamah


ގެސްޓް ހައުސް ސިމްޕޯޒިއަމް ނިންމުމުގެ ރަސްމިއްޔާތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު - The President's Office\nގެސްޓް ހައުސް ސިމްޕޯޒިއަމް ނިންމުމުގެ ރަސްމިއްޔާތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު\n30 ޑިސެންބަރު 2018، ރިފަރެންސް: PR-2018-129\nاللّـه سبحانه وتعالى އަށް ޙަމްދާއި ޝުކުރު ދަންނަވަން. މި އުންމަތުގެ މާތް ނަބިއްޔާ مُحَمَّـد رســول اللّـه صـلّى الله علـيـه وسـلّم އަށް ޞަލަވާތާއި ސަލާމް ލެއްވުން އެދި ދުޢާކުރަން. މި ދުޢާގައި އިތުރު އެކަލޭގެފާނުގެ އާލުންނާއި އަޞްޙާބުން ޝާމިލްކުރަން.\nރައީސް މުޙައްމަދު ނަޝީދު، ރައްޔިތުންގެ މަޖިލީހުގެ ރައީސް އޮނަރަބްލް ޤާސިމް އިބްރާހީމް، ދިވެހިރާއްޖޭގެ އުއްތަމަ ފަނޑިޔާރު ޑޮކްޓަރ އަޙްމަދު ޢަބްދުﷲ ދީދީ، ޓޫރިޒަމް މިނިސްޓަރ ޢަލީ ވަޙީދު، ރައްޔިތުންގެ މަޖިލީހުގެ ޢިއްޒަތްތެރި މެންބަރުން، ވަޒީރުން، މަޓީގެ ޗެއަރމަން، އަދި މިތަނަށް ހާޒިރުވެ ވަޑައިގެން ތިއްބެވި ހުރިހާ ބޭފުޅުން، މި ސިމްޕޯޒިއަމްގައި ބައިވެރިވެ ވަޑައިގަންނަވާ ހުރިހާ ބޭފުޅުން؛\nގެސްޓް ހައުސް ވިޔަފާރިއާ ބެހޭ ސިމްޕޯޒިއަމެއްގައި ވާހަކަދައްކާއިރު، އަޅުގަނޑުގެ ހަނދާނަށް އެންމެ ފުރަތަމަވެސް އަންނަނީ، މި ވިޔަފާރި ފެށިގެން އައި ގޮތް. ރާއްޖޭގެ ފަތުރުވެރިކަމުގެ ޞިނާޢަތުގައި، ކުރިޖަހައި ފޯދެން ފެށީ 2010 ވަނަ އަހަރުގެ ތެރޭގައި. އެއީ އޭރުގެ ރައީސް މުޙައްމަދު ނަޝީދުގެ ޒަޢާމަތުގައި، ރަށްރަށަށް ގެސްޓް ހައުސް ވިޔަފާރި ތަޢާރުފު ކުރެވެން ފެށުމުން.\nމިޙަފްލާގައި، އެއްޗެއް ބުނުމަށް ހުއްޓި ހުންނައިރު، އަޅުގަނޑަށް ލިބޭ އެންމެ ބޮޑު އުފަލަކީ، ރާއްޖޭގެ ގެސްޓް ހައުސް ވިޔަފާރީގެ ބާނީކަމަށްވާ ރައީސް މުޙައްމަދު ނަޝީދު، މި ޙަފްލާގައި ބައިވެރިވެވަޑައިގެން އިންނެވިކަން. އަޅުގަނޑުގެ އަމިއްލަ ނަމުގަޔާއި ހުރިހާ ގެސްޓް ހައުސް ވިޔަފާރިތަކުގެ ނަމުގައި އެމަނިކުފާނަށް ޚާއްޞަ ޝުކުރަކާއި ތަހުނިޔާއާއި މުބާރަކްބާދީ މި ފުރުޞަތުގައި ދަންނަވަން.\nއާ ޤާނޫނުއަސާސީގެ ދަށުން، 2008 ވަނަ އަހަރު އާ ވެރިކަމެއް ފެށުމާ ހަމައަށްވެސް ގެސްޓް ހައުސް ހިންގުން އޮތީ، މީހުން ދިރިއުޅޭ ރަށްރަށުގައި ކުރުން ހެޔޮނުވާވަރުގެ ކަމެއްގެ ގޮތުގައި. އެކަން މަނާކޮށްފައި އޮތުމުގެ ސަބަބުން، ފަތުރުވެރިކަމުގެ އާމްދަނީން، ރައްޔިތުންނަށް ލިބެންޖެހޭ އެތައް މަންފާއެއް އޮތީ ހިފެހެއްޓިފައި.\nރާއްޖޭގެ ގެސްޓް ހައުސް ވިޔަފާރި އުފަންވި މައި އުނގަކީ ކ. މާފުށި. 2010 ވަނަ އަހަރު އެރަށުގައި ހުޅުވި ފުރަތަމަ ގެސްޓް ހައުސްއާ އެކު، މި ވިޔަފާރި މިހާރު ވަނީ، ރާއްޖޭގެ އެންމެ އަތޮޅެއް ފިޔަވައި ހުރިހާ އަތޮޅަކަށް ފެތުރިފައި. އަޅުގަނޑު އުންމީދުކުރަނީ، ށ. އަތޮޅުގައިވެސް ވަރަށް އަވަހަށް ގެސްޓް ހައުސް ހުޅުވިގެންދާނެ ކަމަށް.\nމިދިޔަ 8 އަހަރުގެ ތެރޭގައި، ރާއްޖޭގެ 88 ރަށަކަށް މި ވިޔަފާރި ފުޅާވެ، ޖުމްލަ 518 ގެސްޓް ހައުސް މިހާރު އެބަހުރި. އެއީ 8449 ޓޫރިސްޓް އެނދު. ފަތުރުވެރިކަމުގެ ދާއިރާތަކުގެ ތެރެއިން، ރިޒޯޓްތަކަށްފަހު، އެންމެ ގިނަ އެނދު މިހާރު ހުރީ، ގެސްޓް ހައުސްތަކުގައިކަން އުފަލާއެކު މިއަދު އަޅުގަނޑު ފާހަގަކުރަން.\nރާއްޖޭގެ މުޅި އިޤްތިޞާދުގެ 70 އިންސައްތަ ޙިއްޞާކުރަނީ ފަތުރުވެރިކަން. މި މުހިންމު ވަސީލަތް، އިތުރަށް ތަރައްޤީކޮށް ފުޅާކުރުމަކީ، ރާއްޖޭގެ އިޤްތިޞާދުގެ ރޫފަހެޔޮކަމާއި، ފަރުދީ ތިޔާގިކަމަށްޓަކައި ކޮންމެހެން ކުރަންޖެހިފައިވާ ކަމެއް.\nސަރުކާރުގެ ސިޔާސަތަކީ، ފަތުރުވެރިކަމުގެ ނަފާ، ސީދާ ރައްޔިތު މީހާގެ ޖީބަށް ފޯރާނެ ގޮތަކަށް، މި ޞިނާޢަތުގެ ކަންތައްތައް ތަރުތީބުކުރުން. އެކަމަށްޓަކައި ޤަވާޢިދުތައް އިޞްލާޙް ކުރުމުގެ މަސައްކަތް ޓޫރިޒަމް މިނިސްޓްރީން މިހާރު ވަނީ ފަށާފައި. މި ސިމްޕޯޒިއަމުންވެސް އެކަންކަމަށް މަގުފަހިވެގެންދާނެ.\nގެސްޓް ހައުސްތައް ފެށުމާއެކު، އަގުބޮޑު ރިޒޯޓުތަކުގައި ޗުއްޓީ ހޭދަކުރުމުގެ އިތުރުން، ހެޔޮ އަގުގައި ރާއްޖޭގެ ހިތްފަސޭހަ މާޙައުލުގެ އުފާވެރިކަން ލިބިގަތުމުގެ ދޮރުތައް ހުޅުވިގެންދިޔަ. އަގުހެޔޮ އެއަރލައިންތަކާއެކު، ބައިނަލްއަޤްވާމީ ވައިގެ ދަތުރުތައްވެސް އެތައް ގުނައަކަށް އިތުރުވެގެންދިޔަ.\nފަތުރުވެރިކަމަށް އައި އެ ބަދަލާއެކު، އަގު ބޮޑު ރިޒޯޓްތަކެކޭ އެއްފަދައިން، ގެސްޓް ހައުސްތައް ފުރެން މާގިނަ ދުވަހެއް ނުނެގި. ރަށްރަށުގެ ޢާންމު ފަރުދުންގެ ޖީބުތައް، ޑޮލަރުން ތިޔާގިވާން ފެށި. ޢާއިލާތަކަށް ހިނިތުންވުމާއި އުފާވެރިކަން ގެނެސްދީ، ޖަޒީރާވަންތަ ދިރިއުޅުން އިޢާދަވާން ފެށި.\nމި ތަޖުރިބާއިން އެނގުނީ، ދުނިޔޭގެ ފަތުރުވެރިކަމުގެ ބާޒާރަށް ރާއްޖެ އިޝްތިހާރު ކުރަންވީ ހަމައެކަނި މުއްސަނދީންގެ މަންޒިލެއްގެ ގޮތުގައި ނޫންކަން. ރާއްޖޭގައި ހުރި މެދުފަންތީގެ ފުރުޞަތުތަކާއި ހެޔޮ އަގުގައި ޗުއްޓީ ހޭދަކުރުމުގެ ވާހަކަވެސް ގިނަގިނައިން ދައްކަންޖެހިއްޖެ.\nތަފާސްހިސާބުތައް ދައްކާ ގޮތުން، މިއަހަރުގެ ނޮވެންބަރުގެ ނިޔަލަށް، ރާއްޖޭގައި ހުރީ 41,715 ޓޫރިސްޓު އެނދު. އޭގެ ތެރެއިން 7,959 އެނދަކީ، ރަށްރަށުގައި ހިންގާ ގެސްޓް ހައުސްތަކުގައި ހުރި އެނދު. މިއީ، ރާއްޖޭގެ ފަތުރުވެރިކަމުގެ ތާރީޚާއި ގެސްޓް ހައުސް ވިޔަފާރީގެ ތާރީޚަށް ބަލާއިރު، އެކަށީގެންވާ ވަރުގެ ކުރިއެރުމެއް ކަމަށް އަޅުގަނޑު ޤަބޫލުކުރަން.\nގެސްޓް ހައުސްތަކާއި ރާއްޖޭގައި ހިންގާ ހުރިހާ ވިޔަފާރިތަކާއި، އަދި އަލަށް ވިޔަފާރިއެއް ފަށަން ބޭނުންވާ ފަރާތްތަކުގެ އެންމެ ބޮޑު ކަންބޮޑުވުމަކީ، އެކަމަށް އިންވެސްޓްކުރާނެ ފައިސާ، ފަސޭހައިން ހަމަނުޖެހުން. މިއަދުގެ ސިމްޕޯޒިއަމްގައި ގިނަ ބޭފުޅުން ފާހަގަކުރެއްވި އެއްމައްސަލައަކީ، ގެސްޓް ހައުސް ވިޔަފާރި ތަރައްޤީކުރަން އެކަށީގެންވާ މާޙައުލެއް ނެތްކަން.\nއެނގިވަޑައިގަންނަވާނެ، އަޅުގަނޑުމެން މިވެރިކަމަށް ކުރިމަތިލައިގެން އުޅުނުއިރުގައި މެދު އަދި ކުދިފަންތީގެ ވިޔަފާރިތައް ތަރައްޤީ ކުރުމަށްޓަކައި ފަސޭހައިން ލުއިލޯނު ލިބޭނެގޮތް އިންތިޒާމް ކުރުމުގެ މަސައްކަތް ކުރާނެ ވާހަކަ ވަޢުދެއްގެ ގޮތުގައި އަޅުގަނޑުމެން އޮންނާނީ ރައްޔިތުންނާ ޙިއްޞާކޮށްފައި. އިރާދަކުރެއްވިއްޔާ ކުރިއަށް މިއޮތް ފެބުރުވަރީ މަހުގެ ތެރޭގައި އެސް.އެމް.އީ ބޭންކެއް ހުޅުވުމުގެ މަސައްކަތް ޢަމަލީގޮތުން ފެށި، ފުރަތަމަ ފެށުމުގެ ގޮތުން ފައިނޭންޝަލް އިންސްޓިޓިއުޝަނެއް ޤާއިމުކޮށް، ގެސްޓް ހައުސް އެޅުމަށް ބޭނުންވާ ލޯނު އަދި ގެދޮރު ޢިމާރާތް ކުރުމަށް ލޯނު ލިބޭނެގޮތް ފެބުރުވަރީ މަސް ނިމުމުގެ ކުރިން ހަމަޖެހިގެންދާނެ.\nކޮންމެ ވިޔަފާރިއެއްގެ މައިބަދައަކީ، މާލީ ތަނަވަސްކަން. އެކަން ފަހިކޮށްދިނުމަށްޓަކައި އަޅުގަނޑު ކުރިންވެސް ދެންނެވިފަދައިން ސަރުކާރުން ވިސްނާފައި އޮތީ އެސްއެމްއީ ފައިނޭންސިންގ އެންޑް ޑިވެލޮޕްމަންޓް ކޯޕަރޭޝަން (އެސްއެފްޑީސީ)ގެ ނަމުގައި ދިވެހި ސަރުކާރުގެ ޙިއްޞާ އޮންނަ ކުންފުންޏެއް ފުރަތަމަ އުފައްދަން. އެ ކުންފުނި ފުރަތަމަ ޤާއިމް ކުރެވޭނީ ޑިޕޮޒިޓް ނުނަގާ ފައިނޭންޝަލް އިންސްޓިޓިއުޓެއްގެ ގޮތުގައި. އަދި މެދުރާސްތާއެއްގައި އެސް.އެމް.އީ ބޭންކެއްގެ ގޮތުގައި ޑިޕޮޒިޓްވެސް ނެގޭ ގޮތަށް ބަދަލުވެގެންދާނެ. މާތްﷲގެ ވާގިފުޅާއެކު، މިކުންފުނިން ލޯނު ދޫކުރުމުގެ މަސައްކަތް ކުރިންވެސް ދެންނެވިފަދައިން ފެބުރުވަރީ މަހުގެ ތެރޭގައި ފެށިގެންދާނެ. އަޅުގަނޑު މި އުފައްދާ އެސް.އެމް.އީ ބޭންކުގައި ލާމަރުކަޒީ ނިޒާމަށް ފުރުޞަތު ދިނުމުގެގޮތުން، މިވަގުތު އޮތް ތިން ސިޓީ ކަމުގައިވާ މާލޭ ސިޓީއާއި، އައްޑޫ ސިޓީއާއި، ފުވައްމުލަކު ސިޓީގެ ޙިއްޞާ ހިމެނޭގޮތަށް އެ ބޭންކް ބޭނުންކުރެވިގެންދާނެ.\nލޯކަލް ޓޫރިޒަމް ފުޅާކުރުމަށް ސަރުކާރުން ގެންގުޅޭ ސިޔާސަތުގެ ދަށުން، ގެސްޓް ހައުސް ވިޔަފާރި ތަރައްޤީކުރުމަށް މި ސަރުކާރުން ހޭދަކުރާނެ. ގެސްޓް ހައުސްތައް ހިންގުމުގައި ދިމާވާ މާލީ ދަތިކަން ފޫބެއްދުމުގައި އެހީތެރިވެދިނުމުގެ ގޮތުން ގެސްޓް ހައުސް ހިންގުމުގައި ދިމާވާ ފަންނީ ދަތިތައް ޙައްލުކޮށްދިނުމުގައިވެސް ސަރުކާރުގެ އެއްބާރުލުން ލިބޭނެ.\nއޭގެ އިތުރުން، ގެސްޓް ހައުސް ވިޔަފާރިއަށް ސަރުކާރުން ދޭ މާލީއެހީތެރިކަން ދިނުމުގައި، ލޯކަލް ޓޫރިޒަމް މިހާރުން މިހާރަށް ފުޅާކުރުމަށް ސަރުކާރުން ނިންމާފައިވާ ސަރަޙައްދުތަކަށް ޚާއްޞަ އަހަންމިއްޔަތު ކަމެއް ސަރުކާރުންދޭނެ.\nގެސްޓް ހައުސް ވިޔަފާރިއަކީ، ރަށުގެ ޢާންމު އަސާސީ ޚިދުމަތްތަކާ ވަރަށް ބޮޑަށް ގުޅިފައިވާ ވިޔަފާރިއެއް. ރަށުގައި އެކަށީގެންވާ ނަރުދަމާ ނިޒާމެއް ނެތުމަކީ، ނުވަތަ ރައްކާތެރި ގޮތުގައި ކުނި ނައްތައިލާނެ ނިޒާމެއް ނެތުމަކީ، ގެސްޓް ހައުސް ތަރައްޤީ ކުރުމަށް އޮތް ވަރަށް ބޮޑު ހުރަހެއް.\nގެސްޓް ހައުސް ވިޔަފާރި ފުޅާކުރަން ބޭނުންވާނަމަ، އެ ރަށެއްގައި ރަނގަޅު ފެންވަރުގެ ބަނދަރެއް އޮންނަންޖެހޭ. އެރަށަކުން، އެކަށީގެންވާ ރަނގަޅު ޞިއްޙީ ޚިދުމަތްތަކެއް ލިބެން ހުރުމަކީވެސް، ގެސްޓް ހައުސް ވިޔަފާރިއަށްޓަކައި ހަމަ އެހާމެ މުހިންމު ކަމެއް.\nމިއިން އެނގެނީ ރަށްރަށް ތަރައްޤީކޮށްގެން މެނުވީ ގެސްޓް ހައުސް ވިޔަފާރި ކުރިއެރުވެން ނެތްކަން. ފަތުރުވެރިކަން ކުރިއަރުވައިގެން ނޫނީ، ރަށްރަށް ތަރައްޤީ ކުރެވެންވެސް ނެތްކަން. އެހެންކަމުން، ރަށުގެ ތަރައްޤީއަކީ އޭގައި ގެސްޓް ހައުސް ވިޔަފާރި ޝާމިލުވެފައިވާ، ވަށައިޖެހިފައިވާ ފުރިހަމަ ނިޒާމަކަށް ހަދަންޖެހޭ.\nގެސްޓް ހައުސް ހިންގުމުގެ ހުއްދަ ދިނުމާއެކު، އެ ވިޔަފާރި އެންމެ ފުރަތަމަ ފަށައިގަތް ރަށްރަށް މިހާރު އެހުރީ، ރިޒޯޓް ފެންވަރަށް ކުރިއަރައި ފައްކާވެފައި. އެ ރަށްރަށުގެ އިޖުތިމާޢީ އަދި ޢުމްރާނީ ތަރައްޤީ އެތައް ތަނެއް މައްޗަށް ޖެހި، ފަރުދީ ތަނަވަސްކަން އެތައް ގުނައެއް މިހާރުވަނީ އިތުރުވެފައި.\nރަށްރަށަށް ފަތުރުވެރިކަން ތަޢާރުފު ކުރުމުގެ މަޤްޞަދަކީވެސް، ފަތުރުވެރިކަމުގެ މަންފާގެ އެންމެ މަތީ މިންވަރެއް، ސީދާ ރައްޔިތު މީހާގެ ޖީބަށް ވަންނަކަން ކަށަވަރުކުރުން. އެހެނަސް، މިއަދުވެސް ބައެއް ރިޒޯޓުތަކުން އިވެނީ، ސަރވިސް ޗާޖު ނުލިބޭ ވާހަކައާއި، ޤާނޫނުގައި ބުނާ ނިސްބަތުން ދިވެހީންނަށް ރިޒޯޓް ވަޒީފާ ނުލިބޭ ވާހަކަ.\nމި ޝަކުވާތަކަށް ނިމުމެއް ގެނައުމަށްޓަކައި، ޤާނޫނާ އެއްގޮތަށް ސަރވިސް ޗާޖު ދެވޭކަން ކަށަވަރުކުރުމުގެ މަސައްކަތް، ޓޫރިޒަމް މިނިސްޓްރީން ފުރިހަމަކުރަމުން ގެންދާނެ ވާހަކަ މި ފުރުޞަތުގައި ދަންނަވަން. ހަމައެފަދައިން، ވަޒީފާތަކުގައި ދިވެހީން ގެންގުޅެންޖެހޭ މިންގަނޑުތައް މުރާޖަޢާކޮށް، ތަންފީޒުކުރުން ހަރުދަނާކުރެވޭނެ.\nމިކަންކަން ޙައްލުކުރުމަށް ސަރުކާރުން ގެންގުޅޭ އެއް ވިސްނުމަކީ، ދިވެހިން ގެންގުޅެންޖެހޭ ނިސްބަތަށްވުރެ އިތުރަށް ދިވެހިން ގެންގުޅޭނަމަ، އެ ރިޒޯޓަކަށް ނުވަތަ އެ ގެސްޓް ހައުސްއަކަށް ޓެކްސް އިންސެންޓިވެއް ދިނުން. މިއީ، ދިވެހީންނަށް ރިޒޯޓް ވަޒީފާ ކަށަވަރުކުރުމަށް އެޅޭ ހަރުދަނާ ފިޔަވަޅަކަށްވެގެންދާނެ.\nއެކި އަތޮޅުތަކުގައި ގެސްޓް ހައުސް ވިޔަފާރި ތަރައްޤީވެ ފުޅާވަމުން އަންނައިރު، މި ވިޔަފާރި ހިނގަނީ އެންމެ ރަނގަޅަށް ރެގިއުލޭޓް ކުރެވިގެންނެއް ނޫން. މިއަދު މިބޭއްވި ސިމްޕޯޒިއަމަކީ، ގެސްޓް ހައުސް ވިޔަފާރިއަށް ހުރި ހުރަސްތައް ދެނެގަތުމުގެ ބައްދަލުވުމެއް. އަދި އެކަމުގެ ޙައްލުތައްވެސް މި ސިމްޕޯޒިއަމުން ދެނެގަނެވިގެންދާނެ.\nތިޔަބޭފުޅުންގެ ހުށަހެޅުންތަކާއެކު ޓޫރިޒަމް މިނިސްޓްރީން ތައްޔާރުކުރާ ޓޫރިޒަމް ޑައިރެކްޓިވްއާމެދު، ސަރުކާރުގައި މަޝްވަރާކޮށް ގޮތްތަކެއް ކަނޑައެޅިގެންދާނެ ވާހަކަ ދަންނަވަން. އަދި މި ފެށޭ އަހަރުގެ ތެރޭގައި، ރާއްޖޭގެ ފަތުރުވެރިކަމުގެ މާސްޓަރ ޕްލޭން އަލުން އެކުލަވައިލާއިރު، މިބައްދަލުވުމުގެ ހުށަހެޅުންތައް، މާސްޓަރ ޕްލޭންގައިވެސް ހިމެނިގެންދާނެ.\nފަތުރުވެރިކަމުގެ ތަރައްޤީއާ އެކީގައި ފައި ހަމަކުރަންޖެހޭ އަނެއް ކަމަކީ، ތިމާވެށި ޙިމާޔަތްކުރުން. އެ ވިސްނުމުން ބަލާއިރު، ބައެއް ސަރަޙައްދުތަކުގެ ފަތުރުވެރިކަން ކުރިއަރައި ދިޔައިރު، ބައެއް ފަރުތައް މާބޮޑަށް ބޭނުންކުރުމުގެ ސަބަބުން ވަރަށް ބޮޑަށް ހަލާކުވެ، ދިރުން ގެއްލި، ވީރާނާވެފައިވާކަމީ ހިތާމަހުރި ކަމެއް.\nބައެއް ސަރފިންގ ޕޮއިންޓްތަކާއި ޑައިވްކުރާ ބައެއް ސަރަޙައްދުތައްވެސް އޮތީ، މިދެންނެވި ޙާލަތުގައި. މިއީ، ދެމެހެއްޓެނިވި ފަތުރުވެރިކަމާ ވަރަށް ބީރައްޓެހި ކަންތައް. ސަރުކާރުގެ ވިސްނުމަކީ، އެފަދަ ފަރުތަކާއި ސަރފިންގ ޕޮއިންޓްތައް އަލުން ދިރި އާލާވުމުގެ ފުރުސަތު ދިނުމަށްޓަކައި، ވަކި މުއްދަތަކަށް އެތަންތަން ބަންދުކުރުން.\nއެއަށްފަހު ފަތުރުވެރިންނަށް އަލުން ހުޅުވައިލާނީ، ދެމެހެއްޓެނިވި ގޮތަށް އެފަދަ ތަންތަން ބެލެހެއްޓޭނެ އިންތިޒާމަކާވެސް އެކުގައި. އެކަމަށް ބޭނުންވާ ޤަވާޢިދުތައްވެސް ހެދިގެންދާނެ. އެއީ، ފަތުރުވެރިކަން ތަރައްޤީ ކުރުމުގެ ނަމުގައި، ތިމާވެށްޓަށް ގޯނާކުރުން ހުއްޓިގެންދާނެ ފިޔަވަޅެއް ކަމުގައިވާނެ.\nރާއްޖޭގެ ފަތުރުވެރިކަން ހަރުދަނާކޮށް، ގެސްޓްހައުސް ވިޔަފާރިވެސް ހިމެނޭ ގޮތަށް، ޓޫރިޒަމްގެ އެކި ދާއިރާތައް އިޝްތިހާރުކުރުން އިތުރުކުރުމަކީ، މި ސަރުކާރުގެ ފުރަތަމަ 100 ދުވަހުގެ ތެރޭގައި ކުރަން ރާވާފައިވާ ކަމެއް. އަދި އެކަމަށްޓަކައި ކުރާ ހޭދަ، މިހާރަށްވުރެ މަދުވެގެން ތިން ގުނައަށް އިތުރުކުރެވިގެންދާނެ.\nހިތްހަމަޖެހުމާއެކު އެނބުރި ޤައުމަށް ދާ ކޮންމެ ފަތުރުވެރިއަކީ، އަބަދަށް ދިރިހުރި ފަތުރުވެރިކަމުގެ އިޝްތިހާރެއް. އަޅުގަނޑުމެންނާ ބައްދަލުކުރާ ޓޫރިސްޓް މީހާ ގާތުގައި އަޅުގަނޑުމެން ދައްކާ ވާހަކަތައް، މާގިނަ ދުވަހު އޭނާގެ ހަނދާނުގައި ނުހުރެދާނެ. އެކަމަކު އޭނާއަށް ކުރެވޭ އިޙްސާސްތައް ތާއަބަދަށް ދެމިހުންނާނެ.\nގެސްޓް ހައުސް ވިޔަފާރިއާއި މުޅި ފަތުރުވެރިކަން ދެމިއޮންނާނީ، ޓޫރިސްޓުންނަށް ކުރެވޭ ތަޖުރިބާތަކާއި ކުރެވޭ އިޙްސާސްތަކުގެ މަތީގައި. މި ޞިނާޢަތުގެ އަރަގަކީ، މި ޖަޒީރާވަންތަ ރަށްތަކުން ފަތުރުވެރިންނަށް ކުރެވޭ އިޙްސާސްތަކާއި ތަޖުރިބާތައް. ޓޫރިސްޓުން ހޭދަކުރާ ކޮންމެ ފައިސާފޮއްޗެއް އަގުކުރެވެންވާނީ، އުފާވެރިކަމާއި ހިތްހަމަޖެހުމުން.\nއަޅުގަނޑުމެންގެ ވިސްނުން އަމާޒުކުރަންވީ މި ދެންނެވި މިޞްރާބަށް. ރިޒޯޓްތަކަށް ނުވަތަ ގެސްޓް ހައުސްތަކަށް ވިޔަސް، އަންނަ ފަތުރުވެރިޔާއަށް އުފަލާއި ހިތްހަމަޖެހުން ލިއްބައިދިނުން ފިޔަވައި، އިތުރު ވިސްނުމެއް އޮވެގެނެއް ނުވާނެ. ގެސްޓް ހައުސް ހުންނަ ރަށަކީ، ފަތުރުވެރިންނަށް ފަހި މާޙައުލަކަށް ވާންޖެހޭނެ. އެ އަމާޒަށް އަޅުގަނޑުމެންނަށް ވާޞިލުވެވޭނީ، ފަތުރުވެރިކަމުގެ ޞިނާޢަތުވެސް ލާމަރުކަޒީ ކުރެވި، ގެސްޓް ހައުސް ވިޔަފާރީގެ މައި އިންޖީނަކީ ކައުންސިލްތައް ކަމުގައި ހެދިގެން.\nއަޅުގަނޑުމެން އުންމީދުކުރަނީ، ފަތުރުވެރިކަމުގެ ޞިނާޢަތާ ގުޅޭ ޤަވާޢިދުތަކާއި މިންގަނޑުތައް ޒަމާނަށް ފައްތައިގެން ވިޔަސް، މިއަދުގެ ސިމްޕޯޒިއަމްގެ ބައިވެރިން އެދޭ ކަންތައްތައް ތަންފީޒުކުރުން މާލަސްނުވާނެ ކަމަށް. އެކަންކަން ތަންފީޒުކުރާނީ، ފަތުރުވެރިކަމުގެ ޞިނާޢަތުގެ ޙިއްޞާދާރުންގެ ބައިވެރިވުމާ އެކުގައި.\nމިރޭ އަޅުގަނޑުމެން މި ސިމްޕޯޒިއަމް ބާއްވާ ނިންމާއިރު، ޓޫރިޒަމް އިތުރަށް ތަރައްޤީ ކުރުމަށް ކުރަން ހުރި މަސައްކަތްތަކުގެ ވާހަކަ ދެކެވިގެންދާއިރު، އެއަރޕޯޓުގެ ވާހަކައަކީ މުހިންމު ވާހަކައެއް. ގެސްޓް ހައުސްތައް ތަރައްޤީވެ، ރިޒޯޓުތައް އިތުރަށް ތަރައްޤީވެ އެނދުތައް އިތުރުވެގެންދާއިރު، ރާއްޖެއަށް އަންނަން ބޭނުންވާ އެތައް ފަތުރުވެރިންނަކަށް މިވަގުތު އާދެވޭގޮތެއް ނުވޭ.\nއެނގިވަޑައިގަންނަވާނެ، އެއަރޕޯޓު ތަރައްޤީކުރުމުގެ މަސައްކަތްފެށި، އިތުރު ރަންވޭއެއް ހެދި، މިއަދާ ހިސާބަށް އައިއިރުގައިވެސް ބައެއް އިތުރު މަސައްކަތްތައް، ޓަރމިނަލުގެ މަސައްކަތް މިއަދުވަނީ ކުރިއަށް ނުގޮސްފައި. ފައިސާދޭ ފަރާތުން ފައިސާ ދިނުން އެތައް ސަބަބުތަކަކާ ހުރެވަނީ މަޑުޖައްސާލާފައި. އެހެންނަމަވެސް، މިވީ ދެހަފްތާގެ ތެރޭގައި އަޅުގަނޑުމެންނަށް ކުރެވުނު މަސައްކަތުގެ އަލީގައި އެކަމަށް އެންމެ ބޮޑު ލޯނު އެހީދޭ ފަރާތްކަމުގައިވާ ސަޢޫދީ ޢަރަބިއްޔާއިން އަނެއްކާވެސް އެއަށް ބޭނުންވާ ފައިސާ ދޭނެކަމުގެ ޔަޤީންކަން އަޅުގަނޑުމެންނަށް މިހާރުވަނީ ދީފައި. އިރާދަކުރެއްވިއްޔާ ދާދި އަވަހަށް އެއަރޕޯޓުގެ ޓަރމިނަލުގެ މަސައްކަތް ހަލުވިކޮށް ފެށި، މިހާރު ނިންމަން ހަމަޖެހިފައި އޮތް މުއްދަތަށްވުރެ އަވަހަށް އެކަން ނިމިގެންދާނެކަމުގެ ޔަޤީންކަން އިރާދަކުރެއްވިއްޔާ އަޅުގަނޑަށް މިއަދު އެބައޮތް. އަދި ޓެކްސްގެ ނިޒާމަށް ގެނެވޭ ބަދަލުތަކުގެ ތެރެއިން ޓޫރިޒަމް އިންޑަސްޓްރީ ކުރިއަރުވަން ބޭނުންވާ ފަރާތްތަކަށް އިތުރު ލުއިތަކާއި ފަސޭހަތައް މީގެ ސަބަބުން ލިބިގެންދާނެ.\nގްރީން ޓެކްސްގެ ގޮތުގައި، ރާއްޖެ އަންނަ ފަތުރުވެރިންގެ އަތުން ނެނގޭ ފައިސާ ވަކި ފަންޑެއްގައި ބެހެއްޓި އެއީ، ހަމައެކަނި ތިމާވެށި ރައްކާތެރިކުރުމަށް ހޭދަކުރެވޭ އެއްޗެއްގެ ގޮތުގައިވެސް ހިމެނިގެންދާނެ. އަދި އޭގެ އިތުރުން، ޓެކްސްގެ ގޮތުގައި ދައުލަތަށް ލިބޭ އާމްދަނީގެ ވަކި މިންވަރެއް، އެ ޓެކްސް ލިބޭ އަތޮޅަކަށް އިންވެސްޓް ކުރާ ގޮތަށް، ޚަރަދުކުރާ ގޮތަށް އަޅުގަނޑުމެންވާނީ ނިންމާފައި. މިކަންތައްތަކަކީ ކުރިއަށް އޮތް ތަނުގައި ޓެކްސްގެ ނިޒާމަށް ގެނެވޭ ބަދަލުތަކުގެ ތެރެއިން އިތުރަށް ފަހިވެގެންދާނެ ކަންތައްތައް.\nއަޅުގަނޑުގެ ދުޢާއަކީ، ގެސްޓް ހައުސް ވިޔަފާރިއާއެކު، ރާއްޖޭގެ ފަތުރުވެރިކަން އިތުރަށް ތަރައްޤީވެ ކުރިއަރައި ދިޔުން. ފަތުރުވެރިކަމުގެ ޞިނާޢަތުގައި ރަށު ފެންވަރުގެ ޙިއްޞާ އިތުރުވެ، ރަށްރަށުގެ ރައްޔިތުންނަށް ލިބޭ މަންފާ އިތުރުވެގެން ދިޔުން. މިރާއްޖެއަށް އަބަދުމެ ކާމިޔާބާއި ރޯދި ބަރަކާތް އިތުރު ކުރައްވާށި! އާމީން\nوالسّلام عليــكم ورحـمــة اللّـه وبـركاتـه.\nހޭލުންތެރިކުރުމުގެ ޤައުމީ ހަރަކާތް "މަސަލަސް ރާއްޖެ" އިފްތިތާޙް ކުރުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ދެއްކެވި ވާހަކަފުޅު\n20 ފެބުރުވަރީ 2020, ނައިބު ރައީސްގެ ވާހަކަފުޅު\n"ކުޑަކުދީންނަށް ކުރާ އަނިޔާތަކުގެ މައްސަލަތައް ބަލާ ކޮމިޝަން" ގެ ނަމުގައި ރިޔާސީ ކޮމިޝަނެއް ރައީސުލްޖުމްހޫރިއްޔާ އުފައްދަވައިފި\n20 ފެބުރުވަރީ 2020, ޚަބަރު\nތިންބާރު ވަކިވެފައިވާ ވެރިކަމުގެ ނިޒާމުން ލިބޭ އެންމެ ބޮޑު ހިތްހަމަޖެހުމަކީ ރައްޔިތުންނަށް ލިބިދޭ ޙައްޤުތައް ކަމުގައި ރައީސުލްޖުމްހޫރިއްޔާގެ ނާއިބު ވިދާޅުވެއްޖެ\nރައީސުލްޖުމްހޫރިއްޔާ، ދ. ރިނބުދުއަށް ކުރެއްވި ދަތުރުފުޅު ނިންމަވާލެއްވުމަށްފަހު މާލެ ވަޑައިގެންފި\nއޮކްޓޫބަރުމަހުގެ 15 ވަނަ ދުވަހަކީ، ދަނޑުވެރިންގެ ދުވަހުގެ ގޮތުގައި ފާހަގަކުރާ ދުވަސްކަމަށް ހަމަޖެއްސެވުން\n19 ފެބުރުވަރީ 2020, ދެންނެވުން


SunOnline: Quarantine gai thibey meehun, ehen meehunaa bahdhalu kuraa massala thakeh balanee\nކަރަންޓީނުގައި ތިބޭ މީހުން އެހެން މީހުންނާ ބައްދަލުކުރާ މައްސަލަތަކެއް ބަލަނީ\nމާޗް 28، 2020: ކޮވިޑް19 އާއި ބެހޭ އެންމެ ފަހުގެ މައުލޫމާތު ދިނުމަށް ދަރުބާރުގޭގައި ބާއްވާ ނޫސްވެރިންގެ ބައްދަލުވުމުގެ ތެރެއިން -- ސަން ފޮޓޯ/ ފަޔާޒު މޫސާ\nކޮރޯނާވައިރަހުގެ ބަލިމަޑުކަން، ކޮވިޑް-19 އާ ގުޅިގެން އެކި ފެސިލިޓީތަކުގައި ކަރަންޓީނުކޮށްފައި ތިބި ބައެއް މީހުން އެހެން މީހުންނާ ބައްދަލުކުރާ މައްސަލަތަކެއް ފެންމަތިވެ، އެ މައްސަލަތައް ބަލަން ފަށައިފި އެވެ.\nކަރަންޓީނުކޮށްފައި ތިބި ބައެއް މީހުން، ކޮޓަރިން ބޭރަށް ގޮސް އެހެން މީހުންނާ ބައްދަލުކޮށް ފޮޓޯ ނެގުން ފަދަ ކަންކަން އަންނަނީ ކުރަމުންނެވެ.\nކޮވިޑް-19 އާ ގުޅޭ އެންމެ ފަހުގެ މައުލޫމާތު ދިނުމަށް އިއްޔެ ބޭއްވި ނޫސްވެރިންގެ ބައްދަލުވުމުގައި ނޫސްވެރިޔަކު ކުރި ސުވާލަކަށް ޖަވާބު ދެއްވަމުން ސަރުކާރުގެ ތަރުޖަމާނު މަބްރޫކް އަޒީޒް ވިދާޅުވީ އެފަދަ ދެތިން މައްސަލައެއް ސަރުކާރުގެ ސަމާލުކަމަށް އައިސްފައިވާ ކަަމަށެވެ.\nމަބްރޫކް ވިދާޅުވީ ކަރަންޓީނުގައި ތިބޭ ފަރާތްތަކުގެ އަމަލުތައް ބަހައްޓަން ޖެހޭ ގޮތުގެ ވަރަށް ސާފު ގައިޑްލައިނެއް ދީފައިވާނެ ކަމަށާއި، ބޭރަށް ނުކުމެ އެހެން މީހުންނާ ބައްދަލުކޮށް ނޫޅެވޭނެ ކަމަށެވެ.\nމަބްރޫކް ވިދާޅުވީ ވަކި ވަގުތެއްގައި ކޮޓަރި ދޮރުމައްޗަށް ނުކުތުމާއި، ދޮރުމަތީގައި އޮންނަ ބީޗަށް ދިއުމުގެ ފުރުސަތު ދެވުނު ނަމަވެސް، އެހެން މީހެއްގެ ކައިރިއަށް ދިއުމުގެ ހުއްދަ ނޯންނާނެ ކަމަށެވެ.\n"އެއްވެގެން އުޅެފަ ހުރި ކަމަށް އަޅުގަނޑުމެންނަށް އެނގޭ ކޭސްތަކުގައި ކަން ކުރާނެ ގޮތް ނިންމަމުން މި ދަނީ. އެހެނެއް ނޫޅެވޭނެ،" މަބްރޫކް ވިދާޅުވިއެވެ.\nމިފަދަ މައްސަލަތަކެއް ފެންމަތިވެފައި ވާއިރު، އިނގެރޭސިވިލާތުން އެނބުރި އައުމުން ކަރަންޓީނުކޮށްފައި ތިބި ދެ ދިވެއްސަކު ވަނީ ކޮވިޑް19 އަށް ޕޮޒިޓިވް ވެފައެވެ.\nބައްޔަށް ޕޮޒިޓިވް ވެފައި ވަނީ މި މަހުގެ 22 ވަނަ ދުވަހު އިނގިރޭސިވިލާތުން އެނބުރި ރާއްޖެ އައުމުން ހޮލިޑޭ އައިލެންޑް ރިސޯޓްގައި ކަރަންޓީނުކޮށްފައި ހުރި އުމުރުން 38 އަހަރުގެ ދިވެހި ފިރިހެނަކާއި ރޯޔަލް އައިލެންޑް ރިސޯޓްގައި ކަރަންޓީނުކޮށްފައިވާ ދިވެއްސެކެވެ.\nއެޗްޕީއޭއިން ބުނެފައި ވަނީ މިވަގުތު ކަރަންޓީނު ފެސިލިޓީތަކުގައި 826 މީހަކު އެބަތިބި ކަމަށެވެ.\nކޮވިޑް-19 އާ ގުޅޭ ދޮގު މައުލޫމާތު ފަތުރަމުންދޭ: ނަޒްލާ\nއަތޮޅު ފެސިލިޓީއަކުން ފަރުވާކުރި މީހަކު ރަނގަޅުވެއްޖެ


Fen Nuvanna Phonuthah: IP Rating akee Koancheh? | Mihaaru\nސޮނީ އެކްސްޕީރިއާ މަރުކާގެ ފޯނެއް: ފެން ނުވަންނަ ސްމާޓްފޯނެއް އެންމެ ފުރަތަމަ އުފެއްދީ ސޮނީ\n11 އޮކްޓޯބަރ 2016 - 06:266comments\nސްމާޓްފޯނުތަކަށް ފެން ނުވަންނަ ގޮތް ހެދުމަކީ ކުންފުނިތަކުގެ މެދުގައި ބޮޑުވަމުން އަންނަ ވާދައެކެވެ. އެކަމަކު މީގެ ތިން އަހަރު ކުރިން ސޮނީން މާކެޓަށް ނެރުނު "އެކްސްޕީރިއާ ޒީ" ވާދަވެރިކަމުގެ ތެރޭގައި މިހާރަކު ނެތެވެ. އެއީ ފެން ނުވަންނަ ގޮތަށް އުފެއްދި ފުރަތަމަ ފޯނެވެ. އޮހޮރޭ ފެނުން ރައްކާތެރިކޮށްދޭ މިންގަނޑުން ސޮނީ "އެކްސްޕީރިއާ ޒީ" އަށް ދީފައި ވަނީ "އައިޕީ57" އެވެ.\nސޮނީ އަށް ފަހު "އެކްސްޕީރިއާ ޒީ" މަރުކާގެ ފޯނުތައް، ފެން ނުވަންނަ އާލާތްތަކެއް ގޮތުގައި ތައްގަނޑުޖަހައި ވަނީ ރެޖިސްޓްރީކޮށްފަ އެވެ.\nމި ލިޔުމުގައި "އައިޕީ" މާނަކުރަނީ "އިންޓަނޭޝަނަލް ޕްރޮޓެކްޝަން" ގޮތުގަ އެވެ. "އައިޕީ ރޭޓިން" އަކީ ވަކި މިންގަނޑެއްގެ ދަށުން ފޯނަށް ދީފައި ހުރި ހިމާޔަތް ވަޒަންކުރެވޭ މިންގަނޑެކެވެ.\nއައިޕީ ރޭޓިންގައި ދެ އަދަދެއް ހިމެނެ އެވެ. "އެކްސްޕީރިއާ ޒީ" އަށް ބަލާއިރު އެއީ 57 އެވެ. ފުރަތަމަ އަދަދަދު "5" ބުނެދެނީ ހަރު އަދި ހިމުން އެއްޗަކުން އެ ފޯނެއް ރައްކާތެރިކޮށްދޭ މިންވަރެވެ. މިސާލަކަށް ހިމުން ވެއްޔާއި ކުނޑި އެވެ. އާންމު ގޮތެއްގައި ހިރަފުހެވެ. އެ އަދަދު ކަނޑަޅަނީ ވަކި މިންގަނޑެއްގަ އެވެ. އެއީ 0-6 އާ ދެމެދުގަ އެވެ. ސުމަކުން އެއްވެސް ހިމާޔަތެއް ނެތެވެ. އަދަދު މަތިވަމުން ދާ ނިސްބަތުން ލިބޭ ހިމާޔަތް އިތުރެވެ. އެންމެ މަތީ6އެވެ.\nއެ ރޭޓިންގައި ދެ ވަނަ އަދަދު ބުނެދެނީ އޮހޮރޭ ފެނުން ލިބޭ ހިމާޔަތެވެ. ދާއިރާ އަކީ 0-9 އެވެ. އައިޕީ ރޭޓިންގައި "ސުމެއް"ގެ ފޯނަކަށް ހިރަފުސް އަދި ހިފެހެއްޓުމެއް ނެތި ފެން ވެސް ވަންނާނެ އެވެ.\nއައިފޯން 6އެސް އަށް އައިޕީ ރޭޓިންގައި މިންގަޑެއް ކަނޑަޅާފައިވެ އެވެ. އެކަމަކު އެ ފޯނަކީ ފެން ނުވަންނަ އާލާތެއް ގޮތުގައި ބުނެ އެޕަލުން ރަސްމީ ނުކުރެ އެވެ. އައިފޯނު7އަށް ކަނޑައަޅާފައި ވަނީ "އައިޕީ67" އެވެ. އައިފޯން7ވަނީ ފެން ނުވަންނަ ފޯނެއް ގޮތުގައި ކަނޑައަޅައި ސެޓިފިކެޓް ދީފަ އެވެ.\nސެމްސަންގް "ގެލަކްސީ އެސް7"، "ގެލަކްސީ އެސް7 އެޖް" އަދި "ގެލަކްސީ ނޯޓް 7" އަށް ވެސް ފެނެއް ނުވަދެ އެވެ. އެ ފޯނުތަކަށް ދީފައި ވަނީ "އައިޕީ68" އެވެ. ކުރިން ބުނި ހުރިހާ ފޯނަަކަށް ވުރެ މަތީ ރޭޓިން މި ފޯނުތަކަށް ވަނީ ދީފަ އެވެ.\nފެން ނުވަންނަ ފޯނޭ ބުނުމުން އޮޅުވައި ނުލާށެވެ. ޑައިވިނަށް ދާއިރު މިއިން އެއްވެސް ފޯނެއް ގެންދާކަށް ކަމަކު ނުދާނެ އެވެ. ފަހުން ބޭނުންކުރަން ވިސްނާ ނަމަ އެވެ. ފޯނުތަކަށް ކަނޑައަޅާފައި ވަނީ ވަކި ފުން މިނެކެވެ. އެ ވެސް ވަކި އިރެއް ވަންދެންނެވެ.\nފެނަކީ ރީތި ފެނެވެ މޫދު ލޮނެއް ނޫނެވެ. ރީތި ފެނާއި މޫދު ލޮނުގައި "ޑެންސިޓީ" ތަފާތެވެ. އެހެންކަމުން ރީތި ފެނަށް ވުރެ އަވަހަށް ފޯނު ތެރެ އަށް މޫދު ލޮނު ވަންނާނެ އެވެ. ދަބަރު އަދި ދަމިލަ ޖެހުން ވެސް ގާތެވެ. މޫދު ލޮނު ތިއްކަކުން ވެސް ފޯނު ޝޯޓްވެ، އަނދައި ހުލިވެދާނެ އެވެ. އެހެންކަމުން ދޯނި ވަތަށް ފޯނު ވެއްޓިދާނެ ކަމަށް ވަރަށް ވިސްނަން ޖެހޭނެ އެވެ.\nސްމާޓްފޯނުތަކަށް އައިޕީ ރޭޓިން ކަނޑައަޅައި ރައްކާތެރިކުރުމަކީ ވަރަށް ގިނަ މީހުން ލިބޭނެ ފަސޭހައަކަށް ވާނެ އެވެ. ޚާއްސަކޮށް ފާޚާނާގައި އިންސްޓްގްރާމަށް ފޮޓޯ އަޕްލޯޑްކުރާ މީހުންނަށެވެ.\nއިތުރު ލިޔުންތައް ސެމްސަންގް އެޕަލް ސޮނީ ސެމްސަންގް ގެލެކްސީ ނޯޓް 7\nވަންޕްލަސް 5: ވަންޕްލަސް4ކޮބާ؟


ދިވެހިރާއްޖޭގެ އަވީގެ ހަކަތައިގެ މައުލޫމާތު ހިމެނޭ ފޮތް “ސޯލަރ ރިސޯސް އޯވަރވިއު 2017” ފޮތް ނެރެފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ ދިވެހިރާއްޖޭގެ އަވީގެ ހަކަތައިގެ މައުލޫމާތު ހިމެނޭ ފޮތް “ސޯލަރ ރިސޯސް އޯވަރވިއު 2017” ފޮތް ނެރެފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ\nދިވެހިރާއްޖޭގެ އަވީގެ ހަކަތައިގެ މައުލޫމާތު ހިމެނޭ ފޮތް “ސޯލަރ ރިސޯސް އޯވަރވިއު 2017” ފޮތް ނެރެފި\n8 ނޮވެމްބަރ 2017 އެނަރޖީ, އެނަރޖީ އޮތޯރިޓީ ޙިއްސާކުރެއްވުމަށް\nދިވެހިރާއްޖޭގެ އަވީގެ ހަކަތައިގެ މައުލޫމާތު ހިމެނޭ ފޮތް “ސޯލަރ ރިސޯސް އޯވަރވިއު 2017” މިނިސްޓަރ އޮފް އެންވަޔަރަންމަންޓް އެންޑް އެނަރޖީ އަލްފާޟިލް ޠާރިޤް އިބްރާހީމް މިއަދު ނެރެދެއްވައިފިއެވެ. މި ފޮތް ލޯންޗުކުރީ މިކަމަށްޓަކައި މިނިސްޓްރީ އޮފް އެންވަޔަރަންމަންޓް އެންޑް އެނަރޖީގައި މިއަދު ބޭއްވި ރަސްމިއްޔާތުގައެވެ.\n“ސޯލަރ ރިސޯސް އޯވަރވިއު 2017” ފޮތަކީ ވަރލްޑް ބޭންކުގެ އެހީގައި ދިވެހިރާއްޖޭގައި އިއާދަކުރަނިވި ހަކަތައިގެ ވަސީލަތްތައް ހުރި މިންވަރު ދެނެގަތުމަށް ކުރިއަށްގެންދާ “ރިނިއުބަލް އެނަރޖީ ރިސޯސް މެޕިންގ” މަޝްރޫއުގެ ދަށުން ނެގުނު ސޯލަރ ޑޭޓާގެ މައްޗަށް އެކުލެވިގެންވާ ފޮތެކެވެ. މި ޑޭޓާތައް ނަގާފައިވަނީ 2015 ވަނަ އަހަރުގެ ޑިސެމްބަރު މަހު ރާއްޖޭގެ4ސަރަހައްދެއް ކަމުގައިވާ ހދ. ހަނިމާދޫ، ހުޅުލެ، ލ. ކައްދޫ އަދި ސ. ގަމުގައި ގާއިމުކުރި ސޯލަރ މެޝަރިންގ ސްޓޭޝަންތަކުންނެވެ. މިގޮތުން މި ފޮތުގައި ހިމެނެނީ 2016 ވަނަ އަހަރު ނެގުނު މެޝަރމަންޓުތަކުގެ މައްޗަށް ބިނާކޮށް ތައްޔާރުކޮށްފައިވާ މައުލޫމާތެވެ. މި ފޮތުގައި ގްރައުންޑް މެޝަރމަންޓްތައް ބޭނުންކޮށްގެން 1999 އިން ފެށިގެން 2016 އާ ދެމެދުގެ މުއްދަތަށް އެކުލަވާލާފައިވާ ޑޭޓާ މި ހިމެނެއެވެ. ގްރައުންޑް މެޝަރމަންޓް ނެގުމުގެ މަސައްކަތް 2017 ވަނަ އަހަރުވެސް ވަނީ ކުރިއަށްގެންގޮސްފައެވެ. 2017 ވަނަ އަހަރު ނިމުމުން 2016 އަދި 2017 މި ދެ އަހަރުގެ ގްރައުންޑް މެޝަރމަންޓް ބޭނުންކޮށްގެން މިހާރު ހުރި މައުލޫމާތު އިތުރަށް އަޕްޑޭޓްކުރެވޭނެއެވެ.\nސޯލަރ ޕްރޮޖެކްޓްތައް ޑިޒައިންކުރުމަށް ބޭނުންވާ ޑޭޓާގެ ބާވަތްތައް ކަމުގައިވާ “ގްލޯބަލް ހޮރިޒޯންޓަލް އިރޭޑިއެންސް” އަދި “ޑައިރެކްޓް ނޯރމަލް އިރޭޑިއެންސް” ގެ ޓައިމް ސީރީޒް މައުލޫމާތުގެ ޚުލާސާ މި ފޮތުގައި ހިމެނިފައިވާނެއެވެ. އަމިއްލަ ފަރާތްތަކުން ކުރިއަށްގެންދާ ސޯލަރ ޕްރޮޖެކްޓްތައް ޑިޒައިންކުރުމުގައިވެސް މި ޑޭޓާތައް ބޭނުންކުރެވޭނެއެވެ. މި ޑޭޓާތައް ތިރީގައި މިވާ ލިންކުން ލިބިވަޑައިގަންނަވާނެއެވެ.\nއަދި http://globalsolaratlas.info އިން ދިވެހިރާއްޖޭގެ ސޯލަރ ރޭޑިއޭޝަން ޑޭޓާގެ އިތުރުން ފޮޓޯވޮލްޓެއިކް އިލެކްޓްރިސިޓީ އައުޓްޕުޓް ލިބިވަޑައިގަންނަވާނެއެވެ.\nސޯލަރ ރިސޯސް އޯވަރވިއު އޮފް މޯލްޑިވްސް - 8 ނޮވެންބަރު 2017 (4.37 MB)


MNP Register Kohffi\nއެމްއެންޕީ ރަޖިސްޓްރީ ކުރިކަމުގެ ލިޔުން އީސީން ހަވާލުކުރަނީ: ފޮޓޯ އެމްއެންޕީ\nއެމްއެންޕީ ރަޖިސްޓްރީ ކޮށްފި\n25 އޮކްޓޯބަރ 2021 - 18:58:12\nމޯލްޑިވްސް ނޭޝަނަލް ޕާޓީ (އެމްއެންޕީ) ރަޖިސްޓްރީކޮށް، ސިޔާސީ ޕާޓީތަކުގެ ދަފްތަރުގައި ހިމަނަައިފި އެވެ.\nއެމްއެންޕީއަކީ ކުރީގެ ޕޮލިސް ކޮމިޝަނަރު އަދި ތިމަރަފުށީ ދާއިރާގެ މެންބަރު އަބްދުﷲ ރިޔާޒު އަދި ކުރީގެ ޑިފެންސް މިނިސްޓަރު އަދި ދަނގެތި ދާއިރާގެ މެންބަރު މުހައްމަދު ނާޒިމް (ރިޓަޔާޑް) އިސްވެ އުފައްދަވާ ޕާޓީއެކެވެ. ޕާޓީގެ ރައީސަކީ ނާޒިމެވެ.\nސިޔާސީ ޕާޓީތަކުގެ ގާނޫނުގައި ބަޔާންކޮށްފައި އޮންނަ ގޮތުން ޕާޓީއެއް އުފެއްދޭނީ މަދުވެގެން 3،000 މެންބަރުންގެ ސޮއި އީސީއަށް ހުށަހަޅައިގެންނެވެ. އޭރުން ޕާޓީ ރަޖިސްޓްރީ ކުރުމުގެ ޖަލްސާ ބާއްވަން އީސީއިން ހުއްދަ ދޭނެއެވެ. އެ ޖަލްސާގައި މަދުވެގެން 300 މެންބަރުން ބައިވެރިވާން ޖެހޭނެ އެވެ.\nމޯލްޑިވްސް ނޭޝަނަލް ޕާޓީ (އެމްއެންޕީ)ގެ އެންމެ ބޮޑު އަމާޒަކީ، ސަރުކާރުގައި ސަލާން ޖަހަން ނުޖެހޭ ދިވެހިންތަކެއްގެ މައްޗަށް މުޅި ދައުލަތް ބިނާކުރުން ކަމަށް އެ ޕާޓީގެ ރައީސް ކާނަލް (ރިޓަޔާޑް) މުހައްމަދު ނާޒިމް ވަނީ ވިދާޅުވެފަ އެވެ.\n2023 ގެ ރިޔާސީ ރޭހަށް އެމްއެންޕީން ނިކުންނަނީ އިންތިހާބު ކާމިޔާބުކޮށް "ދިވެހިން ފުދުންތެރި" ބަޔަކަށް ހެދުމަށް.” ނާޒިމް\nއީސީއަށް ބެކަޕް ސޮފްޓްވެއާ އެއް ހޯދަނީ\n"ކަރިޝްމާ" ކިޔާތީ ޕާޓީ އުފައްދަން ހުއްދައެއް ނުދިން


Furathama faharah Hiya flat sarahahdhah fihaara eh\nހިޔާ ފްލެޓު ސަރަހައްދުގައި ފިހާރަ ހުޅުވުން\nފުރަތަމަ ފަހަރަށް ހިޔާ ފްލެޓް ސަރަހައްދަށް ފިހާރައެއް\nމި ފިހާރައިން ކާބޯތަކެއްޗާއި ގެއަށް ބޭނުންވާ އެކި ބާވަތްތައް ލިބެންހުރޭ\nމި ފިހާރަ ހުޅުވާފައިވަނީ ހިޔާ ފްލެޓްގެ 12 ވަނަ ޓަވަރުގައި\n10 އޮކްޓޯބަރ 2021 | އާދީއްތަ 18:46\nހިޔާ ފްލެޓު ސަރަހައްދުގައި ހުޅުވި ފިހާރަ\nހިޔާ ފްލެޓް ސަރަހައްދުގައި ފުރަތަމަ ފިހާރަ ހުޅުވައިފިއެވެ.\nމި ފިހާރަ ހުޅުވާފައިވަނީ ހިޔާ ފްލެޓްގެ 12 ވަނަ ޓަވަރުގެ އެންމެ ތިރީގައެވެ. 'އެޗް.ސީ.ޔޫ' މާޓުގެ ނަމުގައި ހުޅުވާފައިވާ މި ފިހާރައިން ކާބޯތަކެއްޗާއި ގެއަށް ބޭނުންވާ އެކި ބާވަތް ވިއްކައެވެ.\nއެޗްޑީސީން ބުނީ މި ފިހާރައިގެ ޚިދުމަތް އާދިއްތަ ދުވަހުން ފެށިގެން ލިބެމުންދާނެ ކަމަށެވެ. ހިޔާ ފްލެޓްގައި މީހުން އާބާދުވާން ފަށާފައިވާއިރު، މިފިހާރައިގެ ސަބަބުން ފްލެޓްތަކުގައި ދިރިއުޅޭ މީހުންނަށް ވިޔަފާރިކުރުމަށް ވަރަށް ބޮޑަށް ފަސޭހަވެގެންދާނެއެވެ.\nއިމާރާތްކުރި 7،000 ފްލެޓުގެ ތެރެއިން 6،720 ފްލެޓަށް މިއަހަރު މީހުން ވަންނާނެއެވެ. މިހާރުވެސް ފްލެޓްތަކަށް މީހުން ވަންނަން ފަށާފައިވާއިރު، އެ ސަރަހައްދުގައި އާންމު ދިރިއުޅުމަށް ބޭނުންވާ ގިނަ ވަސީލަތްތައް އަދި ފުރިހަމަވެފައެއް ނުވެއެވެ. އެގޮތުން ހުޅުމާލޭގެ ފޭސް2މިސްކިތަކާއި ސްކޫލެއް ނެތުމަކީ އެ ސަރަހައްދުގައި ދިރިއުޅޭ މީހުންގެ ބޮޑު ކަންބޮޑުވުމެކެވެ. އެހެންނަމަވެސް އެޗްޑީސީންނާއި، ކަމާގުޅޭ އެހެން އިދާރާތަކުން ވަނީ މިކަންކަން ހައްލުކުރުމުގެ މަސައްކަތް ފަށާފައެވެ.\nއެ ސަރަހައްދުގައި ފުރަތަމަ ފިހާރަ މިހާރު ހުޅުވާފައި ވާއިރު އިތުރު ފިހާރަތައްވެސް ކުރިއަށް އޮތްތަނުގައި ހުޅުވުމުގެ މަސައްކަތް ކުރަމުން އަންނަ ކަމަށް އެޗްޑީސީން ވަނީ މީގެކުރިން ބުނެފައެވެ. އެގޮތުން ތިން ސުޕަމާކެޓެއް ގާއިމު ކުރުމަށް އެޗްޑީސީން ވަނީ އެއްބަސްވުމެއްގައި ސޮއިކޮށްފައެވެ. އަދި ހިޔާ ފްލެޓްގައި ކްލިނިކާއި ފާމަސީއެއް ހެދުމުގެ މަސައްކަތްވެސް ކުރަމުން އަންނަކަމަށް އެޗްޑީސީން ބުނެފައިވެއެވެ.\nހިޔާ އޮޑިޓް ރިޕޯޓް އާދީއްތަ ދުވަހު ދިރާސާކުރަން ފަށަނީ


Security Issey: Dhivehinnai Dhivehi Dhaulathuge Himaayathugai\nސެކިއުރިޓީ އިއްސޭ: އޮންލައިން ދޮރާށީގެ ފާރަވެރިޔާ\nއެއީ އޮންލައިން އެކި ފޯރަމްތަކާއި އޮންލައިން ޗެޓްރޫމްތަކުގެ ފޯރި ދިވެހިންގެ ތެރޭގައި އެންމެ ގަދަވެގެން އައި ދުވަސްވަރެވެ. އޭނާ އަށް ގާތްގަނޑަކަށް 14 އަހަރެވެ.\nއެކުގައި އުޅުނު ފުރާވަރުގެ އެހެން ކުދިން ފަދައިން އޭނާ ވެސް ޖެހިފައި އޮތީ މި ޗެޓްކުރުމުގެ ފޯރިގަނޑެއްގަ އެވެ. މި ފޯރިއެއް ނަގަނިކޮށް ވިލާގަނޑެއްގައި ބައްދައިގަތީ އެވެ.\nއޭނާ ކޮންޓްރޯލްކުރަމުން ދިޔަ ޗެޓްރޫމަކަށް ބަޔަކު މީހުން ވަދެ މި ގްރޫޕަކާ އެކު އޭނާ ވެސް ނިކަން ރަނގަޅަށް ހޭއަރުވައިލީ އެވެ. އިންޓަނެޓްގެ ސެކިއުރިޓީ މައްސަލަތަކަށް އޭނާގެ ލޯ ހުޅުވި އެ ދިމާލަށް އޭނާގެ ޝައުގުވެރިކަން ކުއްލިއަކަށް ދަމައިގެން ދިޔަ ސަބަބަކީ މިއީ އެވެ.\nމި ފެށެނީ 27 އަހަރުގެ އިސްމާއީލް ކަލީމް ނުވަތަ ސެކިއުރިޓީ އިއްސޭގެ ވާހަކަ އެވެ. އޭނާ އަކީ ނެޝެނަލް ސެންޓަ ފޯ އިންފޮމޭޝަން ޓެކްނޮލޮޖީ (އެންސީއައިޓީ) ގެ ސީނިއާ ސެކިއުރިޓީ އެނަލިސްޓް ނުވަތަ ހެޑް އޮފް ޑިޕާޓްމަންޓެވެ.\nއޭނާގެ ހުރިހާ ވާހަކައެއް ކިޔައިދެވޭ ވަރަށް ވުރެ ސަލާމަތީ ފިޔަވަޅުތައް މާ ވަރުގަދަ އެވެ. އެހެންވީމަ ޓެކްނިކަލް ހުރިހާ ވާހަކަތަކަކަށް ނުގޮސް މި ހުރިހައި ކަމެއްގެ ތެރެއަށް އޭނާ ދަމައިގެން ދިޔަ ހިސާބުން ފަށައިގަންނަމާ ހިނގާށެވެ.\n"އަޅުގަނޑު ޗެޓްކުރަން ގެންގުޅު ގްރޫޕެއް ބަޔަކު މީހުން ހެކުކޮށްލި ހިސާބުން ބޭނުންވެއްޖެ މިވާ ގޮތެއް ދަސްކުރަން. އޭރު އަޅުގަނޑުގެ ބޭބެ ގެނެސްދިން ހެކިން ޓޫލްތަކެއް ކޮމްޕިއުޓަރަށް އަޅައިގެން މި އެއްޗެއްސާ ވެސް ކޮންމެވެސް ވަރަކަށް ކުޅެމުން އަޅުގަނޑު ގެންދިޔައީ،" އިންޓަނެޓް ސެކިއުރިޓީ ފައްކާވުމަށް ފެށި ދަތުރުގެ އެންމެ ކުރިން އިއްސޭ ފަށައިގަތެވެ.\nކޮންމެއަކަސް ޗެޓް ގްރޫޕު ހިފި މީހުންނާ ދެކޮޅަށް ހަމަލާ ދީ އެމީހުންގެ ކިބައިން ދިފާއުވާނޭ ގޮތް ދަސްކުރުމަށް ނުކުތް ކުޑަކުޑަ އިއްސޭގެ ބޮލަށް އިންޓަނެޓް ސެކިއުރިޓީގެ ޖާދޫ ފޭބި ހިސާބުން ޗެޓްކުރަން އޭނާ ފޫހިވެ، ކުރިން އެކަމަށް ދިން ހުރިހައި ވަގުތެއް އިންޓަނެޓް ސެކިއުރިޓީއާ ބެހޭ މައުލޫމާތު ދަސްކުރުމަށް ހުސްކުރަން ފެށިއްޖެ އެވެ.\n"ވީގޮތަކީ ޗެޓްކުރަން އޭރު ދިން ވަގުތު ފަހުން ބަދަލުވީ އޮންލައިން ސެކިއުރިޓީ ދަސްކޮށް އެ ދާއިރާ އިން އިތުރަށް ވަރުގަދަވާން. ބޭނުންވީ އެހެން މީހުންގެ ނުރައްކަލުން ދިފާއުވާނެ ގޮތާއި އެ ނިޒާމު އިތުރަށް ވަރުގަދަކުރާނެ ގޮތް ދަސްކުރަން. ދެން އެންމެފަހުން ގޮސް ޗެޓްކުރާ ހިތް ވެސް ކެނޑިއްޖެ."\nފޮތުން ކިޔަވަން މާ ބޮޑު ޝައުގުވެރިކަމެއް ނެތް އިއްސޭ ދެން ދުއްވައިގަތީ އިންޓަނެޓް ސެކިއުރިޓީއާ ބެހޭ ގޮތުން ދަސްކުރެވެން ހުރި ހުރިހާ އެއްޗެއް އަމިއްލަ އަށް ދަސްކުރުމަށެވެ.\n"ދުވަހަކުވެސް ފޮތުގައި އޮންނަ އެއްޗެއް ހިތު ދަސްކޮށްގެން ކިޔަވާ ހިތްވި މީހެއް ނޫން އަޅުގަނޑަކީ. އަޅުގަނޑު ގަބޫލެއް ނުކުރަން ފޮތުން ކިޔަވައިގެން މީހާ ދާން ބޭނުންވާ ދާއިރާއިން ކުރިއަރައިގެން ދެވިދާނެ ކަމަކަށް. އެންމެ ކުޑައިރު ވެސް އަޅުގަނޑު ގަބޫލުކުރި ގޮތަކީ އެއީ،" އިއްސޭ ބުނީ މިހެންނެވެ.\nމި ފިޔަވަޅު މަތިން ގޮސް އޭނާ ދެން ބައްދަލުކުރީ އިންޓަނެޓް ކޮށައި މަށައި ތޮރުފުމުގައި އަރާ ތިބި މީހުންނާ އެވެ. އިއްސޭ ބުނީ އޭނާ ދަސްކުރި އެއްޗެއް ދަސްކުރީ އެމީހުންގެ ފަރާތުން ކަމަށެވެ.\n"ސައިބަ ކްރައިމް ހިންގާ އެންމެން އުޅުނު ފޯރަމްތަކުން އަޅުގަނޑު ދަސްކުރީ. އަޅުގަނޑު ގަބޫލެއް ނުކުރަން އެ ނޫން އެހެން ގޮތަކަށް މިކަންތައް ދަސްވާނެ ކަމަކަށް ވެސް،" އިއްސޭ ކިޔައިދިނެވެ.\n"މިސާލަކަށް މިހާރު ވެސް ސެކިއުރިޓީ ކޯސްތައް ފުރިހަމަކޮށްގެން އަންނަ މީހުންނަކަށް ވެސް އަސްލު ފެންވަރެއް ނުދެއްކޭ. އެއީ ހަމައެކަނި ފޮތުން ކިޔެވީމަ. އަސްލު ހެކަރުންނާ އެކު އުޅުނީމަ ދޯ ރަނގަޅަށް ދަސްވާނީ"\n"އެކަމަކު އެއަށް ވުރެ ވެސް ބޮޑަށް ދަސްވާނީ ޓޮޕް ލީގުގައި އުޅުނީމަ ދޯ. އެހެންވީމަ އޭރު އަޅުގަނޑު މި ހުރިހާ އެއްޗެއް ދަސްކުރަން ދިޔައީ ސައިބާ ކްރައިމްގެ މޯސްޓް ވޯންޓެޑް ލިސްޓުގައި ތިބި މީހުންގެ ގާތަށް. އެގޮތުން އެފްބީއައިގެ ވޯންޓެޑް ލިސްޓުގައި ތިބި މީހުން ވެސް އުޅޭނެ އޭރު އަޅުގަނޑުމެންނާ އެކުގައި."\nކޮންމެއަކަސް އެއީ ވަރަށް ވެސް ކުރި އެވެ. އަދި އެ ހުރިހައި ވާހަކައެއް ކިޔައެއް ވެސް ނުދެވޭނެ އެވެ. އެކަމަކު މިހާރު މިކިޔައި ދެވުނީ އޭނާ މި ދާއިރާގެ އެންމެ އުހަށް އެރި ގޮތުގެ ހުލާސާއެކެވެ.\nމިއަދު އޭނާ ބަލަހައްޓަމުން އެ ދަނީ ދިވެހި ދައުލަތުގެ އޮންލައިން ސެކިއުރިޓީ އެވެ. ހުރިހާ ޒުވާރާއަކާއި އިދާރާއެއްގެ އޮންލައިން ވިއުގަތަކުގައި ހުރި މައްސަލަތައް ބަލައި ހައްލުކޮށް ނުރައްކާތަކަށް ދިފާއު ވަރުގަދަކުރުމަކީ އޭނާގެ މިއަދުގެ ޒިންމާ އެވެ.\nނަމަވެސް 20 އަހަރު ވަންދެން އާއިލާއާ އެކު އިންޑިއާގައި ދިރިއުޅުމަށް ފަހު ކޮންމެހެން ވަޒީފާއަކަށް ދާން ޖެހޭތީ މާލެ އަށް ދިރިއުޅުން ބަދަލުކޮށް މީގެ ތިން އަހަރު ކުރިން އޭނާ އެންސީއައިޓީއާ ގުޅުނުއިރު ރާއްޖޭގެ އިދާރާތަކުގެ ސަލާމަތީ ކަންތައްތައް އޮތީ އެއްކޮށް ހާއަޅައިފަ އެވެ.\n"އެހެންވެ އެންމެ ފުރަތަމަ ވެސް ކުރަން ޖެހުނު ކަމަކީ އިދާރާތަކުގެ ވެރިންގެ އިތުބާރު ހޯދައިގެން އެމީހުންގެ ވިއުގަތަކުގެ ސަލާމަތީ ފިޔަވަޅުތައް ވަރުގަދަކުރަން. އެގޮތުން ވަރަށް ގިނަ މަސައްކަތްތަކެއް ކުރެވި ވަރަށް ގިނަ ކުރިއެރުން ލިބިފައި ހުންނާނެ،" އިއްސޭ ބުންޏެވެ.\n"ނަމަވެސް އަޅުގަނޑުގެ މަސައްކަތުގެ ދާއިރާގެ ވާހަކަތަކަކީ މިގޮތަށް ކިޔައިދެވޭ ކަހަލަ ވާހަކަތަކެއް ނޫން."\nއެހެންވީމަ އޭނާގެ ދުވަހުގެ ޒިންމާތަކުން ދުރަށް ޖެހިލަމާ ހިނގާށެވެ.\nއިއްސޭ އަކީ އޭނާ އަށް ލިބޭ ހުސް ވަގުތުތަކުގައި ސަލާމަތީ ކަންކަމުގައި އަދި އެކި މައްސަލަތަކުގައި ދުނިޔޭގެ ނަން މަޝްހޫރު ބޮޑެތި ކުންފުނިތަކަށް ވެސް އޭނާގެ އެހީތެރިކަމާއި އެއްބާރުލުން ފޯރުކޮށްދޭ ފަރާތެކެވެ. އެގޮތުން މައިކްރޮސޮފްޓުން ފޯރުކޮށްދޭ އޮންލައިނ ހިދުމަތްތަކުގައި ހުންނަ މައްސަލަތައް ފާހަގަކޮށް ރިޕޯޓްކުރާ ސެކިއުރިޓީ އެނަލިސްޓަކަށްވެގެން މައިކްރޮސޮފްޓުން މިދިޔަ އަހަރު އާންމުކުރި އެމީހުންގެ ސެކިއުރިޓީ ރިސާޗާސް އެކްނޮލެޖުމެންޓް ލިސްޓުގައި ވެސް އޭނާގެ ނަން ހިމަނާފައިވެ އެވެ.\nއެއީ މައިކްރޮސޮފްޓްގެ އައުޓްލުކް ހިދުމަތުގައި ހުރި މައްސަލަތަކެއް ފާހަގަކޮށްގެންނެވެ. އެމީހުންގެ ސްކައިޕް ހިދުމަތުން ވެސް އޭނާ މައްސަލަތައް ފާހަގަކޮށް ރިޕޯޓްކޮށް ރަނގަޅުކުރުވާފައި އެބަހުއްޓެވެ. މަޝްހޫރު ފޭސްބުކާއި ލިންކްޑިން ފަދަ ސޯޝަލް ނެޓްވާކްތަކުން ވެސް މައްސަލަތައް ހާވައި ހޯދައިގެން ރިޕޯޓްކޮށް އެ މައްސަލަތައް ރަނގަޅުކުރުވާފައި އެބަހުއްޓެވެ.\nއިއްސޭ ބުނީ މިއީ އޭނާ އަށް ލިބޭ ހުސްވަގުތުތަކުގައި ނިކަން ކުރާ ހިތުން ކުރާ ކަމަކަށް ވިޔަސް އަސްލު ބޭނުންވާ ވަގުތު ނުލިބޭ ކަމަށެވެ.\n"އަސްލު މިކަމަށް އަޅުގަނޑު ބޭނުންވާ ވަގުތެއް ހަގީގަތުގައި ނުލިބޭ. މިއީ ވަރަށް ގިނަ ވަގުތު ބޭނުންވާ ކަމެއް. މިސާލަކަށް ފޭސްބުކުން ބަގެއް ހޯދަން ވެސް މަސައްކަތްކުރަން ޖެހިދާނެ 10 ދުވަސް މުޅިން އެކަމުގައި،" އިއްސޭ ކިޔައިދިނެވެ.\n"އޭރު ދެން އަމިއްލަ އަށް އެއްޗެހި ދަސްކޮށްގެން އެކި ތަންތަނުގައި ހުންނަ ވެބްސައިޓްތަކުގައި ހުންނަ އެކި މައްސަލަތައް ހޯދައިގެން އޭގެ ވެރިފަރާތްތަކަށް އަމިއްލަ އަށް ކިޔައިދޭން ފެށީ،" އިއްސޭ ބުންޏެވެ.\n"ދެން ޕޮކެޓް މަނީ ވެސް ހޯދަން ފެށީ އިންޑިއާގައި އުޅެމުން މިގޮތަށް މަސައްކަތްކޮށްގެން ސެކިއުރިޓީ މައްސަލަތައް ދުނިޔޭގެ އެކި ހިސާބުތަކުގެ ވެބްސައިޓްތަކުން ހޯދައިގެން އެމީހުންނަށް ރިޕޯޓްކޮށްގެން"\n"އޭރު މިސާލަކަށް މެލްވެއާ ހޯދައި ނުވަތަ ޕްރޮކްސީ ލިސްޓެއް ފޮނުވާލިޔަސް 20 ޑޮލަރު ނުވަތަ 100 ޑޮލަރު ދޭނެ ބޭރުގެ ކުންފުނިތަކުން. އެހެންވީމަ އިންޑިއާގައި އުޅުނުއިރު އަދި އޭރަށް ބަލާފައި އެ ވަރުން އަޅުގަނޑަށް އުޅެލެވޭ. ދެން ބެލީ މި މަސައްކަތުން ލިބުނު 100 ޑޮލަރު 200 ޑޮލަރަށް ބަދަލުކުރާނެ ގޮތެއް."\nއޭނާ އެ ވަނީ އެކަން ވެސް ކާމިޔާބުކޮށްފަ އެވެ. ބޭރުގެ މަޝްހޫރު ކުންފުނިތަކުން ހިންގާ ބަގް ބައުންޓީ ޕްރޮގްރާމްތަކުގައި މިހާރު އާންމުކޮށް 500 ޑޮލަރާއި 3000 ޑޮލަރުގެ އަގެއް ދެ އެވެ.\nބޭރުގެ ކުންފުނިތަކުގެ އިތުރުން ރާއްޖޭގެ މަޝްހޫރު ކުންފުނިތައް ކަމުގައިވާ ދިރާގާއި ބީއެމްއެލްގެ މައްސަލަތައް ފާހަގަކޮށް ރަނގަޅުކޮށްދީފައި އެބަހުއްޓެވެ.\nވެބްސައިޓްތަކުގައި ހުންނަ މައްސަލަތައް ބަލައި ހޯދައި ފިޔަވަޅު އަޅާ މީހެއްގެ ރޯލު އިއްސޭ އަދާކުރާއިރު އޭނާ ވަނީ ފާއިތުވި ތިން ވަރަކަށް އަހަރު ހޭދަކޮށްގެން އޮންލައިން ބުކިން އިންޖިންއެއް ވެސް ތަރައްގީކޮށްފަ އެވެ. މިއީ މަޝްހޫރު ބުކިން އިންޖިން އަގޯޑާއާ އެއްގޮތަކަށް މަސައްކަތްކުރާ ދިވެހި ނިޒާމެކެވެ.\nރާއްޖޭގެ ޓޫރިޒަމްގެ ދާއިރާ އަށް އޮންލައިންކޮށް އިންގިލާބެއް ގެނެވޭ ވަރުގެ އުފެއްދުމެއްކަން ޔަގީނެވެ.\nއައިޓީގެ ދާއިރާ އިން ކުރިއަރައިގެން ގޮސް ރާއްޖޭގެ އެންމެ މޮޅު އެއް ސެކިއުރިޓީ އެނަލިސްޓްގެ މަގާމުގައި ހުރި ނަމަވެސް އޭނާ އެންމެ ފުރަތަމަ ދެކުނު ހުވަފެނަކީ މިއީއެއް ނޫނެވެ. އެންމެ ފުރަތަމަ އޭނާ ބޭނުންވީ އުދުހޭށެވެ.\n"އެންމެ ކުޑައިރު އަޅުގަނޑު ޝައުގުވެރިވީ މަތިންދާބޯޓްތަކަށް. ބޭނުންވީ ފައިޓާ ޖެޓްތަކުގައި އުދުހެން. އެއީ ސްޕީޑް އާއި ޕްލޭންސް އަށް އޭރު ހިތްކީވަރުން. އެކަމަކު ރާއްޖޭގައި އެއާފޯސްއެއް ވެސް ނެތީމަ އެންމެފަހުން ޖެހުނީ އެ ހުވަފެން ދޫކޮށްލަން،" އިއްސޭ ބުނީ މިހެންނެވެ.\nމިއީ އިއްސޭގެ ވާހަކަ، އަޅުގަނޑު ކަހަލަ ފިލްމާއި ވާހަކަ އަށް ޝައުގުވެރިވާ މީހަކަށް ކިޔައިދެވޭނެ ގޮތެވެ. އެކަމަކު އައިޓީ ދާއިރާގެ ތަޖުރިބާކާރަކު އިއްސޭގެ ވާހަކަ ކިޔައިދޭ ނަމަ މި ވާޝަންއާ ވަރަށް ތަފާތުވާނެކަން ޔަގީނެވެ.\nއެ ވާޝަންއެއް ކިޔަން އަޅުގަނޑު ވެސް ބޭނުމެވެ.


FARUVAA: Roadhaveriyaa aai atheist | Mihaaru\nމި ރޯދަމަހުގެ ފުރަތަމަ ދުވަހުގެ މާލޭގެ މިސްކިތެއްގައި ރޯދަވީއްލުމަށް ތައްޔާރުކޮށްފައި.---މިހާރު ފޮޓޯ: ނިޝާން އަލީ\n01 ޖޫން 2017 - 09:07 31 comments\nދީން ގަބޫލް ނުކުރާ މީހަކު ބުންނެވެ. "ނުކައި ނުބޮއެ ތިޔަ ހިފާ ރޯދައިން ކަލޭމެންނަށް ކުރަނީ ކޮން ފައިދާއެއް ހެއްޔެވެ؟ ކަރު ހިއްކުމާއި ބަނޑުހައި ހޫނުކަން ފިޔަވައި ލިބެނީ ކޮންއެއްޗެއް ހެއްޔެވެ؟ އަމިއްލަ ހަށިގަނޑު އޭގެ އުފާތަކުން މަހުރޫމްކޮށްގެން ކަލޭމެންނަށް ލިބެނީ ކޮން މޮޅެއް ހެއްޔެވެ؟ ތިޔަ ވިސްނުން ބަދަލުކުރާނީ ކޮން ދުވަހަކުން ހެއްޔެވެ؟"\nމިއީ މުލްހިދުން އަޅުގަނޑުމެން މުސްލިމުންނާ ކުރާ ސުވާލުތަކެކެވެ. އެބައި މީހުން ދެކޭގޮތުގައި އަޅުގަނޑުމެން ހިފާ ރޯދަ އަކީ ބޭކާރު ރޯދަ އެކެވެ. އެއްވެސް އަސްލެއް އަދި ހަގީގަތެއް ނެތް މި ވާހަކަތައް އެބައި މީހުން ދައްކަމުން ދަނީ ސައިންސްގެ އަލީގައި ކަމަށް ބުނެ އޮޅުވާލައިގެންނެވެ. ދިރޭ މަޚްލޫގުންގެ ހަށިގަނޑުގައިވާ މޮލެކިއުލްސްތައް ނުވަތަ މާއްދާތައް ހަރަކާތްތެރިވެ، މަސައްކަތް ކުރާ ގޮތާ ބެހޭ އިލްމު ކަމުގައިވާ، ބަޔޯކެމިސްޓްރީގެ ރޮނގުން ސައިންސް ބުނެދޭ ހަގީގަތަކީ، ރޯދައިގެ ސަބަބުން ޞިއްހީ އެތައް ފައިދާތަކެއް ލިބޭ ކަމެވެ. ގުލައިކޯޖެނޮލައިސިސް އާއި ގުލުކޯނިއޯޖެނިސިސް އަށް ވިސްނާލުމުން ވެސް މިދެންނެވި ބަހުގެ ތެދުކަން ޔަގީން ކުރެވޭނެ އެވެ.\nއާއްމު ހާލަތުގައި ހަށިގަނޑަށް ހަކަތައް ފޯރުކޮށްދޭ މައިގަނޑު ވަޞީލަތަކީ އަޅުގަނޑުމެން ކައިބޮއެ ހަދާ ކާނާ އިން ލިބިދޭ ކާބޯހައިޑްރޭޓް ނަމަކަށް ކިޔާ ބާވަތެވެ. މި ދެންނެވި ކާބޯހައިޑްރޭޓް ގުލުކޯޒަށް ބަދަލުކޮށް ހަށިގަނޑުގައި ހިނގާ ހަރަކާތްތަކަށް އެއިން ހަކަތަ ފޯރުކޮށްދެމުން ދެއެވެ. އަދި އިތުރުވާ ކާބޯހައިޑްރޭޓް ގްލައިކޮޖަންގެ ނަމުގައި ފުރަމޭ އާއި މަސްތަކުގައި ރައްކާކުރެ އެވެ.\nކާނާގެ ދެވަނަ ބާވަތް ކަމުގައިވާ ފެޓްސް ނުވަތަ ސަރުބީ އަކީ ހަކަތަ ފޯރުކޮށްދިނުމުގެ އިތުރުން ހަށިގަނޑު ފިނިން ރައްކާތެރި ކޮށްދޭ ކާނާގެ މުހިއްމު ބާވަތެވެ. ހަށިގަނޑަށް ބޭނުންވާ މިންވަރަށް ބޭނުން ކުރުމަށް ފަހު އިތުރުވާ ސަރުބީތައް ރައްކާކޮށްފައި ހުންނަނީ އަޅުގަނޑުމެންގެ ވަށައިގެން ލެވިފައިވާ ހަންގަނޑުގެ ދަށުގައިވާ އެޑިޕޯސް ޓިޝޫގަ އެވެ. ކާނާގެ ތިންވަނަ ބާވަތް ކަމުގައިވާ ޕޮރޮޓީންސް އަކީ ހަށިގަނޑުގައިވާ ޒަހަމްތައް މަރާމާތުކޮށް، އާބާތުރަފިލުވައި އަދި ހެދިބޮޑުވުމަށް އެހީވެދޭ އެންމެ މުހިއްމު ބަހާ އެވެ. ހަށިގަނޑު ކަމަކަށް ބޭނުންވުމުން މި ތިން ބާވަތް ވެސް އެކަތި އަނެކައްޗަށް އެހީވެ އެއްބާރުލުން ދެ އެވެ.\nއިންސާނާ ހައިބަނޑާ ހުރުމުގެ ސަބަބުން އޭނާގެ ހަށިގަނޑަށް ހަކަތަ ފޯރުކޮށްދޭ ކާބޯހައިޑްރޭޓް މަދުވެގެން ދެ އެވެ. މިގޮތަަށް މަދުވުމުގެ ސަބަބުން ނުވަތަ އެކަށީގެންވާ މިންވަރަށް ކާބޯހައިޑްރޭޓް ނުލިބުމުގެ ސަބަބުން، ރައްކާ ކޮށްފައިވާ ގުލައިކޮޖަންގެ ބޭނުން ކުރަން ޖެހިދެ އެވެ. ގުލައިކޮޖަން ގުލުކޯޒަށް ބަދަލުކޮށް ހަށިގަނޑަށް ހަކަތަ ފޯރުކޮށްދިނުމަށް ކިޔަނީ ގުލައިކޯޖެނޮލައިސިސް އެވެ. އަދި އެންމެ ފަހުން ގުލައިކޯޖެނޮލައިސިސް އިން އުފައްދާ ގުލުކޯޒުން ފުދޭގޮތް ނުވުމުން އެހެނިހެން ފަރާތްތަކުގެ އެހީ އަށް އެދެ އެވެ. މިގޮތުން ރައްކާ ކޮށްފައިވާ ސަރުބީ އާއި ބައެއް ޕޮރޮޓީންގެ އެހީގައި ހަށިގަނޑުން އިތުރަށް ގުލުކޯޒް އުފައްދަން ފަށަ އެވެ. މި ގޮތަަށް ކާބޯހައިޑްރޭޓް ފިޔަވައި އެހެންނިހެން ބާވަތްތަކުގެ އެހީގައި ގުލުކޯޒް އުފައްދާ އުފެއްދުމަށް ކިޔަނީ ގުލުކޯނިއޯޖެނިސިސް އެވެ.\nރޯދަ އަށް ހުންނަ ފުރަތަމަ 12 ގަޑިއިރުގެ ތެރޭގައި، ރައްކާ ކޮށްފައިވާ ގުލައިކޮޖަންގެ ކޮއްތު ހުސްވާން ފަށަ އެވެ. އަދި މި ވަގުތުގައި އެޑިޕޯސް ޓިޝޫގައިވާ ސަރުބީ ބޭނުންކޮށްގެން ހަކަތަ ފޯރުކޮށްދިނުމަށްޓަކައި ފުރަމޭ އާއި ކިޑްނީ އާއި ކުޑަ ގޮހޮރު ތައްޔާރުވާން ފަށަ އެވެ. ބަނޑުހައި ހޫނުކަން މަތީގައި 24 ގަޑިއިރަށް ވުރެ ގިނަ ވަގުތު ހޭދަވެއްޖެނަމަ އާޚިރުގައި ހަކަތަ ފޯރުކޮށްދޭ ހަމައެކަނި ގޮތަކީ ގުލުކޯނިއޯޖެނިސިސް ކަމުގައި ވެގެން ދެ އެވެ. މި މުހިއްމު އިލާހީ ފުރިހަމަ ނިޒާމު ތަދުބީރު ކުރައްވާފައިވާ ގޮތް ސައިންސްގެ އަލީގައި ހާމައަށް ފެންނަން އޮތްއިރު، މާތް ﷲ ފަރުޟު ކުރައްވާފައިވާ ރޯދައާ މެދު އެތީސްޓުން ސުވާލު އުފައްދާ ކަމުން ދޭހަކޮށްދެނީ އެބައިމީހުންގެ ޖާހިލުކަމެކެވެ. ނުކިޔަމަންތެރިކަމެވެ. އަދި ވިސްނުމުގެ ކޮށިކަމެވެ.\nއެމެރިކާގެ ނަން މަޝްހޫރު ޑޮކްޓަރެއް ކަމުގައިވާ ޑރ ފުރްމަން ވިދާޅުވެފައިވެ އެވެ.\n"މެދުކެނޑުމެއް ނެތި ކެއުމާއި އަދި ހަޖަމްކުރާ ނިޒާމު ހުއްޓުމެއް ނެތި މަސައްކަތް ކުރުމަކީ ފުރިހަމަ ޞިއްހަތަކަށް ރަނގަޅު ގޮތެއް ނޫނެވެ."\nޑރ. ފުރްމަން އަކީ ކާނާއާ ބެހޭ އިލްމުގައި 25 އަހަރަށް ވުރެ ގިނަ ދުވަހުގެ ތަޖުރިބާ ހުރި ޑޮކްޓަރެކެވެ. ތަފާތު ސައިންޓިފިކް ދިރާސާތައް ކުރެއްވުމާއި ކާނާއާ ބެހޭ އެކިއެކި ފޮތްތައް ލިޔުއްވުމުގެ އިތުރަށް ޑރ. ފުރްމަން އަކީ ޓީވީތަކުން ފެންނަ މަޝްހޫރު މޫނެއް ވެސް މެއެވެ.\nހައިހޫނުކަމުގައި ހުރުމަށް ސަޕޯޓުކުރާ ހުނޅަގުގެ އިލްމުވެރީން އެ ވިދާޅުވަނީ ހަމައެކަނި ދިޔާތަކެތި ބޮއެގެން ނުވަތަ މުށި ހަނޑުލު ބަތް ކައިގެން "ރޯދަ އަށް" ހުންނަ ހުރުން ކަމުގައި އެތީސްޓުން ބުނެ ވަކާލާތު ކުރެ އެވެ. ވިސްނަވާށެވެ. ހަތްމަސް ވަންދެން ސާރިދޯޅެއް އެއްވެސް އެއްޗެއް ނުކައި ނުބޮއެ ހައިބަނޑާ ހުރުމުން އެއީ އެ މަޚްލޫގު ދިރިހުރުމަށްޓަކައި ކޮންމެހެން ކުރަންޖެހޭ ކަމެއް ކަމުގައި ސައިންސްގެ އަހުލުވެރީން ބުނެ އުޅެ އެވެ. އަދި ބައެއް މެޑިކަލް ޓެސްޓްތައް ހެދުމަށްޓަކައި އަށްގަޑިއިރާއި ބާރަގަޑިއިރާ ދެމެދު އެއްވެސް އެއްޗެއް ނުކައި ނުބޮއެ ހުރުމަށް ޑޮކްޓަރުން އިރުޝާދު ދެ އެވެ. ނަމަވެސް ފަޖުރުގެ އަލިކަން ފައުޅުވީއްސުރެ އިރުއޮއްސެންދެން މުސްލިމަކު ރޯދަ އަށް ހުރެއްޖެނަމަ އެއީ ނާތަހުޒީބު އަދި ޞިއްހަތަށް ގެއްލުން ހުރި ކަމެއް ކަމުގައި އެތީސްޓުން ބުނާތީވެ ހައިރާނެއް ނުވޭ ހެއްޔެވެ؟\nސާރިދޯޅު ހައިހޫނުކަމުގައި އޮންނައިރު ހަކަތަ އުފައްދަނީ ހަށިގަނޑުގައިވާ ސަރުބީގެ އެހީގަ އެވެ. އިންސާނާ ވެސް ހައިހޫނުކަންމަތީގައި ހުންނައިރު ސަރުބީގެ އެހީގައި ހަކަތަ އުފައްދަ އެވެ. މި ދެ މަޚްލޫގު ވެސް އުފައްދަވާފައިވަނީ އެއްކައުވަންތަ ﷲ ސުބުހާނަހޫ ވަތައާލާ އެވެ. އެކަލާނގެ އިންސާނާ އުފައްދާފައި ވަނީ ރޯދަ ވެސް ހިފޭ ގޮތަށް ކަމުން އެނގެނީ، އެތީސްޓުން އެ ދައްކާ ވާހަކަތަކީ ދެއުޅިއެއް ނުވާ ވާހަކަތަކެއް ކަމެވެ.\nއިސްލާމް ދީނުގެ އަދާވާތްތެރިން ބުނާގޮތުގައި ރޯދައިގެ ސަބަބުން ލިބޭ ޞިއްހީ ގެއްލުންތަކުގެ ތެރޭގައި ބޮލުގައި ރިއްސުމާއި، ބަނޑުން ގިނި ނެގުމާއި، ވަރުބަލިވެ ކަންނެތް ވުމާއި، އަދި މަސައްކަތް ކުރަން ފޫހިވެ ސަމާލުކަން ނުދެވުން ފަދަ ކަންކަން ހިމެނެ އެވެ. ނަމަވެސް ހަގީގަތުގައި މިއީ ޞިއްހީ ގެއްލުންތަކެއް ނޫނެވެ. ޑރ. ފުރްމަން ފަދަ ކާނާއާ ބެހޭ މާހިރުން އެފަދަ ކަންކަމަށް ދީފައިވާ ނަމަކީ "ޓޮކްސިކް ހަންގާ" އެވެ.\nމާނަ އަކީ އެފަދަ ކަންކަމަކީ ހަށިގަނޑުގައި ހުންނަ ތަފާތު ވިހަތައް ފިލުވާލުމުގެ ތެރެއިން، ހިނގާ ކަންކަމުގެ ނަތީޖާއެއްގެ ގޮތުން ފެންނަ ވަގުތީ ކަންކަމެވެ. މިއީ ފަހަރެއްގައި ވެސް ބައްޔެއްގެ އަލާމާތްތަކެއް ނޫނެވެ. ރޯދަ އަށް ހުންނަ ފުރަތަމަ ހަފުތާގައި އެފަދަ އުދަގޫތައް ދިމާވި ކަމުގައި ވިޔަސް ދެވަނަ ހަފުތާއާ ވިދިގެން އަންނަ ހަފުތާ ތަކުގައި މިފަދަ ކަންކަން ކުޑަވެގެން ދެ އެވެ. އަދި އެންމެ ފަހުން އެއްގޮތަކަށް ވެސް އެފަދަ އުނދަގުލެއް އިހުސާސް ކުރަން ނުޖެހޭ ގޮތް ވެ އެވެ.\nހަށިގަނޑުގައި ހުންނަ ވިހަތައް ރޯދައިގެ ސަބަބުން ފިލުވައި ދިނުމުގެ އިތުރުން ލޭގެ ޕްރެޝަރު ދަށްކުރުމަށާއި އެކަށީގެންވާ ރަނގަޅު މިންވަރުގައި ލޭގެ ޕުރެޝަރު ދެމެހެއްޓުމަށް ވެސް ރޯދަހިފުމުން އެހީވެދެ އެވެ. އަދި ހިތުގެ ބައްޔަށާއި، ހަކުރު ބައްޔަށާއި، ރާއްޖެ ބައްޔަށާއި، މައިދާގެ ބަލިތަކަށާއި، މާޔޫސްވުމުގެ ބައްޔަށާއި ހަމުގެ ބައެއް ބަލިތަކަށް ވެސް ގިނަގުނަ ފައިދާތަކެއް ރޯދައިގެ ސަބަބުން ކުރެ އެވެ. ޞިއްހީ މާހިރުން ވިދާޅުވާ ގޮތުގައި ބަރުދަން ލުއިކުރުމަށާއި، ދުންފަތުގެ އިސްތިއުމާލުކުރުން ހުއްޓާލުމަށާއި އަދި އަމިއްލަ ނަފުޞު ކޮންޓްރޯލް ކުރުމަށް ވެސް ރޯދަ އަކީ ވަރަށް ރަނގަޅު ފަރުވާ އެކެވެ. މިފަދަ ފައިދާ ހުރި ގިނަގުނަ ހެޔޮކަންތައް އެކުލެވިގެންވާ މަތިވެރި އަޅުކަމަކަށް އެތީސްޓުން ފާޑުކިޔަނީ އެބައިމީހުންގެ ހިތުގައިވާ ޒާތީ ނަފުރަތެއްގެ ސަބަބުންނެވެ.\nއޭ މުލްހިދުންނެވެ. މި ލިޔުމުގައި ބުނެފައިވާ ރޯދައިގެ ސަބަބުން ލިބޭ ފައިދާތަކަކީ މުސްލިމަކު ކޮށްފައިވާ ދިރާސާއަކަށް ނުވަތަ ލިޔެފައިވާ ފޮތަކަށް ބަރޯސާ ވެގެން ބަޔާން ކޮށްފައިވާ ވާހަކަތަކެއް ނޫނެވެ. މި ލިޔުމުގައި އެވަނީ ޣައިރު މުސްލިމުން ރޯދައާ މެދު ދެކޭ ގޮތެވެ. ސައިންސްގެ އަލީގައި ހޯދައިފައިވާ ހަގީގަތްތަކެވެ. ތިޔަ ވިސްނުން ބަދަލުކޮށް ހައްގުގެ މަގަށް އަންނާކަށް އަދިވެސް ނުވޭ ހެއްޔެވެ؟\nމައުލޫމާތު: ހާޕާސް އިލަސްޓްރޭޓަޑް ބަޔޯކެމިސްޓްރީ، ކަޕްލާން ބަޔޯކެމިސްޓްރީ އެންޑް މެޑިކަލް ޖެނެޓިކްސް، ރިވިއު އޮފް ބަޔޯކެމިސްޓްރީ (ޕޫނަމް އަގްރަވާލް)، ޑރ. ފުރްމަން.ކޮމް\nއިތުރު ލިޔުންތައް ފަރުވާ ސިއްހަތު ކޮލަމް


Saudi In Ves Israel Aa Gulhun Gaaim Kuraane Kamah Belevey: Trump – adduLIVE\nސައުދީން ވެސް އިސްރޭލާ ގުޅުން ގާއިމުކުރާނެ ކަމަށް ބެލެވޭ: ޓްރަމްޕް\nSep 16, 2020, 13:37 ހަސަން ރަޝީދު\nސައުދީ އަރަބިއްޔާ އިން ވެސް އިސްރޭލާ ގުޅުން ގާއިމުކުރާނެ ކަމަށް ބެލެވޭ ކަމަށް އެމެރިކާގެ ރައީސް ޑޮނަލްޑް ޓްރަމްޕް ވިދާޅުވެއްޖެއެވެ.\nޓްރަމްޕް މިހެން ވިދާޅުވެފައިމިވަނީ މެދުއިރުމަތީގެ އަރަބި ބައެއް ގައުމުތަކުން އިސްރޭލާއާއެކު ގުޅުން ގާއިމުކުރަން ފަށާފައިވާ ދަނޑިވަޅެއްގައެވެ. އެގޮތުން ބަހްރެއިން އާއި ޔުނައިޓެޑް އަރަބް އެމިރޭޓްސް (ޔޫއޭއީ) އިން ވަނީ އިސްރޭލާއާއެކު ގުޅުން ގާއިމުކުރަން ނިންމައި އެކަމުގެ އެއްބަސްވުމުގައި އިއްޔެ ސޮއިކޮށްފައެވެ.\nޔޫއޭއީ އަދި ބަހްރެއިނުން ވެސް އިސްރާއީލާ ގުޅުން ގާއިމުކޮށްފައިމިވަނީ އެމެރިކާ މެދުވެރިއެއްގެ ރޯލު އަދާކޮށްގެންނެވެ. އެގޮތުން އެކަމުގެ އެއްބަސްވުމުގައި ސޮއިކުރުން ވެސް ކުރިއަށް ގެންގޮސްފައިވަނީ އެމެރިކާގެ ވައިޓްހައުސްގައެވެ.\nވައިޓްހައުސްގައި ބޭއްވި އެ ރަސްމިއްޔާތަށްފަހު ބޭއްވި ނޫސްވެރިންގެ ބައްދަލުވުމުގައި ސައުދީން އިސްރޭލާ ގުޅުން ގާއިމުކުރާނެތޯ ސުވާލުކުރުމުން ޓްރަމްޕް ވިދާޅުވީ އެކަން އެގޮތަށް ވާނެ ކަމަށް ބެލެވޭ ކަމަށާއި ސައުދީގެ ރަސްގެފާނާއި ވާހަކަދައްކާފައިވާ ކަމަށެވެ.\nއަދި ރަނގަޅު ވަގުތެއްގައި ސައުދީން އެކަން ކުރާނެ ކަމަށް ބެލެވޭ ކަމަށްވެސް ޓްރަމްޕް ވިދާޅުވިއެވެ. އަދި އިތުރު ގައުމުތަކަކުން އިސްރޭލާއާއެކު ވަރަށް އަވަހަށް ގުޅުންތައް ގާއިމުކުރާނެ ކަމަށްވެސް ޓްރަމްޕް ވިދާޅުވިއެވެ. ނަމަވެސް އެއީ ކޮން ގައުމުތަކެއްކަން ވިދާޅެއް ނުވެއެވެ.\n"ވަރަށް ގިނަ ގައުމުތަކުން އަދި މިކަމުގައި ބައިވެރިވާނެ. އޭގެތެރޭގައި ބޮޑެތި ގައުމުތައް ވެސް ހިމެނޭ" ޓްރަމްޕް ވިދާޅުވިއެވެ.\n1948 ވަނަ އަހަރު އިސްރާއީލު އުފެދުނު ފަހުން އެގައުމާއެކު މިހާތަނަށް މެދުއިރުމަތީގެ އަރަބި ހަތަރު ގައުމަކުން ވަނީ ގުޅުން ގާއިމުކޮށްފައެވެ. އެގޮތުން ޔޫއޭއީ އާއި ބަހްރެއިންގެ އިތުރުން މިސްރާއި ޖޯޑަން އިން ވެސް ވަނީ މީގެކުރިން މިފަދަ އެއްބަސްވުންތައް އެކުލަވާލާފައެވެ.\nއަރަބި އިތުރު ގައުމުތަކުން ވެސް މިފަދަ ނިންމުންތައް ނިންމުމަށް އެމެރިކާ މަސައްކަތް ކުރަމުން އަންނައިރު މިކަމުގައި އެންމެ އިސްކޮށް އުޅުއްވަނީ ޓްރަމްޕްގެ ދަރިކަނބަލުން އިވާންކާ ޓްރަމްޕްގެ ފިރިކަލުން ޖެރާޑް ކުޝްނާއެވެ.


Offihah dhaan Dhivehin ah enme kamudhaa kon style eh? Offihah dhaan Dhivehin ah enme kamudhaa kon style eh?\nއޮފީހަށްދާން ދިވެހިންނަށް އެންމެ ކަމުދަނީ ކޮން ސްޓައިލެއް؟\nދިވެހިންނަކީ އަބަދުވެސް އެންމެ ފަހުގެ ފެޝަނަށް ލޯބިކޮށް އެންމެ ފަހުގެ ފެޝަނަށް ހެދުން އަޅާ ބައެކެވެ. ހާއްސަކޮށް ޒުވާން އަންހެން ކުދިންނެވެ. އެންމެ ފަހުގެ ފެޝަނަށް ހެދުން އެޅުމަށްވުރެ ބޮޑު އުފަލެއްވެސް އެ މީހުންނަކަށް ނޯންނަކަހަލަ އެވެ. އަބަދުވެސް އެންމެ ފަހުގެ ފެޝަންތައް ބަލައި ދިރާސާ ކުރުމަށް ވަގުތު ހުސްކުރެ އެވެ. ފެޝަން އާ ބެހޭގޮތުން މި ކުދިންނަށް އިތުރު އެއްޗެއް ބުނެދޭކަށް ނުޖެހެ އެވެ.\nއާންމުކޮށް ބޭރަށް ދާން ލާ އުޅޭ ހެދުންތަކުގެ ތެރޭގައި މި ދުވަސްވަރު އެންމެ ބޮޑަށް މަޝްހޫރުވެ ޓްރެންޑަކަށްވެފައި ވަނީ އަތްކުރިއަށް ފުޅާ ޓޮޕެވެ. ނުވަތަ ހެދުމެވެ. އެންމެ ޒަމާނީ ފަހުގެ ފެޝަންތަކަށް ލޯބިކުރާ ދިވެހި އަންހެން ކުދިންގެ މެދުގައި މިއީ އެންމެ ފުރަތަމަ ޗޮއިސް އެވެ. މިއީ މިހާރު ކައިވެނި ޕާޓީއަކަށް ދިޔަ ނަމަވެސް ނުވަތަ އެހެން ތަނަކަށް ދިޔަ ނަމަވެސް އެންމެ ގިނައިން ހެދުން އަޅާ ވައްޓަފާޅި އަކީ މިއީ އެވެ. ބުރުގާ އެޅި އަންހެނުންގެ މެދުގައިވެސް އެންމެ މަގުބޫލީ އެ ސްޓައިލެވެ.\nޕާޓީތަކާއި އާންމުކޮށް އުޅޭއިރުން ފެށިގެން އޮފީސް މާހައުލަށްވެސް މި ޓްރެންޑް މިވަނީ އައިސްފަ އެވެ. އޮފީސް މާހައުލުގައި ފަހަކަށް އައިސް އެންމެ މަގުބޫލު އެއް ޓްރެންޑަކީ ދަށަށް ޖެހުން (ބެގީ) ކުރުމެވެ. ސަރުކާރު އޮފީސްތަކުން ފެށިގެން އަމިއްލަ އޮފީސްތަކުގައިވެސް މިހާރު އެންމެ މަގުބޫލީ ބެގީ ސްޓައިލެވެ. ބޮޑެތި ކުންފުނިތަކުގައިވެސް މަސައްކަތް ކުރާ ގިނަ އަންހެން މުވައްޒަފުންނަށް މި ސްޓައިލް ވަރަށް ކަމުދެ އެވެ.\n"މިހާރު ފަހުގެ އެއް ޓްރެންޑިން މި ތަންކޮޅެއް ލޫސް ކޮށް ހުންނަ ފަޓްލޫން އާ އެކު އޮފީސް ޓޮޕް ބެގީ ކުރުން. އެއީ ލޫސް ފަޓުލޫނަކާއެކު ޓޮޕް ދޫކޮށްލާފައި ބޭންދީމައި ނުހުންނާނެ ބޮޑީ ޝޭޕް އެނގޭކަށް." ރާއްޖޭގެ މަޝްހޫރު ސްޓައިލިސްޓަކު ބުންޏެވެ.\nނަމަވެސް ދާދި ފަހުން ފެނަކައިން މިވަނީ އަންހެން މުވައްޒަފުން ބެގީކޮށްގެން އޮފީހަށް އައުން މަނާކޮށްފަ އެވެ. އެއާ އެކު ފާޑު ކިޔުންތައް ވެސް ބޮޑެވެ. ނަމަވެސް އޮފީހަށް ދިޔުމުގައި ހެދުން އަޅާ ގޮތުގެ އެހެން ފެޝަންއެއް ވެސް އެބައުޅެ އެވެ. ނަމަވެސް އެއީ މުޅިން އާ ޓްރެންޑެއް ނޫނެވެ. އެއީ ބާރުކޮށް ހުންނަ ބެލްސް އާ އެކު ދޫކޮށް ހުންނަ ޓޮޕެވެ.\n"އަސްލު އޮފީހަށް ދާކަށް ވަކި ރައިޓް ޓްރެންޑެއް ނޯވޭ. އެއްވެސް ޓްރެންޑަކަށް ފިޓް ނުވާ ގޮތަށްވެސް އޮފީހަަށް ދާން ޑްރެސް ކުރެވިދާނެ. އެންމެ ރީތިވާނެ އެގޮތްވެސް. ބޭނުންކުރާ ކުލަތަކާއި ޕެޓާން އާ އެއްޗެހި އޮފީހާ ގުޅެންޏާ އެވީ." ސްޓައިލިސްޓް ބުންޏެވެ.\nބޭރު ދުނިޔޭގައިވެސް އޮފީހަށް ދާއިރު އަންހެނުން އެންމެ ގިނައިން ހެދުން އަޅާއިރު ހުންނަނީ ދަށަށް ޖަހާފަ އެވެ. ދޫކޮށް އަދި ބާރުކޮށް ހުންނަ ފަޓުލޫނާއެކު ދަށަށް ޖަހާފަ އެވެ. އެންމެ ގިނަ ބަޔަކަށް ކަމުދާ ޓްރެންޑަކީވެސް އެއީ އެވެ. އެކަމަކު މިހާރު އެ ފުރުސަތުވެސް މި ގެއްލުނީ ހެއްޔެވެ؟\nބްރާ އަދި ޖަންގިޔާ ކޮޅު ލާގެން އުޅެން ވީ އެެއްނު އޭރަށް މާ ރީއްޗަށް ހަށިގަނޑު ފެންނާނެ އެޔެއްނު ނުވެގެން ތިއުޅޭ ކަމަކީ.\nމިޤައުމުގައި ދިވެހިއަންހެނުން އެންމެ ގިނައިންލާ ހެދުމަކީ ކަޅުހެދުންގަނޑު! ހީވަނީ އަބަދު އެއްހެދުމެއްލާހެން! މިއީ ދީނީ ހެދުމެކޯ؟ ކޮންގޮތަކުންތަ މި ދީނާ ގުޅެނީ! މިއީ އަރަބިހެދުމެއް! މިހެދުން ލައިގެން ހުންނައިރު ބާލީސް އުރަޔަކާ އެއްވެސް ތަފާތެއްނެތް!\nއަންހެނުން އޮރިޔާމުން އުޅެން ވަރައްބޭނުންވޭ. މިހާރުވެސް ގިނަދިވެހިން އުޅެނީ އޮރިޔާމުންނޭބުނޔަސް ދެރަނުވާނެ.\nޕާރޓޭ ސުޓައީލް އެންމެކަމުދަނީ ދީވެހީންނައް..\nކަލޯ ވާ މިއޮތީ ޒަމާނެއް! ފެށަނޭ ބުނީމަ އެ ހުރިހާކަމެއްނިމުނީ! ފިރިހެނަކަށްވިޔަސް ފޫކޮޅަށް ބާރު ފޓްލޫނު، އަންހެނެއްވެއްޖެއްޔާ ވަނާތަށް އެގޭ ފެންނައެންމެންގެ ލޯތަރަތަރަޖަހައިގެން ފިރިހެނުންގެ ސޮނިފައިބާފަދަ ތުނިފޮއްޗެއްގެ ހެދުމެއްނުލަންޏާ ފެށަނަކަށްނުވާނެ. މާދާމާ ތިފެށަންހެދުންތަކުގަ ސިރާތުމަގުގަ ކެޓްވޯކްޖެއްސޭނަމަ ވަރަށް މޮޅު!!\nބޭރު މީހުންނޯ؟ ލަދެއް ނެތް ތައް؟؟ %100 އިސްލާމްދީން ޤައުމެކޭ ކިޔާނެ...އިސްލާމީ ދީނުގައި އަންހެނުން ހެދުން އަޅަން ވާނެ ގޮތް ނިކަން ގެނެސްދީބަ..!\nބޭރު މީހުން އުޅޭހާ ގޮތަކަށް ވާނެ އުޅެން. އެމީހުން މޫދަށް ވެސް އެރެނީ ބިކިނީ ކޮޅުގަ. ދިވެހިންނަށް އެފުރުސަތެއްވެސް ނެތް. ކިހާ ދެރަ ދޯ.. ބޯ ހަލާކުވާނެ ލިއާ އެއްޗެހިން.\nއަންހެނުންގެ ބައިސްކަލު ރޭހެއް ސައުދީގައި ފުރަތަމަ ފަހަރަށް


Luthufaru Maraali Mahsalaige Adu Ehun Cancel Kohffi! - Vaguthu\nދުނިޔެ އަނެއްކާވެސް ކޮވިޑްގެ ބިޔަ ރާޅެއްގެ ތެރެއަށް! - 12 ގަޑިއިރު ކުރިން\nލުތުފަރު މަރާލި މައްސަލައިގެ އަޑުއެހުން ކެންސަލް ކޮށްފި\nލުތުފަރުގެ މައިބަދަ އާއި އަރިކަށިތައް - ފޮޓޯ: ފުލުހުން\nށ.ޅައިމަގު ބޯޓެއްގައި މަސައްކަތް ކުރަމުން ދިޔަ ބަންގްލަދޭޭޝްގެ ރައްޔިތެއް ކަމަށްވާ ލުތުފަރު ރަހްމާން މަރާލި މައްސަލައިގެ މިއަދުގެ ޝަރީއަތުގެ އަޑުއެހުން ކެންސަލް ކޮށްފިއެވެ.\nމިދިޔަ އަހަރުގެ އޭޕްރީލް މަހު "ކުރިމަގު 1" ނަމަކަށް ކިޔާ ބޯޓުގައި ލުތުފަރު މަރާލުމަށް ފަހު، ޅައިމަގު ބަނދަރާ ދިމާ ބޭރު ކަނޑުއޮޅިއަށް ފެއްތި މައްސަލައިގައި ދައުވާ އުފުލާފައިވަނީ ބަންގްލަދޭޝްގެ ތިން މީހެއްގެ މައްޗަށެވެ. އެއީ އަލަމިން އާއި ނޫރުލް އިސްލާމް އާއި އެމްޑީ އަހުތަރެވެ. ތިން މީހުންގެ މައްޗަށް އުފުލާފައިވަނީ އެނގި ހުރެ މީހަކު މެރުމުގެ ކުށުގެ ދައުވާއެވެ.\nމިއަދުގެ އަޑުއެހުން ކެންސަލް ކޮށްފައި ވަނީ ދައުލަތުގެ ފަރާތުން ފުރިހަމަ ކުރަން ޖެހޭ އިޖުރާތްތައް ފުރިހަމަކޮށްފައި ނުވުމުން ކަމަށް ކްރިމިނަލް ކޯޓުން ވިދާޅުވެއެވެ.\nމި މައްސަލައިގެ އެންމެ ފަހުގެ އަޑުއެހުމެއް ބޭއްވުނީ މިދިޔަ އަހަރުގެ އޮކްޓޯބަރު 25 ގައެވެ. އެ ދުވަހުގެ ޝަރީއަތުގެ އަޑުއެހުމުގައި ދައުލަތުން އުފުލާފައިވާ ދައުވާތައް ސާބިތު ކުރުމަށް 21 ހެއްކެއް ހުށަހަލާފައިވެއެވެ. ހެކިވެރިންގެ ހެކި ބަހުގެ ގޮތުގައި ނުވަތަ ޝަފަވީ ހެކީގެ ގޮތުގައި 14 ހެއްކެއް ދައުލަތުން ހުށަހެޅިއެވެ. އަދި ކިތާބީ ހެކީގެ ގޮތުގައި ހަތް ހެއްކެއް ހުށަހަޅާފައިިވެއެވެ.\nޅައިމަގު ބޯޓެއްގައި ކައްކާއެއްގެ ގޮތުގައި އުޅުނު ލުތުފަރު ގެއްލިގެން ފުލުހުންނަށް ރިޕޯޓް ކުރީ މިދިޔަ އަހަރުގެ އޭޕްރީލް މަހުގެ 22 ވަނަ ދުވަހުގެ ރޭ ދަންވަރުއެވެ. މި ރިޕޯޓާ ގުޅިގެން ލުތުފަރު ހޯދުމުގެ މަސައްކަތް ދުވަސްތަކަކަށް ކުރުމަށް ފަހު، ފަހުން ފުލުހުން އެ މައްސަލަ ތަހުގީގު ކުރީ މަރުގެ މައްސަލައެއްގެ ގޮތުގައި ދެކިގެނެވެ.\nފުލުހުން ކުރިއަށް ގެންދިޔަ ތަހުގީގުގައި އެ ދިމާލުން ކަނޑަށް ފީނައި ލުތުފަރުގެ ހަށިގަނޑުގެ ކަށި ކަމަށް ބެލެވޭ ކަށިތަކެއް ވެސް ހޯދިއެވެ. އެއީ ލުތުފަރުގެ ކަށިތައް ކަން ފުލުހުން އޭރު ކަށަވަރު ނުކޮށްދިން ނަމަވެސް ޝަރީއަތުގައި ދައުލަތުން ވިދާޅުވެފައިވަނީ އެ ކަށިތަކުން ލުތުފަރުގެ މަންމައާއި ދަރިންގެ ޑީއެންއޭ ނެގިފައިވާ ކަމަށެވެ.\nމި މައްސަލައިގައި ދައުވާ ކުރި ތިން މީހުން ވެސް ފުރަތަމަ ކުށަށް އިއުތިރާފްވެ ދައުލަތާއެކު ކުށުގެ އިއުތިރާފް އެއްބަސްވުމެއްގައި ސޮއި ވެސް ކުރިއެވެ. އެކަމަކު މައްސަލައިގެ ފުރަތަމަ އަޑުއެހުމުން ފެށީގެން މިހާތަނަށް ވެސް ތިން މީހުން ދަނީ ކުށަށް އިންކާރު ކުރަމުންނެވެ.\nކުރެވުނު ތަހުގީގުތަކުގެ އަލީގައި މީގެ ކުރިން ފުލުހުން ބުނެފައިވަނީ ލުތުފަރު މަރާލާފައި ވަނީ ކުރިމަގު ބޯޓުގެ ތައްޓު (ބޯޓުގެ ފަހަތް) މައްޗަށް އޭނާާ ވައްޓާލައި ނޭވާ ހާސްކޮގެން ކަމަށާއި އޭނާ މަރާލާފައިވަނީ އޭނާއާއެކު ކުރިމަގު ބޯޓުގައި މަސައްކަތް ކުރި މީހުންނާ މެދު ގަދަކަމުން އެއް ޖިންސުގެ ގުޅުން ހިންގަން އުޅުމުން އެކަމާ ހިތްހަމަނުޖެހިގެން ކަމަށެވެ.\nލުތުފަރު ބޯޓަށް އަރާފާނެ ކަމުގެ ބިރަށް ދެ ފައިގައި ވަލެއް ބަނދެ މޫދަށް ބަލާފައިވާ ކަމަށާއި އޭގެ ގަޑިއިރެއްހާ ފަހުން އޭނާގެ ހަށިގަނޑު ނަގައި ލައިގެން ހުރި އަންނައުނު ބާލުވައި ހަށިގަނޑުން ފެން ހިއްކާފައި އާންމުކޮށް ނިދާ ތަންމަތީގައި ބޭއްވި ކަމަށް ފުލުހުން ބުނެފައިވެއެވެ. އޭގެ ފަހުން އަނެއްކާ ވެސް މޫދަށް ބާލުވައި ކަނޑު ފައްތާލީ ކަމަށް ބުނެފައިވެއެވެ.\nތަހުގީގުގެ އަލީގައި ފުލުހުުން ބުރަވަނީ ލުތުފަރު ކަނޑު ފައްތާގެން މަރާލި ކަމަށެވެ.